text:
魚香茄子煲
咕嚕肉
( 29-APR-2014 TUE )
雖然一覺瞓天光 都幾精神 不過如果可以瞓到自然醒就更好 哈 ~
早餐食芝腿治烘底 不過今日食火腿 d 口感好怪 唔知點咁 ~
菇場唔忙呀 大粒又完全唔喺度 真係好想落街行下呀 ~
Lunch 諗住食酸辣米線 不過 PMS 無啦啦約我出去食 咁就去啦 今次去食點心 估唔到又幾好食喎 ~
陳皮牛肉腸
鵪鶉蛋燒賣
傳統客家煎大餅
滋味漢堡仔
薑蔥牛柏葉 - 我一路食牛柏葉一路講 差 d 梗死呀 勁驚 所以到 PMS 食果陣 我叫佢咬耐 d 同埋唔好講嘢 哈
醬皇蒸鳳爪
蕎麥茶幾好味
飽呀 勁想瞓 如果可以瞓陣就好 lu ~
里奧大人 4 點打黎話見客 咁我順便問埋今晚煮飯定出去食 佢話出去食喎 ~
放工即走喇 因為里奧大人有 urgent 嘢要做 所以我都番屋企先 等呀等 等到 8 點先出去食 餓鬼到我呢 ~
里奧大人想食豉骨排骨炒麵 所以去叙苑食啦 但之後見到有小菜餐牌 所以都係想食小菜 哈 ~
食完都差唔多 9 點 即番屋企沖涼喇 之後再等埋里奧大人沖涼就睇心計 呢兩晚 11 點就已經好眼瞓 咁都好 起碼有睡意 因為到瞓覺時候都無睡意真係好鬼慘呢 ~


c: text/html

text:
音樂?其實不同類型的音樂我都聽,但是我很少會聽音樂.
係屋企我唔會聽音樂,開車既時候我覺得音樂係一種干擾,返到公司就更加唔會播音樂啦~
所以我真係好少好少會聽音樂.
加上近年大家都將 音樂=MP3=蘋果 iPod,好似唔用 iPod 就唔聽得歌咁樣,同埋呢度要合法下載到中文音樂唔係咁易,所以就進一步令我唔想去發掘聽音樂既機會.
(我會咁少聽音樂,當然同香港既粵語音樂無咩岩我聽既音樂係有好大關係.)
至於學音樂,基於我由細個果陣一路都唔係好睇得明D豆豉,所以一直都唔識得點樣去睇樂譜去演奏樂器.
(其實我諗係因為响學校係強逼去學,所以就有反感,之後大個左都其實有比較明白音符係點樣既.)
同音樂經歷過既野?小學既時候有好多同學都係有學樂器架,但我就無啦~(理由如上述)
不過有時候回憶都係同音樂好有關連,突然聽到某遊戲既音樂,會即時回想起玩某遊戲時期既片段.就好似當你聽到聖誕節做主題既歌,好自然會諗起聖誕節.
其實講左咁多都好似係同粵語流行曲有關,而唔係同音樂整體既關係.因為粵語流行曲真係做得太多而做得好既太少,所以係音樂之中可以算得上係我最無興趣既.
或者咁講,我對於無人聲既樂曲既接受程度係比較高,所以古典音樂或爵士音樂比較適合我.
(唔係懶高級咁啦,只不過係頂唔順好多喉嚨能夠發聲既人就走出黎做歌手.聲色藝都無,完全靠宣傳堆砌出黎,黐線架!)

robotstxt: allowed

filter: keep


text:
口交
口交(同男女性口交又叫吹簫,擔柴;同男性口交又叫含𡳞,食J,食JJ,食朘,食朘朘;同女性口交又叫含屄,舔陰)係用口或者脷刺激外生殖器嘅性行為.口交可以由異性或者同性嘅兩人相互進行.口交亦可以自我進行,叫做自我口交(男:autofellatio;女:autocunnilingus).
動機[編輯]
好多時係一啲女性唔方便造愛嘅日子,例如係月經期間,又或者係非安全期,女性唯有以口交嚟滿足伴侶,漸漸地女性會以口交嚟增加對伴侶挑逗.
口交分為男性對女性嘅口交同女性為男性嘅口交,男性對女性嘅口交係男性用條脷刺激女性嘅陰核及陰道,甚至會將條脷伸入女性嘅陰道嚟代替男性性器官嚟刺激女性;而女性為男性嘅口交就係女性用口部代替陰道套住男性嘅性器官,上下移動嚟模仿造愛嘅情況,加上條脷嘅刺激可以帶畀男性更大嘅刺激.
既然精子入唔到陰道就唔係太可能會導致懷孕(唔係完全冇可能),噉口交就被用嚟作為一種避孕嘅方法.好多人——包括越來越多嘅未成年人——為咗呢個原因而選擇咗口交或者肛交嘅性交方式[未記出處或無根據](就算肛交時精液重係有可能進入陰道).
有啲人唔能夠接受口交,但亦有好多人樂於此道[未記出處或無根據].有時口交並唔係為咗避孕,而係作為「前戲」而做嘅.生殖器官具有大量嘅神經末梢,非常敏感,雖然脷,嘴唇都係噉,由於嘴入面冇刺激性慾嘅受器,係感受唔到性興奮,但因敏感嘅觸覺,若同時進行性幻想,係可以勾起性慾嘅.
舔陰[編輯]
- 內文: 陰戶口交
又叫「品玉」.牽涉以口,唇,舌對雌性陰蒂,陰戶或陰道嘅性刺激.性伴侶對雌性施行口交可能用作前戲嘅一部分,或仿作交合.


text:
2014年9月,野人K2
開始帶佢地去香港話劇團附屬戲劇學校學兒童戲劇
仲記得第一堂帶野人上堂嗰種戰戰兢兢嘅心情
因為當時嘅野人,雖然返咗兩年學
但帶佢地去上興趣班,講BYEBYE嗰下,都仲會喊!!!!!!! -___-
所以第一堂帶野人返戲劇班,好驚佢地一入課室會喊
如果喊咗,就有機會要傾好耐先去上堂
更「糟」係傾好耐之後都係唔願意上堂!!!!!!!!
我唔係迫小朋友上興趣班嘅媽媽
但戲劇班,我又真係好想野人上到
因為聞說學話劇,基本功就係要先認識自己,認識情緒
有咗呢個基本功,就可以拿捏到發揮角色嘅技巧
學戲劇,我主要唔係想野人學識「演技」
而係想佢地多認識內裡嘅自己
認識情緒係咩一回事,從而好好處理自己嘅情緒
咁就可以喺生活中好好同其他人相處 :)
好感恩,第一堂戲劇課,野人好「順利」入咗課室
而且好感謝香港話劇團附屬戲劇學校各位老師充滿愛心嘅教導
俾野人好開心上咗兩年戲劇課 :)
連續兩年,每逢星期六都帶野人去同一個地方上堂
今年K3,去到最後一堂
其實我有種唔太捨得嘅感覺,唔知野人會唔會都一樣唔捨得呢?!
題外話︰大家見到野人宜家咁浮誇嘅演技
絕對絕對係上戲劇嘅一個「意外收獲」:P


text:
2016年8月31日 星期三
繼續講基督徒姊妹擇偶
估唔到上篇文咁大迴響,果然「飲食男女,人之大欲存焉」,打鐵趁熱寫多篇先.
去到我呢個年紀,身邊已經有一大堆三十到尾,四十出頭,而嫁杏無期嘅姊妹.除左教會內男女比例結構性問題之外,好多時同姊妹自己心態有關.
我唔係好想拎深雪小姐黎做例子,因為佢唔係一個基督徒,但佢真係一個典型.
之前睇《婚姻這種邪教》,史兄講到男人係一定先睇樣,我唔係話世界上無女人去到三十尾,四十出頭依然保養得好,有吸引力,亦唔係話男人100%一定會睇樣,因為世界上有D不幸嘅人係天生失明.但三十幾四十歲一拍埋廿幾歲班囡到,男人第一個感覺就係:「屌,乜條女咁撚老架.」歲月,除左呃到自己,係呃唔到人.所以,上左年紀嘅女人除左好似深雪咁呃自己:「我仲keep得到丫」,佢地仲會說服自己,雖然我已經唔係十八廿二,但唔駛用班妹妹仔鬥靚,除左sale外在,仲有好多內在美吸引人,例如成熟,具女人味,懂照顧人,經濟獨立,靈命好等等.但我又想指出,要求對方完全繞在外在,而可以直接欣賞你內在,除非你係一部雪櫃,入面仲放滿啤酒.加上人以類聚,物以群分,懂得第一時間就識欣賞人內在嘅,大部份係好缺乏外在美,咁姊妹們又受唔受得住呢.
再加上教會長年以來的教導,「你是上帝獨特的創造,上帝已經為你預備咗最好,你要先求祂的國和祂的義,這些東西都要加給你們了」,唔單止姊妹,其實好多弟兄都係,就係明明年紀大咗又無著落,唔覺自己有獨身恩賜or詛咒,好恨拍拖結婚生仔,但係改變自己去增加機會嘅意欲係奇低,以致於完全沒有,你識佢十幾廿年,從來無見過佢刻意去塑造自己外在同性格.永遠行到出黎就係一副,「我做自己,我做自己,我唔理人,我要做自己.」
有一個好奇怪,但又信徒間頗流行嘅觀念,就係唔理我幾三尖八角,總之上帝會設計到我另一半fit晒我,好似砌圖咁,有幾千幾百塊都好,只有一塊係perfect match,我係唔需要為呢件事而改變d咩,因為上帝最知我需要,更加唔應該自己刻意去搵,一個唔該揀錯咗,miss咗上帝留比我個perfect match咪大件事!所以我乜都唔可以做,上帝自然會比我知道邊個係,任何刻意改變係對上帝唔尊重,最緊要係做返自己,保持信心,同埋做多d事奉,仲有祈禱等候同等候祈禱.結果等黎等去,等咗一幾二十年呢個所謂perfect match仍然未出現.
情況就好似摩西同以色列人講,上帝要帶你地出埃及去流奶與蜜之地,但以色列人決定嘅做法就係,留係埃及做奴隸,日日一齊禱告,一步都唔願意行出埃及.
有D姊妹條件唔差,後生時都有人追過下,但唔知點解個個都唔啱心水,而條件好要求又高,佢地心目中嘅完美對象清單又往往水蛇春咁長.咁我上次篇文已經講到,「適婚年齡25-45歲,未婚,月入超過三萬嘅男性基督徒」,只佔年齡層人口1.1%,只要加多幾個條件上去,例如五尺七吋或以上,BMI體重指數唔超標,有幽默感,孝順,喜歡小朋友,熱愛大自然,有運動習慣,外表唔太差,比自己更愛主,難度簡直等於趙子龍百萬軍中救阿斗一樣,一百萬人入面都唔知有幾多個.
揀下揀下揀過籠,等到年華老去,外在美一日一日咁變差,但內在美卻無一日一日咁變好.最後就好似深雪咁,等到自己四十幾五十歲,仍然覺得理想對象應係三十出頭,有經濟能力,夠浪漫夠激情,仲一定要靚仔,死未.
後記
執筆期間,我間過身邊唔少基督徒,香港究竟有多少人符合以下條件:「適婚年齡,界乎25-45歲的未婚男性基督徒,月入三萬以上」,大部份人過份高估,由一萬到五萬都有.我猜,因為在教會內接觸的全是基督徒,以致嚴重高估全港基督徒的數目.由香港政府製作的《香港便覽》,資料指出香港基督徒(不包含羅馬大公教會)數字約為48萬,教會2014年普查的資料應該更準,恆常出席崇拜的數字,約為30萬,估整體700萬人口不足5%.
訂閱: 張貼留言 (Atom)


text:
開學岩岩一個星期就收到呢張通告.....
活動名稱: 親子花燈設計比賽
參賽作品要求: 必須親子合作, 具節日氣氛; 所用之物料, 尺寸, 形狀均不設限制, 可選傳統或新穎設計為創作主題, 作品需以輕巧為主, 方便掛起為佳
評審方法: 由校長, 主任及各老師於每班作品中選出 "傳統特色獎" 及 "最具創意設計獎" 各一名. 凡參加比賽之幼兒會獲發親子花燈設計比賽參與狀一張
小慈一放學已經攤張通告係枱面俾我睇, 仲話老師話買左一個燈籠都仲要自己整一個返去交先得! 追問我幾時先開始整燈籠..... 真係俾佢嚇鬼死以為即刻要交, 好在都有一個星期時間預備, 毫無設計及美術天份既我每次見到呢 d 親子 xx 通告都飽受驚嚇幾晚訓唔著, 真係慘過返工唔交又唔得, 唯有周圍問下有經驗既人, 又上網搵資料 brain storming 一下啦! 諗左足足一日, 又行文具舖搵材料...... 終於俾我諗通左, 感謝主
Da La~~~~ 呢個就係我地既設計, 簡單得黎又有特色咁啦 :p
好有大紅燈籠高高掛既 feel, 我都唔知屬於新穎定傳統設計, 是但啦
熄燈睇先有效果, 靚好多
內有乾坤!! 中間 d 貼紙係小慈貼, 小白兔在偷望, 小慈好有步驟咁貼左一圈雞仔, 佢話有雞蛋先, 跟住有雞仔, 後面有雞媽媽
志在參與!! 交完功課一身輕鬆
小慈出奇地鍾意呢個燈籠, 仲幫佢改左個名叫 "南瓜燈籠"
你好有心思呀!佢地讀幼稚園時,我都要整!有時真係唔知點攪!
你就好啦, 甩難喇~~~ 我仲有排捱 得閒過兩招俾我呀!


text:
2008年9月18日星期四
『及』時行樂 - 尼羅河遊蹤 Nile River Cruise
跟團一般都有尼羅河遊船哩個環節,自由行通常就只會簡陸路喇,事關平好多,所以向船過既哩4日3夜係最爽既,唔使舟車勞頓咁辛苦囉,話雖如此每日既morning call 仍然係4,5,6點,不過好多時下午4 - 5點就會返上船休息下既!
*哩D一籃籃既係大紅花乾,當地人好興加D糖用泥沖水飲,味道有D似紫背天葵,當然係難飲好多個隻啦!
我地間房好好彩係望海既,唔係睇街景,第一日上船瞓醒晏覺打開窗就睇到日落仲有幾首Faluca帆船添,非常寫意!
除左望下海之外,船上仲有好多活動,好似有接毛巾表演,以前成日聽人講座尼羅河遊船,會有意外驚喜,入房可能會見到各式各樣唔同既毛巾布偶,可惜我地等左好耐都冇Surprise,好失望呀!
膳食方面,總括10日旅程,個人認為船上既膳食係最得既,飲品唔包,餐餐都要叫1L礦泉水 (15L.E ~HK$25),4個人share番都唔係好貴0者.
食飽飯冇野做呀,又可以上岸行下市集,個人認為亞斯旺既市集最平,同埋哩到人冇開羅咁多,條路又闊D,講價又易D!
*哩杯係鮮炸蔗汁1L.E ~HK$1.5超抵飲,超香甜!除左蔗汁仲有石樓汁同芒果汁都係精選推介!
再唔係可以落吧睇人跳舞,有傳統旋轉舞同肚皮舞表演,非常精彩!再唔係自己去船上既紀念品商店用一蚊美金租番套埃及衫玩下cosplay都唔錯架!
位置: 埃及尼羅河
訂閱: 發佈留言 (Atom)


text:
近日,小弟十年前讀的那所九流學校春田花花幼稚園,其學生會長傻鱷鱷,對於當年他媽媽被色魔強姦,發表了一系列精彩的言論,節錄如下:
「我一直都好有研究,或者我都好希望研究,究竟點樣可以令到我阿媽被色魔強姦呢件事真係可以對成個香港或者係對成個中華民族有一個正面嘅影響嘅.
我阿媽被色魔強姦嘅意義其實可以從兩個角度嚟睇:第一個就係從我阿媽嘅角度嚟睇,第二個就係從呢個色魔嘅情況嚟睇.
如果廿年前嗰晚,我阿媽真係冇喺夜晚行嗰條街嘅話,咁佢被色魔強姦呢件事件係咪可以避免呢?當然,我哋明白到,色魔可能喺呢個強姦嘅手法上面係有啲問題嘅.但係同時明白到,好多悲劇係可以透過理性嘅方法去解決到嘅.但係點解唔可以用理性嘅手段去解決到呢?咁就係關乎我阿媽究竟佢係咪真係有佢私心嘅存在,究竟係咪真係有其他嘅人影響之下,令到佢作出呢個唔應該有嘅決定,夜晚行出街呢?
我講嘅問題唔係否認色魔嗰個錯誤.強姦本身係一個唔好嘅手段,係一個血腥嘅手段,我哋要認同.問題係,我指有啲問題嘅意思,係可能會有其他方法會好過強姦,但係可能當時色魔佢諗唔到.但係我想同時講出,點解會選擇強姦嘅呢種手法,係因為當時嗰個成個社會嗰個情況.廿年前我阿媽係好索嘅,而且佢又夜晚行出街,咁一個正常男人見到,都會下體充血.況且,如果我阿媽嗰時自願順從個色魔,雖然都會被佢攪,但個色魔就唔會用暴力,咁咪唔會係強姦囉.無論點樣講,我哋都可能會認為強姦係唔係一個絕對恰當嘅手段.但係如果我哋真係可能要將個色魔入罪,我哋需要嘅係一個辯論,我哋需要係更多同學參予,咁去問問題,去了解番成件事究竟邊個係真相,邊個係大家所相信嘅嘢.
廿年前,我阿媽比人強姦之後,我出左世,究竟我係我阿媽生定係個色魔生嘅呢?咁我承認一點嘅就係,真相係愈辯愈明嘅,雖然我哋手頭上嘅資料,喺 youtube例如醫院嘅影片呀,或者其他資料入面會有唔同嘅演繹,嗰段片我係個血淋淋嘅初生BB……同一個BB有人話係我阿媽生,同一個BB又有人話係個色魔生,究竟我係我阿媽生定係個色魔生呢?我哋唔知道,因為冇相片證據我係女人生出來嘅.但係我哋知道一樣嘢,我哋可以透過討論,可以透過去了解,去明白到究竟邊一方面係有理據嘅.新一代二十世紀,廿一世紀嘅同學係要去關注番呢件事情,去討論番究竟邊個係真係有真理所在嘅.」
出處:從風雨而飛


text:
早排網絡上有好多人都傳一篇野叫「窮養兒富養女」,大約係講男仔呢就要自細過下克苦耐勞嘅日子,要佢地受下挫折,唔好比太好嘅物質生活佢地,總之就係苦過dee dee,從而培養男仔嘅責任感,培養堅強嘅意志同埋唔怕失敗嘅鬥志.原因係男仔長大後因為要養妻活兒,孭起頭家,如果唔捱得嘅話就好快比社會淘汰.相反呢,女仔就要自細培養佢地嘅氣質修養,送佢地去學下琴棋書畫,學下點養打扮自己嘅儀容,要比佢地出去見識多啲,等佢地將來嫁左人之後做一個體面嘅好老婆,所以女仔細個除左要投放多少少資源喺佢地身上,父母無時無刻都要喺佢地身邊多鼓勵佢地,等佢地可以建立自信等等,呢個叫做富養.
睇完篇野,我想話:咩年代呀家陣?窮養兒富養女?黐線!Out 啦!
當屋企無個男人喺度嘅時候;當一個女仔未嫁人甚至唔諗住會嫁人嘅時候;當一個女人嫁錯人嘅時候;當一個女人擁有所有野嘅時候,我想問一句寫呢篇野嘅人:「女人,難道唔洗撐起半邊天呀?」嗰撐起半邊天嘅能力從何而來呀咁?現今社會好多夫婦兩人都要工作,富養女只適合著古裝嘅人架咋!女人出黎工作或喺屋企湊仔,少一滴責任感,堅強嘅意志或唔怕失敗嘅鬥志都唔得!而家講男女平等架啦,仔又好女又好,應該都一齊要窮養富養,咁先適合喺呢個世代生存.我真係唔明,湊細路點解要因唔同性別而用唔同方法去湊,乜唔係應該因應個細路嘅性格同特質黎揀適合佢嘅方法去照顧佢架咩?
如果真係想養一個唔怕失敗,有責任感,有堅強鬥志嘅人出黎,唔需要特登要佢過啲苦過dee dee 嘅生活嘅,其中一個方法就係從細開始送佢去參加一樣運動,而嗰樣運動又會有比賽嘅,假以時日,就算養唔出個世界冠軍出黎,你都至少會有個擁有以上條件嘅仔女.就算唔方便運動嘅人都可以參加其他靜態嘅活動,一樣都可以磨練自己,培養鬥志同責任感.
喺我嘅童年時代,培養仔女做運動員絕對唔流行,嗰陣時小朋友聽到最流行嘅「鼓勵性」說話就係你唔讀書,大個就去做乞E!可能而家都重係咁樣,讀書係小朋友嘅所有,讀唔到書,你就玩完架啦!但喺美國,讀唔到書都重有好多出路嘅,其中一條路咪係去做運動員囉.當然,你可能會話:「車!成功出左名嗰啲先有得名成利就架啫,你睇下嗰啲做左幾廿年運動員嘅邊有運動明星搵咁多錢呀?」每場比賽都只有一個冠軍,但即使得唔到冠軍嘅其他人,我相信都總有啲得著嘅,最起碼會有個健康樂觀嘅人生觀啩!
幾年前,口水禧開始有氣喘嘅問題,當時醫生話如果七歲前都攪唔掂,咁佢就好大機會有哮喘.因為我有屋企人有哮喘,我見過佢病發時嘅痛苦,所以知道口水禧有可能會有哮喘之後,萬事都要小心.mimi我就100%唔會放棄架啦,咁點算好呢?當時想起我以前有個學生細個身子好弱,佢媽媽送左佢去泳隊,之後越黎越壯,我亦聽好多人講過話游水對有哮喘嘅人好好,所以三年前就送左口水禧入泳隊,希望佢可以同氣喘講bye bye.
記得初入泳隊嘅時候係四月底,天氣都重係有啲凍凍地.游慣室內池嘅口水禧頭幾日一落水就喊,佢話室外池啲水好凍,唔想游.但為左要佢游多啲等身體好啲,泳隊一個星期練四日水,我都堅持帶佢去.喊都要落水,打冷震都要上水企喺度聽教練講野.其實我見住自己個仔濕晒身企喺池邊震到我眼都花咁濟,我何嘗唔心痛呢?但想起哮喘病發作時個人會喘到震嘅情景,我寧願睇住個仔游水震好過喘到震.其實室外池水溫有華氏80度,喺水裡面應該無問題嘅,係上水嗰下攞膽啲.當時禧婆婆都喺度,平時個孫熱到出汗佢都唔比佢除外套,當佢見到佢個寶貝孫企喺池邊凍到震,佢都曾經勸過話不如等夏天先比口水禧去游啦,不過最後佢都無堅持,因為當時口水禧都就黎五歲,離開七歲個限期唔係好遠,見過屋企人搣左好多年先搣得甩哮喘,呀婆都唔敢阻個孫游水.就係咁樣,口水禧就開始左佢加入泳隊嘅生涯啦.
唔經唔覺已經加入左泳隊三年,一年除左冬天四個月嘅「休游期」之外,每星期都要練三或四日水.攝氏幾度又好;四十度又好;落雨又好;行雷又好;打風又好,係除左閃電,地震或病之外,夠鐘就落水,練完先上水,無人有例外.有啲泳隊甚至連冬天都要游,有時重會去落雪嘅地方游室外,問你怕未!
而我地當初嘅目標只係想口水禧練壯啲個身體,游冬泳嘅事完全無諗過,直到而家佢都未試過去落雪嘅地方游室外,我覺得呢個就隨佢自己想啦,因為游左大半年嘅水,我就比佢自己揀冬天想玩嘅野,所以多數會上左雪山.(咪一樣係喺落雪嘅地方喺室外玩,睇黎係我慘咋喎!)
本來為左驚佢有哮喘而去游,後來發現佢除左身體無咁「鐵布衫入冬即變底衫之金玉其外,豆腐其中」之外,加入泳隊對佢嘅心智發展原來都有好大嘅幫助.無論你喺屋企有幾多個人服侍你,你係何其大爺都好,黎到泳隊,你都要服從教練所有嘅指示,叫你跳一百下你就算覺得戇居都要跳.比人丙或罰你游多幾次都要游,喺泳池,教練係大晒的,即使你呀媽都要企埋一邊唔准插手,睇住個仔比教練罰都唔出得聲,心裡暗鬧就適隨尊便啦.運動員服從教練係必須嘅,你叻到曉飛都要遵守.
運動員除左要服從教練之外,堅強嘅意志力係唔少得嘅.郁下就放棄,永遠都唔會成功.隊入面有四,五歲嘅小朋友,細細粒肥嘟嘟好得意!即使你再得意可愛,一樣要堅強.好多比賽入面,我見過唔少咁細年紀嘅小朋友邊游邊喊,有啲游極都撞到兩邊嘅繩,有啲點郁個身都唔見佢有前進嘅意途,有啲一跳落水會驚到游返轉頭添.但佢地係唔可以放棄,喺起點上返水嘅,一定點都要捱到終點先比上水.佢地會盡力游,望見佢地喊到面容扭曲,但佢地都會游到終點為止.上水後,教練會好勁讚佢地無放棄,堅持游完為止,無論佢地得獎與否.
有啲大型嘅比賽係唔比父母陪個小朋友排隊落水,啲細路要喺一個地方集合,然後就自己入去場地等比賽.父母最多可以喺池邊禁區外睇同等候個小朋友游完上水離開泳池時遞毛巾比佢.
禧婆婆以前每逢聽到教練話練水完畢後就好似貼身丫環咁揸住條毛巾棟喺池邊恭候佢個孫上水.我地試過為左呢件事意見分歧互頂幾句.佢覺得我唔應該坐喺池邊啲凳等口水禧上水後自己凍到震咁行埋黎,佢話咁樣會凍親佢個孫.我話教練唔鍾意啲家長咁樣,呀婆話其他呀媽都係咁行埋去池邊啦,點解我唔肯.但試諗下,喺啲大型比賽入面,我未必時時都可以等口水禧游完即飛撲埋去遞毛巾架喎,佢一樣要捱凍咁行出黎搵我先有毛巾,平時唔習慣下,到突然要咁樣做嘅時候,佢咪重辛苦,係咪先?其實佢而家習慣左之後,天冷時都無咁怕凍,有時坐佢隔離重會感覺到佢個身有啲暖氣滲出黎添.
比賽嘅時候,有時會甩泳鏡或者有啲突發狀況,通常教練平時都有教佢地無論發生咩事都好,聽到嘟一聲之後蛇咬都要跳落去游架啦,唔理係中途撞到野又好,甩左假眼睫毛又好,繼續游就係應對嘅唯一方法.咁樣訓練到佢地就算面對困難都處變不驚,臨危不亂,勇往直前,唔會因為少少野而阻礙自己前進.差唔多等如「唔理咁多,總之你自己死掂佢呀!」
最重要嘅係訓練小朋友嘅同理心.口水禧係獨生子,除左同父母之外,學校同泳隊就係佢學習同理心同社交嘅地方.但學校都未必成日有機會比佢學咩叫同理心,只有喺泳隊先有機會學.原因係每次比賽中,泳手之間雖然會存在兢爭嘅心態,但大家比賽之餘都會同其他人打氣.尤其係當泳池中有啲泳手游得比較慢少少,其他人都上晒水,但池中間重有人爭扎緊咁游,呢個時候,在場嘅人都會一齊幫嗰個游緊水嘅人打氣,不論游嗰個係自己隊定係人地嗰隊都好.當嗰個人到達終點時,大家都會為佢歡呼拍手,令到嗰個上水嘅人知道大家都為佢無放棄,堅持游完個比賽而高興.有啲選手會喺游完之後同隔離左右兩條線嘅選手握手或擁抱,一句” good job”互相鼓勵,我覺得呢個先係比賽真正嘅意義,小朋友唔好一尾淨係知道輸贏,體育精神遠比獎項重要.
重有一樣野我覺得都好重要嘅就係培養小朋友對自己泳隊或國家嘅忠誠.每一次比賽開始之前,各隊嘅教練都會集合所有隊員一齊嗌口號,之後全場就會肅靜企起身面向支美國旗唱國歌.唱完之後,比賽就正式開始.
曾經,口水禧因為自己泳隊唔夠其他泳隊砌而嫌棄自己嘅泳隊,重夠膽當眾話想加入人地泳隊添!但咁嘅年紀真係又唔知咩叫忠誠,見到邊到好玩就梗係一支箭飆去玩,邊度有好野食就飛撲去猛食,邊個多玩具就同佢做朋友架啦,細路仔就係因為無大人咁多顧慮,呢個又話要比面,嗰個又話唔得罪得人咁,細路係睬你都傻,自己鍾意嘅就去馬.結果有兩次因為佢咁「大逆不道」踩自己泳隊兼話要去人地嗰隊,我叫左佢離開個池,唔好再黎參加我地泳隊攪嘅比賽.如非必要或人地趕我走的話,我從來都係一個加入左一個團隊就諗住唔走嘅人(揸車換線嗰陣除外).我覺得忠於你自己嘅隊伍係必須嘅,無論佢係好係壞.所以我覺得係時候要教導口水禧咩野係忠誠,我知道呢樣野好抽象,小朋友好難明,唔通真係要喺佢背脊紋住「精忠報國」同喺腳板底紋低「反清復明」咩!(又唔知我講乜呀呢?哈哈!「反清復明」喺星爺做韋小寶嗰陣喺腳板底寫架嘛)但都要從細就開始教佢,因為忠誠係做好人其中一樣基本要素,大個唔會出賣自己人,知心嘅朋友先會多.
於是我地不停灌輸「教練咁比心機教你訓練你,你就要游好啲,砌低其他隊,幫自己隊攞多啲獎牌返黎.自己做好自己嗰份先,自己人游嗰陣幫佢地打氣,支持自己嘅隊友」.而家雖則佢重未知咩叫歸屬感,但至少聽到其他隊友話自己隊游得慢嗰陣,口水禧都會即刻叫佢啲隊友唔好咁講自己隊,我覺得叫做有進步架啦.
正如上面講過,每場比賽都只有一個冠軍,有人甚至一個獎都無添.但係,你好少見有運動員因為輸左一場比賽就走去自殺,因為佢地訓練有素,輸贏喺佢地做運動員嘅生涯入面幾時都要面對架啦,無人可以真係永遠都世界第一,宇宙最強.天外有天,一山還有一山高,呢場唔得最多咪下次比心機努力啲囉,就算到最後最後都無獎,人生就係咁架啦,自己技不如人,對手太強,人地天生異稟,呢啲係無得怨嘅,唯有接受同享受個過程架咋.將呢個態度用喺平時嘅生活,面對挫折嘅時候,你就唔會被打倒,睇得同失就唔會咁重囉,係咪?
講咁多無非都係覺得「窮養富養」呢種傳統諗法已經過時啦,無論係男仔又好,女仔又好,都應該一視同仁,因為到佢地長大之後都一樣要面對困難同挑戰,挫折呢家野係唔會專揀男人而避開女人嘅,煮到埋黎話之你係王子定公主,一樣要硬食,各人都有自己嘅煩惱架啦,啱唔啱先?
之前禧爸重喺香港嘅時候,口水禧每個禮拜都有兩場比賽.週日係黃昏,週末就晨早.老公唔喺度嘅時候,真係女人都要當男人咁用!比賽前兩粒鐘要先去霸好位開好帳蓬,重要幫另一個隊友霸埋佢成家個位,因為泳隊規定我要去做義工,我只可以求人幫我睇住口水禧,咁我霸開位唔通唔幫人霸咩?咁樣亦都方便人幫我睇仔啦.
帳蓬,兩張凳,幾條大毛巾,游水用品,佢一大袋玩具,「林林嬸嬸」,加加埋埋重到乜咁,搬落車搬上車真係攞命!朝早趕頭趕命,夜晚又趕頭趕命,唔好講笑,而家萬一要著草走佬,啲行裝一立就走得人,真係來無影去無蹤呀!我自覺可以同無牌小販有得鍊添!
中型比賽嘅呢啲場面,上千個家庭喺度,成個難民營咁款,啲無太陽曬嘅位都係要霸返黎嘅.你可以唔霸……如果頂得順喺攝氏40度嘅太陽底下坐幾粒鐘嘅話.我就算坐喺無陽光嘅地方對格肋底都未乾過,自問真係頂唔到烈日當空咁坐幾粒鐘.得我一個人湊住口水禧,我唔中得暑架大佬,我病左就無人理佢架啦.
呢,早前提過我一雙紋左人字拖嘅腳呀.經已特登縮細張相,費事大家見到唔開胃!
我通常都係比賽最後兩粒鐘先要去開工做義工,於是之前嗰幾粒鐘裡面,就會猛灌呢條友食野同去厠所,事關呢條友係唔會自動波嘅,特別係佢成堆friend黎同佢玩嘅時候就更加唔洗旨意佢會識得提早去定交水費.佢試過已經企喺跳台準備游接力,前面嗰棒已經游緊過黎,呢位人兄突然轉頭話要去交水費,咁嘅緊急關頭教練梗係蛇咬都唔會放你走啦大佬,結果有人咪夾住對腳,「太監游蛙式」咁囉,真係比佢激死!
由於有玩具嘅關係,我地個帳蓬長期都好似托兒所咁坐左幾個細路喺度.無論係家長或教練,搵親6至8歲嘅都會先黎我度搵.其實我應該收錢……
我最開心就係有人帶狗黎,咁我就有娛樂啦.
準備紋精忠報國
以前會自己整野食帶去,但而家覺得好麻煩,一來凍晒唔好食,二來無時間準備,喺現場買,熱辣辣重好.
香港返黎第二日就有比賽,禧爸比時差打倒,訓到隻野咁.有太陽訓到太陽落山.
教練比每個隊員嘅卡 ,算係咁啦係咪先!
三場個人加兩場接力,而家囂啦,要寫eat my bubble 叫人食佢啲泡喎.
除左姣屎凳篤,我再諗唔到其他形容詞啦.
夏季最後一場比賽終於收工
喺訓練佢嘅同時,其實我都被訓練緊.我要學「面對,接受,放下」.面對佢比賽落敗;接受佢能力有限;放下輸贏得失.池邊人生百態,父母打氣打到現青筋,上水鬧仔女點解唔游好啲,輸贏得失太誘惑.舊年,我曾經都會覺得口水禧無盡力游,人地比賽博老命,佢大哥當自己喺渡假酒店休哉游哉慢慢游,有時真係會好慶,雖則未破口大罵,但心裡面都不禁火起.細想之下,與其怪佢,倒不如諗下點樣幫佢,於是搵教練每個禮拜私人同佢上一兩堂,執好佢啲手勢,我同禧爸係負責在旁鼓勵嘅角色,游得好唔好,贏唔贏都只講鼓勵嘅說話,其他嘅廢話唔洗講.我覺得養細路就係咁樣,窮或富都唔重要,最緊要有愛.


text:
淺水灣影灣園 The Repulse Bay
商戶搜索
服務詳情
評語 提交評語
我哋係喺淺水灣間酒店擺酒,揀嗰到係因為先生鐘意西式環境,所以都係好快confirm咗.我哋係擺西餐嘅dinner,每位大概$2000,因為酒水要另外計,所以我覺得都比較貴.
當初本身跟嗰位sales有帶我哋睇場,但係嗰位sales好多時候都好難搵,好似我哋有啲婚禮細節同埋一啲調動想搵佢傾都搵佢唔到,之後佢就離開咗交咗俾另一位同事跟,雖然嗰位新同事經驗冇咁多但係會比較著緊,最後都有處理到我哋嘅問題.
我哋係擺cocktail,係lunch嚟嘅,攞場係11點,到3點先交返個場,每一位消費大約$1350.至於揀lunch,係因為我同太太一早就諗定想係日頭擺,因為我哋都係鍾意白天結婚嘅,夜晚去親婚宴都覺得好攰.揀24號擺最主要都係就我太太,雖然始終好多公司都未放得假,所以其實開頭都擔心賓客參加唔到我哋嘅婚禮.不過結果好多朋友都係特登請假嚟睇我哋證婚,真係好開心!
揀Verandah嘅背後都有一個小故事,因為我太太好鍾意淺水灣,細個佢屋企人都會帶佢去淺水灣family day,係佢嘅童年回憶,加上佢好鍾意海同埋露天既地方,所以就好想返嚟呢到證婚.之前都有compare過其他地方,我哋其實同一日都arrange咗去赤柱嗰間船屋,不過發現嗰到其實都唔夠大.而我哋最主要個requirement都係露天同埋向海,而Verandah就呢幾點都match到,咁就決定confirm佢哋喇.
記得當時嗰位sales同事Jenny真係好細心同好親切,感覺好舒服而一啲都唔hard-sell,咁啱我哋睇場嗰日佢哋擺咗婚宴嘅setup,佢就直程帶埋我哋睇實際嘅場景係點,直程picture番成個畫面俾我哋睇,所以其實好幸運.籌備方面佢都做得好好,例如枱花﹑安排流程rundown 等等,仲有就係之前contract話3點一定要交場,但係其實最後我哋4點先走都okay,都唔會話一夠鐘就趕我哋走.
到咗婚宴當日,就由另一個manager負責,佢都係好好嘅,當日其實甚至由啲server到廚師都好好.場地設計嘅安排就由我太太自己去design,酒店只係提供咗枱花,質素都好好.食物我哋就揀咗buffet,而之前我哋都有試過菜 (試菜費已包埋),後來我哋都加多咗生蠔.宜家諗返食buffet真係要留意聲浪,可能因為個場地都幾應聲,所以當日侍應們收碟都真係收得幾大聲,有少少嘈.
當日賓客都話啲嘢好好食,我哋就覺得佢哋就連一個沙律都好用心做,好好味,整體嚟講佢哋嘅服務同食物都非常好,我哋都好滿意.


text:
2015-10-03
劉BB 成長紀錄 - 十三個月
又到2 號
我承認真係好懶UPDATE 因為FB 太方便了 隨手就可以UPDATE 來 KEEP RECORD
不過成長紀錄我點都會努力寫的 方便自己將來睇返
成長進度
體重: 10.46kg 成長線75%
身長: 76cm ...... (無高過)
奶量: 三固兩奶 (暫時總算成功了! 少左扭奶)
發展:
講野方面無乜大進步 有時會聽到佢叫兩下EE
不過到我問佢時又唔會理我
模仿能力比以前強左好多 見我做咩佢都會跟住做
所以佢而家每晚臨訓前都會幫我一齊收拾玩具
陪佢疊積木都會跟住我一齊疊
最大問題就係佢好為食 真係咩都擺入口
除了咬玩具 真係連廁紙都食 陪佢睇書 睇兩頁佢就會想咬本書了
同埋最近好中意扯我頭髮
我叫極NONONO 佢都係果一下停手 轉頭會再扯
點算好呢?
極為好動 除了訓覺真係無時停 手多多咩都想掂下
我覺得呢個小朋友將來一定會係老師口中的"問題學生"
我同老公講 準備開始接投訴啦@@
呢兩個星期痴媽B 上身 成日都好似樹熊咁痴住我
平時明明好愛爸爸的 但都唔要了 爸爸有時掂下佢就一副好嫌棄的樣子
就算玩都淨係想我陪 我每天都累到不得了
好彩老公幫手做下家務等我可以專心溫書同陪BB 玩
已經識行了 大概行到一小段路先會跌低
不過因為佢好心急 成日想行得快先會唔穩
企就當然完全無問題了 除左訓覺都係企多
有時想佢乖乖睇巧虎佢都會企喺度睇
其他野就同之前差唔多了
非常感恩 食方面 keep 仍然係唔錯 可以食到三固了
其中一固的份量係大人碗的爛飯 食完都唔夠果隻
以前佢會扭奶 但而家除了起身同夜晚果餐奶之外平時都唔會扭
亦都肯用飲管杯飲奶奶了 相信佢應該好快會戒到奶樽了
4 則留言:


text:
MSB天王天后選舉之賄選
葉一知
非官方認可MSB活動: MSB天王天后選舉 ,影大無端端搞啲咁嘅嘢,仲擺咗我上枱,嫌我樹敵唔夠多,叫佢除我名,又唔制,話個個玩得好開心.係,個個口口聲聲都話玩吓,你投票就係玩吓,被投票就係俾人玩.
最衰係勝出呢個選舉,唔知有乜用.係咪做咗天王,呢一年唔使再寫blog,就每日有幾百人嚟朝聖?又或者各方blogger進貢吓啲美女呀,奇珍異獸呀咁俾個我撚吓先?或者影大向我進貢啲名士,等我豢養一年,叫佢食就食,痾就痾,咁都幾過癮.再唔係,呢一年係咪只有我可以定義「Blog是乜x嘢?」,「寫blog寫乜嘢之天王天后最高指示」?甚至乎我係咪擁有疆土劃分權,可以隨便劃分邊度係私海blog,邊到係慾海blog同邊度係死海blog?
乜都冇?咁選嚟做乜?
不過既然搞果個係影大,叫人發文支持,又唔肯除我名,想佢心中嘅神鵰俾人撚個痛快(我唔知點解佢咁耐都叫我神刁大俠,其實佢先至係MSB的「暗黑巨俠」),而我一向敬重這個blog界鬼才天王,俾吓面,發吓文,接吓tag,支持吓是項活動,都對得住呢位老blog友!
一周年果時我已經講過,刁民公園賣嘅係榴槤,人哋賣嘅係橙,榴槤同橙點比邊個好食啲?只有你鍾意食邊種多啲!而每個人都有不同嘅「天王天后」準則,例如有啲人投票,係睇個樣,我榴槤咁嘅樣,邊個投?
不過唔妥你嘅人,文字獄DNA又會發作:你賣榴槤?榴槤叫果王,其實你都係想稱王.
王,我梗係想做,不過唔做咩MSB天王,我只想做MSB果王,等唔喜歡嘅人避之則吉,到時仲好,唔使見到人哋掩避歧視嘅態度,煩住我享受榴槤飄香.
呢啲天王天后嘅虛名,要睇得化.好衰唔衰真係有人咁俾面投我,搞到我high晒,晚晚瞓唔著,半夜三更都起身睇吓影大update咗個新戰況未,致夜尿閉塞,突然覺得唔可以冇咗呢啲虛名,唔輸得,仲要贏開行,統一全blog界,做特首,統領全宇宙,名垂千古.
為咗贏,我決定要用最後絕招:賄選!嗱,邊個夠薑投我一票嘅,我每票醒1000大元過去.只要你投咗票,通知我,留低電郵,我第二日即刻電郵番張一千元紙過你.
一千元喎?嫌錢腥呀?仲唔立即行動喎!
嘿,影大,你話咗唔俾造馬,我而家賄選,你冇理由仲唔除去我嘅參選資格,唔該快啲做嘢!


text:
小包包的幻想世界~
小包包的幻想世界即係小包包間房囉!^^希望小包包第時有個屬於自己嘅小天地,喺度幻想,學習,休息,健康快樂地成長!雖然小包包有排都未瞓得自己間房張床住,不過因為要比地方工人瞓,所以點都要整張床先,費事過幾年小包包大個D又要再整過啦!我地幾個月前已經行過D傢俬鋪,design house,估唔到幾個月後加晒價!都冇計啦!!貴都要整,而家唔整幾年後仲貴添!
雖然小包包係我地嘅小公主,不過我對於公主FEEL真係怕怕,又未至於“蝦毛芝芝”咁得人驚,但最好都唔好囉!又或者我地會生多個囝囝呢!!睇咗幾輪,唔想要花花心心點點米奇嗰D咁行咁老土,淨色又太DRY,又唔要公主,真係好似冇咩好選擇!最後我決定用天空彩虹THEME,感覺舒服柔和D,有多D幻想空間!而且男女都啱用(雖然都係偏向女仔少少)!至於顏色...竟然揀咗我最唔LIKE嘅粉紅色!實在太出奇啦!!其實因為易襯啫...
丁字床分上下隔,暫定姐姐瞓上面,下面留返比小包包,中間有書枱,書架同衣柜!
下床床尾加咗組4尺吊柜,小包包再大個D都唔怕冇位擺衫啦!
另外仲造咗個矮柜喺廳,放啲用品工具咁!
就係咁簡簡單單整套床同個柜仔都要萬幾蚊喇,希望出嚟效果唔會太差啦!最緊要小包包第時住得舒服!!^^


text:
2013年10月10日 星期四
榨菜木耳肉碎麵 + 牛油香草炒粟米 ( 10-OCT-2013 + 11-OCT-2013 )
( 10-OCT-2013 THU )
今朝幫菇場掃貨 一去到超市 經理同我講今日咁早嘅 但我無睇時間呀 因為我同平時一樣嘅時間出門口呢 之後買完再望下電話 原來 8 點 35 分咋 咁又真係早喎 平時多數 8 點半先去到嘛 ~
之後去食早餐 8 點 50 分里奧大人打黎話已經番到公司 再話 8 點半已經到咗九龍塘 點解今日早咗咁多嘅 嘩 佢又咁講 咁即係真係早咗喎 但好奇怪又無教早鬧鐘 又無特別行得快 又無話一去到有車 點解咁嘅呢 ~
今朝早咗 所以 9 點半都番菇場喇 坐喺餐廳好鬼凍呀 ~
終於搬哂 blog 咁可以抖抖 lu 又可以做下自己嘢 唔錯唔錯 ~
今日有 lunch box 食完本來想出去行 但又好攰咁 所以都係上網算喇 ~
放工去超市買豬肉 之後就番屋企 醃好豬肉就抖陣 今晚自己食 所以未夠 7 點就煮晚餐 快 d 食快 d 休息 ~
個肚谷住谷住痛 好似作每月一到咁 所以 7 點 40 分即去診所掛號 仲以為即刻有得睇添 等到 8 點 10 分先到我 不過拎定病假紙就安心好多 唔想成日心掛掛嘛 ~
好攰呀 都係唔徑步 沖完涼就睇報紙 呢排成日打機 好似好耐無睇報紙咁 ~
里奧大人差唔多 9 點先放工 10 點先番到屋企 等佢食埋再切火龍果比佢 清清熱氣呢 ~
是日懶餐 - 榨菜木耳肉碎麵 + 牛油香草炒粟米
榨菜木耳肉碎麵 - 用美味棧嘅榨菜木耳絲 加埋瘦肉碎一齊炒 估唔到都幾好味 我自己就煮公仔麵 因為今日到期 煮比里奧大人就係擔擔麵 其實只係加 2 湯匙擔擔麵醬 超級勁方便 佢話好味過出街食 太客氣喇 不過知佢鍾意食 我都好開心架 話哂佢做嘢咁辛苦 有胃口食哂已經好好呢 ~
牛油香草炒粟米 - 懶呀 又想食粟米 所以用罐頭粟米咋 加埋牛油香草一齊炒 好好味呀 真係唔知幾多年無煮過 lu ~
里奧大人 11 點仲做公司嘢 叫我瞓先 不過我又想睇之前錄咗嘅飲食節目 睇到 11 點 45 分就瞓喇 ~
( 11-OCT-2013 FRI )
今朝里奧大人要見客 所以可以 8 點半先起身 其實我都勁想瞓架 不過算啦 鬧鐘響咗 唔想隔半個鐘又響 咁等里奧大人可以瞓好 d 呢 ~
早餐食腿蛋治烘底 可能有 d 餓 所以覺得好好食呀 ~
丫 原來每月一到 唔怪得咁攰啦 同埋個肚有小小唔舒服 最慘係超級勁眼瞓 所以晏晝請 S/L 番屋企休息 ~
買咗個朱古力紙杯蛋糕 食咗半個覺得好乾 所以食個杯麵喇 今次最勁係無開冷氣 就咁吹住風扇一路食 ~
個肚又唔係話好痛 所以都無咩點瞓 咁就睇番之前錄咗 d 飲食節目 睇到差唔多 5 點幾先瞓到 不過瞓咗半個鐘就醒 lu ~
仲諗住今日舒服咁過添 點知差唔多 8 點幾開始痛 但都無之前咁痛 叫做好咗 d 啦 不過都係嘔 所以又沖個勁熱水涼 係就係沖完好舒服 但次次一出黎就暈暈地 可能真係勁熱呀 好似人地焗桑拿咁呢 ~
里奧大人成 10 點幾先番到屋企 之後見佢話食杯麵咋 陰公 不過我唔理得佢咁多啦 因為我要瞓覺喇 ~
4 則留言:
榨菜happy五之~ 今日終於回復正常咁嚟搵你喇 成個禮拜冇見喇..你最近好嗎回覆刪除
個麵好吸引喎 下次我都煮先 又簡單又好味~ 多啲木耳絲梗加正 擔擔麵醬係咩牌子架? 我都好like擔擔麵架..噚日食佐碗冇加花生醬既擔擔麵..完全唔似擔擔味回覆
Off happy 一六木 (一碌木) 妳好呀 ~刪除
真係好耐無見喇 我好好呀 哈哈 ~
我呢個麵係出前一丁 但我煮比老奧果個麵係 "壽桃牌四川擔擔麵" 不過我就唔用佢 d 味粉 改用李錦記擔擔麵醬做湯底 味道唔錯架 ~
擔擔麵真係加花生醬先好食 但又唔可以太多 唔係會好滯咁 ~
monday笠..早呀!回覆刪除
唉! 我冇再搬blog啦~舊果d由佢唔要lu..搬到好鬼悶回覆
午笠 午安呀又 ~刪除
搬 blog 真係好悶 但又唔想拖囉 依家搬哂真係鬆一口氣呢 ~


text:
2016年7月3日 星期日
翠河茶餐廳 @ 九龍灣 ( 3-JUL-2016 )
豉汁蒸鲳魚
蕃茄豆腐煮蛋
金銀蛋油麥菜
( 3-JUL-2016 SUN )
今朝 6 點 45 分起身喇 因為媽咪今朝要上位 唔可以遲到呢 ~
梳洗之後就出門口 我要去買 4 件鬆糕 兩間粥店無呢 d 買 所以我停低諗下有邊度有得買 醒起街市買銀針粉附近有好多糕點 所以即飛去睇 感恩有得買呀 ~~~~~~~
買完即刻打的上媽咪屋企 因為想落大雨咁款呀 真係一上車即落雨 仲要係大大粒嘅雨 ~
家姐 姐夫同工人一齊喺附近食早餐 我地唔去喇 一袋二袋唔想行咁遠 直接上媽咪屋企好過呢 ~
今朝 8 點儀式開始 係請爸爸走嘅 搞掂哂就去將軍澳喇 ~
家姐揸車嘛 佢以為師傅揸電單車 諗住我地自己人一車走 不過原來揸電單車係另一個師傅 咁我同里奧大人同師傅一齊打的去將軍澳啦 ~
去到藍田 的士司機突然大叫一聲之後停車 嚇鬼死我地咩 以為佢心臟病發呀大佬 因為佢係呀伯 個樣都有 70 歲 同埋係入隧道口 後面有車就大鑊啦 好在後面無車 佢向番後 tun 囉 佢仲好輕鬆話好在後面無車 唔該你揸車打醒十二分精神啦 ~
去到都係 8 點 45 分 原來 9 點先開門 之後家姐都到埋 lu ~
搞掂哂都係 10 點左右 估唔到咁快 咁師傅自己走先 我地就去海港飲茶喇 ~
金粟墨魚餅 - 好彈牙呀 有驚喜 哈哈
XO 醬蘿蔔糕
鮑汁鳳爪 - 幾隻鳳爪之嘛 都唔明點解用咁大隻碗 真係坐得矮 d 都睇唔到囉
水晶潮州粉果 - 家姐鍾意食水晶皮 係咁話好味 哈哈
流汁奶皇包
豐料珍珠雞 - 里奧大人同姐夫至愛 家姐話次次姐夫都叫 所以家姐要陪食 咁今日家姐第一時間話好嘢 叫里奧大人一齊食 哈哈
今日家姐工人飛番印尼喇 我問家姐佢有無咩同妳講 ?! 佢話叫家姐唔好做咁夜喇 早 d 番屋企食飯啦 之後家姐講到眼濕濕 搞到我又眼濕濕 咁我再問工人有無話唔捨得妳呀 ?! 佢好唔捨得咁嘅語氣話: 都做咗咁耐啦 咁又係 真係日見夜見 有時佢星期日同假期又唔放假就會留喺屋企抖下 真係一家人咁款 哈哈 ~
糟糟呀姨都係今日上位 因為呢日係好日 但佢地就係中午囉 如果唔係都可能會見到 ~
之後講開糟糟 家姐話之前約佢食早餐 家姐講講下媽咪就喊 又話呀妹成日喊 之後糟糟無啦啦勁喊添呀 嚇親家姐 因為糟糟好小會咁喊 家姐話佢喊濕咗兩張紙巾 眼淚鼻涕一齊流果隻呀 家姐話人地唔知以為佢地咩事 晨早流流喊成咁 哈哈 ~
老實講 媽咪走咗之後 真係知道邊個係真心朋友 個個都好擔心我 但又唔敢問 知我一問就喊 依家心情算係平復咗 d 會想見番朋友 我同里奧大人講話依家開始會見番想見嘅人 但我無話想見果 d 你就唔好叫我見佢喇 ~
飲到 11 點幾 送埋姐夫同工人番屋企 再送埋里奧大人番屋企 我就同家姐去媽咪屋企喇 因為約咗媽咪工人呢 ~
佢真係好信家姐 咁佢出咗糧嘛 但好似出小咗糧 家姐即同佢計 真係扣咗佢糧 家姐直頭話真係好鬼慶 了解咗之後就打比 Agent 原來係工人自己誤會咗 佢唔想問佢太太條數點計 所以點都想等埋家姐先傾囉 ~
之後佢又喊 話做得唔開心 又話好掛住媽咪 我同佢講 依家妳番新工係從新開始 唔好再諗番以前 總知新太太叫妳做咩就做咩 兩年時間好快過 最緊要賺錢嘛 ~
話咁快又已經 2 點 本來家姐想叫佢去家姐屋企 咁等佢地兩個工人見下面 傾下計 再食埋飯先番去 但媽咪工人一早約咗朋友 咁無計啦 家姐車我地去九龍灣 佢去寄錢 我就番屋企喇 ~
唔知係咪今朝喊完關係 個人好似有 d 攰 所以 hea 喺梳化都瞓着咗 ~
感恩里奧大人差唔多做哂公司嘢 所以 3 點落樓食 tea 喇 ~
同番里奧大人講番媽咪工人單嘢 之後話如果有新工可以轉 咁都叫佢轉 Agent 費佢負責 因為依家 Agent 費係貴咗好多 所以我聽到里奧大人咁講都好感動呀 佢話媽咪工人咁好 都想佢做得開心 我地唔係有錢 但我地成日都同工人講話錢方面一定唔駛擔心 實幫佢搞掂 最緊要一出糧就要寄錢比爸爸 佢爸爸知我地幫佢好多 最搞笑媽咪工人成日話打比爸爸 叫爸爸同我地講多謝 我地話唔識聽印尼文喎 哈哈 ~
食完精神 d 咁熨 2 機衫啦 唔想成日坐 ~
今晚約咗姑奶食飯 所以 6 點出發 lu ~
食埋之後就去拎嘢 原來都 8 點半喇 打的番屋企喇 ~
番到屋企即沖涼 里奧大人 9 點幾同姑奶去滿記 不過我唔去喇 想熨衫 之後熱到條頸又出汗 頂唔順再沖一沖身 ~
睇多陣電視 11 點幾瞓喇 ~
5 則留言:
四平八穩笠..早呀! 我來啦回覆刪除
好幾日無追blog啦~阿喂最後一晚假期幾衰呀
話開心啦~我放完假你唔駛陪我啦! 成日都要刺激我架真係
唉! 所以小奧真係勁好囉~對老婆又細心又貼心! good man回覆
笠..我依家好憎的士佬 & van仔佬架刪除
揸車又無品~同埋好心的士佬設年齡限制啦
真係70歲都仲見有揸架~分分鐘突然心臟病/中風
又係累埋個乘客~衰..又唔比uber做~佢地倏臭自己個朵之ma
乘客絕對有得揀~都唔會想坐的士囉
哦....!依日原來家姐工人走啦刪除
佢都好開心呢~你地對佢都咁好
媽咪工人係咪未慣~同埋..同佢傾多d
香港好多僱主係比較冷淡對工人~所以唔好同你地比較
真係囉..叫佢好多野都唔好再回看~工作好/媽咪好
始終要向前看~要keep住自己新生活要開心呢
五笠~刪除
大家咁話 我都好憎的士佬同小巴佬
小巴佬仲衰 位都未坐定就開車 真係好易跌架 正pk~~~~
我發覺次次朝早坐的士 真係大部份都係呀伯
但我一定要坐 因為我喺的士站等 得我地排隊 唔上唔得 唉~~~~
70歲仲揸的士 佢有咩事 真係累埋個客架 呢次咪比佢嚇死囉~~
我唔要貴賓式對待 但都咪咁Q衰格 見短程車就CHOK CHOK 共啦~
傷車之餘 你都唔舒服啦 損人不利己~~~~
家姐工人梗開心啦 可以見番屋企人 我都替佢開心~~~~
我初初諗住佢無咩嘢 估唔到佢都唔捨得家姐 哈 佢好串家嘛~~~~
媽咪工人到依家都未慣新老闆 但我真係話唔好同我地比
個個人性格唔同嘛 咁如果呢個新老闆對妳好好 咁係咪代表我地衰先?!
打工賺錢養家緊要嘛 我都係打工 唔會期望老闆點好
最緊要做好自己本份 準時出糧!!!!
真係要向前看囉 我地叫佢點都要做十年以上先好番印尼
賺香港錢 喺印尼真係好好洗架
家姐工人喺印尼好似有兩塊地添喇 妳話係咪襯後生賺多d
之後喺印尼享福丫~~~~
五笠~~~~~~仍然係我呀 驚唔驚呀 嘩哈哈哈~~~~回覆刪除
衰喂丫 講風涼話~
無辦法喇 整個素月佢嘆!!!!
係嘅 小奧真係對我好細心 我一話要嘅嘢就會記住 要買到為止~
但激起我上黎 就激到我心口痛啦!!!!


text:
今晚約咗冰姑同 Penny 食飯 所以行陣 Bugis Street 就番酒店 沖涼抖陣就出發喇 ~~
呢條 Bugis Street 係每日必經架
環保袋 SGD10 有 3 個 超勁抵 仲要有埋拉練 所以里奧大人話唔駛諗啦 買啦
行喇喂 ~~~~ 其實呢度買女裝多囉 所以里奧大人就最驚 哈哈
印度廟 我覺得佢地 d 衫好同飾物都好靚
里奧大人話唔敢影 我話怕咩呀 又唔係喺入面 影啦
印度廟隔離係觀音廟 oh 滿天神佛
我搵緊 Supermarket 買杯麵嘛 我睇到 Supermart 以為係 Supermaket 仲好開心同里奧大人講 @@
巴打你好
約咗冰姑 7 點半喺 OG ( 奇奧酒店 ) 出面等 原來阿蘭同豬仔豬女都黎埋 真係好啦 今日先同里奧大人講 想同豬仔豬女影相嘛 ~
地標
原來呢度都好多嘢睇架 聽日行下先
原來係去 Food Hall 食嘢 呢間 Food Hall 食物種類唔多 但就有我超勁期待想食嘅油渣麵喇 勁好味囉 豬油渣脆卜卜 唔理佢 3 高定 5 高 食咗先算 哈哈 ~
跟大隊搵食 我地步伐全部一致 勁呀
肉脞面 (SGD 4 ) - 冰姑要河粉 我食咗啖 都好滑噃 不過我唔敢食太多 驚胃脹 咁之後就咩都食唔到架喇 呢個時候我最錫身呢 哈
撈埋一齊食 好味道
印度薄餅 - 同冰姑話想食印度薄餅 所以佢又叫喇 豬仔勁鍾意食 佢配給比我咋 但阿蘭話有 d "叔"味 食食下又似 但冰姑話係咁樣架喎
左邊係荔枝 xx / 右邊係海洋 xx
阿蘭知我想食 Rojak 又叫冰姑買 Penny 又特登走勻哂 Bugis 買 Rojak 比我食 勁感動 同埋勁唔好意思啦 里奧大人話咗我幾次呀 麻煩到人嘛 咁又事實係 我都覺得自己好衰囉 要人地周圍行 ~
我買比豬仔豬女架 佢地即刻用呀 希望佢地鍾意啦
冰姑買咗好多嘢比我呀 又要拎番一大袋走 所以一定要上冰姑屋企先 之後拎番酒店再 join 番佢同 Penny 一齊再傾過 ~
Total 叫咗 5 支 冰姑請架 我掛住傾計 都唔知佢喺邊度買 哈 總共飲咗 5 支 不過我飲 1 杯就夠架喇 同佢飲咗 2 晚啤酒 我已經飲咗幾年嘅份量咯
冰姑驚我唔飽 又叫咗 Kaya Toast 不過我食唔落呀 最後冰姑要打包番屋企 比老豬做早餐 呵呵
今朝我特登叫里奧大人 send SMS 比老豬 約佢出黎飲嘢架 雖然我地知佢夜放工 不過里奧大人話點都要約老豬囉 難得去新加坡探佢地 無理由見唔到老豬家嘛 ~
老豬 11 點到喇 我見到佢即叫佢過黎 里奧大人好奇怪點解我會認到佢 大佬 我有上 FB 家嘛 成日都見到阿豬架啦 同埋都會見到 Penny 同 Carmen 唔係點會認到佢地呀 ~
雖然 Penny 斯斯文文 但都好講得下 里奧大人同佢好好傾添 佢話 Penny 講嘢慢 d 所以知佢講咩 冰姑同 Carmen 就講得好快 但都聽到 8 成 不過我可能知道冰姑講嘢係好快 我又覺得無咩問題 哈 ~
衰冰啦 無啦啦講流動頭盔 笑到個個流眼水 條友講到真嘅一樣 又話阿豬要出黎 man d 所以頭先番屋企用 marker 點 d 鬚根出黎 笑鬼死 所以里奧大人話冰姑唔好怪老豬成日唔煮嘢比佢食 因為用 marker 點 d 鬚根出黎 都可能要個幾鐘 嘩哈哈 ~
Penny 12 點幾走喇 我地就再傾 傾到 2 點 10 分呀 真係要走啦 佢地第日仲要番工嘛 ~
番到酒店真係要即沖涼瞓覺喇 里奧大人話瞓到自己醒 我話唔好呀 瞓到 9 點就得架喇 我想再周圍行下嘛 ~
呢日行程完畢 ^^


text:
而家就知多左d, 起碼芝麻街, Hello Kitty, Snoopy 果d 佢全部都見過
舊年 USJ 加多左Harry Potter 園區,
不過我同小齊都玩唔到咁刺激o既game
排隊買飛巧多人~ 不過日本人好守秩序, 同香港DISNEYLAND, 海洋公園分別你懂的~
例牌要影下呢個地球!
小齊好快已睇中想要咩玩意, 話要SESAME STREET貼紙喎 (都唔知點解咁鍾意貼紙?!)
老實講我唔知呢隻係咩CHARACTER?!
見唔駛排隊就影下
周圍都仲好有聖誕FEEL~
D 精品店同DISNEYLAND 其實真係大同小異, 係CHARACTER唔同而已,
逛過多次DISNEYLAND o既小齊都好清楚媽媽係唔會亂買
o係度玩下算啦~
好多人買呢種公仔帽囉, 日本人真係特別投入
呢頂粉紅帽係我唯一諗過可以買比小齊o既 (size 較fit) , 不過小齊話唔太like, 慳返~
(其實我之前係唔知sesame street 有呢個character, 原來叫 Moppy)
傻豹都係USJ character 之一
今日天氣晴朗但好~ 鬼~ 死~ 凍, 我地每行3分鐘都一定要搵shelter 暖返下
睇 show 係唔錯選擇
睇左個 monster rock & roll show, 有d 怪獸出o黎唱歌跳舞咁,
無乜特別, 志在有heater 同坐下
之後去左兒童區, 都係果d 例牌o野, 旋轉木馬, 轉轉杯之類...
好彩旋轉木馬唔駛排太耐, 天氣太凍, o係室外吹風都幾係o野
小齊好快都已經流晒鼻涕
不過有得玩佢都好開心
之後去左玩呢個電動車, 小齊開頭又係唔敢玩, 都唔知有咩好驚?!
人地係FOR 3-5 歲小朋友, 見有個 6歲 (又真係自報6歲, 食左誠實豆沙包) 就冇得玩
後尾我陪佢睇左陣, 有D 細過佢都OK 佢先話可以玩一次
不過真係唔好彩, 佢果架車壞壞地, 唔係好郁, 要工作人員幫手推, 哈哈
HELLO KITTY 有個小型展覽館
行個ROUND 就同KITTY 影相
買相盛惠 2000 YEN, 我地都買左2張合照
呢個飛到咁高o既SNOOPY 小齊又話唔玩, 唔通畏高?!
同大白鯊影相又要排隊, 小齊冇睇過唔知係咩, 加上太凍, 唔排~
豬玀公園反而有睇過, 但個 GAME 又太激又濕身, 又冇得玩
同小BB o黎註定得個睇字... 殘念~
下一 part 係 Spiderman, 當然亦只係影相...
個GAME 要排成90分鐘, 婆婆又話唔排... 殘念AGAIN~
同小齊o黎USJ 主要係影相!!! 貼紙相都要影!!
600 YEN一次
小齊話估唔到見到CURIOUS GEORGE!
o係呢度又睇左個show, 關於d animation 製作, 都幾得意, 啱小朋友
睇完仲有紀念品, 係 ELMO 手帶 (記得埋counter 拎)
行左咁耐搵位食o野, 點知等成粒鐘, 等到小齊都瞓埋
o野食o黎啦, 小齊起身啦~~~
啱啱起身個樣好搞笑~
一起身見有兒童餐都好d, 唔係真係驚有人發爛渣
媽媽自己大魚大肉食X'mas set!
食完o野有得玩 (食得兩啖薯條, 激死!!), 佈置聖誕樹
整完冇人敢食, 哈哈~
夜晚有亮燈但唔知點解冇parade, 最後我地睇埋terminator 個show 就走人~
我o黎USJ 唯一玩過o既機動遊戲係旋轉木馬, 嗚嗚嗚....
返到酒店有人就話餓啦, 食杯麵啦你! mini size 啱晒你!
是日靚衫: Fendi Kids, Burberry Children, Kenzo Kids, Miss Blumarine, Hogan Junior


text:
-
呢個blog好正, Cherry De Baby係我地firm已經出左名, 每日Lunch食完野, 都會走埋一齊睇下有無最新笑料.
Cherry, 咪話大家女人唔提你啦, 而家你個blog好多人睇緊架, 我地呢個office有幾個律師都有keep住update, 作為八卦話題. 如果你真係想搵個律師發展下, 講野先用下腦, 諗下會唔會得罪緊你既目標先啦;
其次就係, 記緊"you have the right to remain silent."
一個男性律師一般唔會覺得一個據理力爭既女性好吸引, 因為佢地好可能工作上已經遇到太多, 而且一般男人會自覺優於女人, 男人都唔鐘意一個太叻既女人, 你係佢地面前咁樣樣表現, 恐怕只會惹來反感.
相反, 你應該展現出柔弱美麗既一面, 激發出男性天生保護弱者既心理, 咁樣男性先會有滿足感, 被你進一步落藥...
律師? 咩律師呀? 事務律師呀? 我有會計師朋友同我講, 一年埋數後睇一睇好多律師樓都唔係好風光架囉唔該, 你地自己知自己事啦. 如果我男朋友係律師都會係一個 "好成功的律師" 而唔係 "埋數蝕緊錢既律師" 囉. 唔該你分析得有 D 深度.
本小姐唔係 "據理力爭" 係 "有教無類", 你識唔識分呀?


text:
食完飯下一個節目就係去海洋博物館,沿路都靜英英無乜遊客,去到先知原來因颱風關係臨時休館,唯有轉第二個地方玩.清水市係漫畫櫻桃小丸子嘅故鄉,所以揀咗去小丸子博物館.博物館响 S-Pluse Dream Plaza 嘅3樓,入場費大人500円,小童300円俾咗入場費就入去參觀喇.三儍好少睇小丸子,但都好快代入到套卡通裏面,見到小丸子仲好開心咁合照,博物館裏面有好多卡通裏面出現過嘅場境,公園課室甚至小丸子屋企都有,真係幾得意,不過博物館其實都好細,好快就行完.見仲有時間,就俾三儍去隔離嘅遊戲機中心玩咗陣,再行埋手信街先走.
下一站就係濱松市,由清水市揸車過去用咗2個鐘頭左右,見時間尚早,我哋搵咗個商場行街,之後先返店check in.我哋今晚住嘅係 Richmond Hotel,check in 時職員送咗3份小朋友用嘅拖鞋牙刷小玩具俾三儍,而酒店房亦好大好舒服,放低行埋我哋就出去食晚餐.
今晚我哋又係食燒肉放題,由於check in 時已經請front desk職員幫我哋 book 枱,所以去到餐廳等咗陣就有得食.同之前一樣,食物水準唔差,今次主攻上一次食過覺得好食嘅嘢,食到好飽好滿足就返酒店休息.
(Day 6 完)


text:
$980睇13個男人
噢
原來只係睇12個男人
冇基范
不過咁睇法真係好屈機
全場我諗大約得80%入座率
不過以佢地「下,, 咩係super junior呀」o既知名度泥講
我覺得e.l.f.已經好努力
入到去
坐低
即刻一句「哇!咁近!」
其實好抵睇!
唔講咁多
去相!A完之後訓都冇訓過
係巴士到訓得勁舒服!
自己單拖去睇演唱會少不免都要自拍一下先o既~真係好近,, 前面大約10行都冇!赫宰... 我家姐都鍾意佢嫁!
佢好乖成日走泥我前面俾我影抹殺我不少memory o既東海
solo段跳埋d超級sexy o既舞...好彩冇dancer姐~估唔到希澈會solo唱歌!
最估唔到係... 好聽囉韓庚仲難估
估唔到佢會唱... 背叛!一樣估佢唔到原來唱歌ok喎真係好近嫁...不過未至於d人話睇到佢有幾多條眼睫毛囉~ 神童就生日本身d fans派哂leaflet話會唱生日歌點知都冇機會 我幾驚冇super junior-T呀!真係好鍾意!全晚最開心就係呢part!希澈真係勁放勁好笑!!!同埋好鍾意佢地扮超人! 最尾尾呢part佢地扮SNSD最左手邊金髮果個係希澈泥嫁!佢真係勁似女人囉! 完場果時隊長仲係我面前行過我都明知自己唔夠快握到手不過有佢瞄到我一眼已經好夠佢同強仁喊果時我都有眼濕濕! 我真係覺得好近!
好滿足!
我會繼續支持super junior!


text:
惠東雙月灣
25 Aug 2012 Sat 惠東 Sunny day
第二朝9點食早餐,包同油條外就仲有雞粥,佢d雞當然好味所以d粥一定唔會差
之後約左車十點出去睇雙月灣同海龜館,海龜館冇咩特別但原來每年十月就會有龜上沙灘生蛋,但我地時間唔岩冇得睇,之後去雙月灣,因地方同軍人打緊官私,所以我地唔可以坐車上去而要行上去同佢講人情,好彩軍人大哥都比個人情有得入去睇,我眼見d車全部打回頭唔比入,我地已經算好彩了,入到去個灣都幾特別,兩邊都係長長既沙灘再對出去就係海,但可惜係有雲,所以唔清,聽講有次佢地熱到死死下上到去就見海天一色好靚,但算啦我去旅行加下都慣左平常心睇到就睇因好多野都係uncontrollable,抱平常心感覺就會輕鬆d,哈
再去睇左港口個海灘,冇咩特別仲有垃圾,咁之後番去食lunch,有個鴨同抄葛好好食,再之後三點叫車再出去,主要睇下媽祖廟(巽寮依個發展得太勁,太商業化,感覺十分之差),仲有個沙灘既地方,本來個景好好,可惜因要收錢又有d係酒店既範圍,間開左一格格,古古怪怪核核突突咁,浪費晒個海灘,當中經過一個村,司機話每年五月每家都會殺一隻狗要黎食,所以當地人叫果條村做狗棺材,難怪經過時見到有狗肉檔,我仲以為廣東無晒添,之後去左榜山古寺,但可能因惠東人太有錢,所以間廟整到好新同埋好多金像,我又係唔多中意,最後去左平海鎮,睇左個古城牆,入面有間古廟,就係我中意既感覺,睇左陣就走人了,番去食晚飯,丫平海鎮有個特色,就係家家戶戶門口都有句對聯,司機話每年新年都會自己又或者搵人寫首對聯,然後貼上門口,都幾有趣
magic hour有雲既關係,冇前一日咁靚,吹左陣水就食飯,今次有古法燒乳豬,隻豬一早已經燒緊,我地朝早仲走左去睇,要攪到夜晚7點先有得食,真多程序,仲有要求加既蟹,細細隻幾好食
夜晚冇咩做又係吹水,吹到十一點先訓,依個無聊渡假真好,環境清幽田園生活而且唔用煩食仲有清風送爽,正
To Part.03 - 惠東
[25/08/12]
Photo Link <<<<<<<<<<<<<<<


text:
Mobile Data
旅 行 時 , 流 動 數 據 不 可 或 缺 , 一 來 方 便 搵 路 搵 住 宿 及 計 劃 行 程 , 二 來 上 Facebook, Whatsapp, Email 方 便 同 香 港 親 友 聯 絡 . 一 到 步 當 然 要 即 時 出 張 Prepaid Card (carte prépayée). 聖 嘉 芙 蓮 大 街 (Rue Sainte Catherine) 就 有 齊 三 間 網 絡 營 運 商 嘅 分 店 , 分 別 係 SFR, bouygues, Orange. 出 發 前 搜 索 咗 資 料 , 應 該 係 SFR 最 啱 我 哋 用 , 30~40 歐 就 有 30 日 , 流 量 2G (Go = Giga Byte), Sim Card 可 能 要 另 計 . 不 過 , 去 到 竟 然 話 成 個 波 爾 多 都 冇 曬 Sim Card, 要 兩 日 後 先 至 有 . 所 以 , 如 果 要 出 Prepaid Card, 搭 程 電 車 去 Sainte Catherine 站 , 有 咩 唔 妥 , 即 刻 可 以 去 另 一 間 .
路 線 及 Navigation
手 上 本 書 有 路 線 嘅 基 本 說 明 , 跟 足 佢 行 都 可 以 完 成 路 程 . 但 係 , 萬 一 行 程 有 咩 變 , 都 要 用 自 己 搵 路 , 例 如 , 條 單 車 徑 有 一 啲 段 落 要 維 修 , 就 要 用 附 近 嘅 車 路 . 所 以 , 電 話 嘅 Navigation 就 好 重 要 . google maps 嘅 資 料 比 較 豐 富 , 除 咗 路 線 外 , 山 呀 , 水 呀 , 河 呀 , 橋 呀 等 等 , 都 會 顯 示 出 㴝 , 放 便 踩 單 車 嘅 定 位 . 不 過 , 千 祈 唔 好 信 曬 佢 , 條 路 有 咩 唔 妥 , 要 即 刻 搵 過 另 一 條 . 我 哋 就 試 過 俾 佢 點 咗 入 一 個 充 滿 泥 濘 嘅 一 片 大 荒 地 , 一 個 唔 小 心 攪 到 成 車 轆 , 單 車 鍊 都 黐 滿 曬 泥 , 萬 一 條 鍊 斷 咗 就 大 鑊 啦 . 最 好 都 係 用 埋 Apple 嘅 地 圖 互 相 對 照 , Apple 嘅 地 圖 有 Walk 嘅 Option, 唔 使 怕 俾 佢 點 咗 去 高 速 公 路 .
喺 鄉 郊 踩 單 車 , 電 話 同 接 駁 基 站 距 離 遠 , 電 話 需 要 耗 多 些 電 量 發 出 強 力 訊 號 先 至 可 以 同 基 站 聯 絡 , 有 時 接 駁 唔 倒 , 佢 就 會 勁 試 多 兩 野 , 電 池 嘅 電 會 跌 得 好 快 . 所 以 , 唔 睇 路 線 時 , 將 佢 轉 做 Airplane Mode 就 可 以 慳 啲 電 .
雖 然 主 要 路 段 是 單 車 專 用 嘅 Voie Verte, 但 是 , 有 不 少 路 程 要 行 車 路 , 所 以 都 要 有 信 心 同 汽 車 共 用 道 路 . 話 時 話 , 當 地 嘅 司 機 都 好 尊 重 行 人 及 單 車 , 我 哋 行 得 慢 , 佢 哋 都 會 靜 靜 地 跟 喺 後 面 , 有 機 會 有 濶 啲 嘅 路 , 先 至 會 同 單 車 保 持 安 會 距 離 爬 頭 , 不 過 唔 知 點 解 越 近 地 中 海 , 司 機 們 嘅 耐 性 就 越 低 嘞 .
食
喺 法 國 踩 住 單 車 沿 搵 野 食 係 有 些 少 麻 煩 嘅 . 佢 地 啲 餐 廳 萬 一 客 滿 真 係 唔 會 招 呼 你 , 一 過 咗 午 飯 時 間 就 會 關 門 , 即 使 有 開 門 營 業 嘅 亦 只 會 賣 酒 , 麵 包 都 唔 會 有 一 片 . 好 彩 嘅 , 或 者 會 見 倒 一 啲 雜 貨 店 , 可 以 買 吓 餅 乾 果 汁 . 所 以 , 計 劃 行 程 時 一 定 要 預 埋 午 飯 喺 邊 個 鎮 食 , 而 且 仲 要 教 啱 食 晏 時 間 到 .
一 般 餐 廳 都 會 有 前 菜 (l’entrée), 主 菜 (le plat), 甜 品 (la désert)提 供 , 主 菜 淨 食 又 得 , 主 菜 加 前 菜 或 甜 品 是 但 一 個 又 得 , 叫 曬 三 樣 都 得 . 雖 然 埋 單 圍 埋 港 幣 百 幾 二 百 蚊 一 客 , 價 錢 高 過 香 港 茶 仔 . 但 係 性 價 比 認 真 高 , 食 物 質 素 高 不 再 話 , 環 境 亦 都 一 流 . 我 就 唔 會 去 當 地 超 市 買 麵 包 嘞 , 情 願 響 當 地 食 曬 香 港 嘅 Quota, 翻 到 香 港 先 至 紮 炮 .
食 完 嘢 用 信 用 卡 埋 單 , 當 地 人 用 密 碼 授 權 , 香 港 嘅 信 用 卡 用 簽 名 都 得 , 不 過 為 安 全 起 見 , 埋 單 要 行 埋 去 收 銀 度 , 唔 好 俾 人 攞 走 你 張 卡 離 開 視 線 範 圍 . 呢 個 係 一 間 餐 廳 侍 應 見 我 哋 咁 冇 介 心 , 對 我 哋 忠 告 .
喜 歡 食 海 鮮 嘅 到 Sète 就 有 福 了 . Chez Francois 嘅 烤 地 中 海 大 蝦 (Gamba) 千 萬 不 可 錯 過 , 蝦 頭 奇 香 無 比 , 如 果 weekend 一 定 要 訂 枱 . 街 市 (Halles de Sète) 內 有 海 鮮 檔 , 即 開 大 號 生 蠔 (Huître) 一 打 11.5 歐 , 每 隻 蠔 入 口 , 都 會 有 唔 同 嘅 味 道 在 口 中 滲 出 黎 . 隔 離 有 間 酒 檔 , 佢 嘅 白 酒 肯 定 専 登 幫 客 人 pair 咗 , 同 啲 蠔 㚒 到 冇 得 頂 , 我 哋 兩 日 嘅 午 餐 都 係 食 蠔 飽 . 法 國 人 稱 海 鮮 為 les fruits de mer 意 思 是 「 海 中 的 果 實 」 . 既 謂 果 也 , 何 有 煮 之 之 理 ? 不 好 生 食 嘅 讀 者 , 希 望 呢 個 概 念 可 以 俾 你 多 個 生 吃 蠔 嘅 勇 氣 .
廣 告 時 間 : DoDo 姐 話 , 去 旅 行 記 得 要 買 旅 遊 保 險 呀 . 寫 得 好 嘅 , 打 賞 我 , send 個 email 搵 我 買 啦 .


text:
2013年12月22日 星期日
2013年12月17日 星期二
火鍋@禾牛薈
2013年12月14日 星期六
馬友共聚吃泰菜
又到年尾, 係時候同馬友聚聚.
今次試蘇豪智選假日酒店間 Moon Thai
人唔多, 環境好舒服 :)
柚子沙律
冬陰公
老虎蝦粉絲煲 - 竟然 有四隻大蝦, 超值!
燒肉炒椰菜苗
辣椒膏炒蜆
甜品拼盤
呢間嘅嘢食雖然唔算出色, 不過勝在人少, 最啱朋友靜靜地傾吓計.
飲茶@欣圖軒
今日去 Intercontinental 間欣圖軒飲茶, 啲嘢食唔錯之外, 佈置同服務都好正.
玉餐具, 好勁呀!
美中不足嘅係天色欠佳, 睇唔到海景.
甜合桃香夾脆
鮑魚芋盒
蝦餃- 相對弱雞
蜜汁脆鱔
雞湯腐皮卷
雪山叉燒包
楊枝甘露 - 標晒煙, 最 like 呢個
杏仁露
2013年12月9日 星期一
首爾遊 2013
十二月頭, 機票仲未加價, 一於走一水首爾先.
指定動作: 燒牛肋骨
仲有買化妝品
由於行程時間極短, 只可以食同行吓街.
上次去咗鷺樑津水產市場, 今次去可樂魚農市場.
韓國始終同日本差一截, 單看農產品, 已經無咁靚.
大蘿蔔
唔知乜野菜
大白菜, 應該係用嚟做 kimchi 的
果欄
魚市場
買咗隻蟹, 點知比人搵笨, 搵隻死蟹比我哋, 好彩食店的中國侍應幫我哋換過隻.
對韓國販商的印象, 打了大折扣.
攜海鮮到食店加工
食店好簡單, 只幫手加工, 無乜其他嘢食.
煮法 - 白烚
不過以佢哋嘅廚技... 都係白烚最簡單穩陣.
蠔雖然唔肥, 但勝在夠鮮, 鮑魚亦好軟腍.
隻蟹唔差, 但同日本嘅無得揮!
蟹蓋蟹膏用嚟炒飯, 唔錯
午飯後入首爾馬場搏殺!
首爾賽馬公園
好多馬經, 好似香港嘅80年代
韓國馬場設備不差
唯獨馬匹質素差, 比香港馬低三班, 比日本馬低五班
馬迷亦相當熱情
老Jack 運氣依然低迷, 雖然在無睇馬經無睇操無睇賠率下, 純粹睇狀態選中了頭馬(7號), 佢仲以超無敵姿態贏一條街添.可惜以7號做Q胆同T胆, 另外兩隻, 一隻得第三, 一隻無影, Q都瓜埋, 齋得W有錢收, 運氣始終未到……
馬場失意下, 乖乖地陪老婆濕平
晚餐繼續牛下去!
訂閱: 文章 (Atom)


text:
啱啱過左呢兩日好充實呀, 因為我發覺平時影d相既size太大, 有d過左2MB既相upload唔到上yahoo, 所以我就要將d相re-size過, 既然re-size過d相都係咁'side'時間, 我就索性將d相加埋我自己既logo落去, 咁睇落好似又pro d, 而且唔怕有人download左去唔知做乜麻.. 咁樣攪攪下d相, 都攪左成日.. 尋日個internet又唔知做乜鬼, 好鬼慢, 攪到我又悶又'忟'... 最後今日將大部份既相都攪掂晒啦...
不過呢兩日真係過得好平淡, 因為六日既關係, 無得聽平時一至五聽開既903節目, 又無得DOWNLOAD香港劇集 - 賭場風雲睇, 有少少失落, 我覺得呢套戲好好睇, 我好鐘意萱宣, 楊怡同埋爛賭婆既角色, 佢地做得好攪笑..... 希望一路追落去都咁好睇, 唔好衰收尾啦.
前日同大少係屋企整HOME MADE白汁磨菇青口長通粉, 連個白汁都係自己整架.. 不過一時失手, 個白汁整得甜左少少, 唔夠perfect, 下次再整應該會好好.. 雖然個味道唔完美, 但外型都相當吸引架!
雖然個白汁係甜左少少, 但D魚柳就煎得好好味, 又係魚柳呀, 魚柳真係可以好多元化架..


text:
今日我地係 bookme.co.nz book 咗Thunder Jet.個website有好多新西蘭全國活動既特價, 但係通常係冇咁受歡迎既時段.
酒店房好靚
朝早有時間,我地就係酒店外影相,沿湖邊行出去碼頭準備上船.我地好好彩,尋晚落咗雪,原本黑禿禿嘅山頭變左雪山, 風景當堂靚左好多.
一行出酒店就係湖Lake Wakatipu
原本灰黑山頭ㄧ夜之間變咗好靚嘅雪山!
我地會玩嘅Thunder Jet
好凍,又有微雨,好彩公司會提供雨衣.要搵d野咁住塊面,因為船開得好快好大風,如果冇野遮面會好凍.
Thunder Jet 同蒸氣船係行反方向,可以睇到湖另一邊的景色同Kawarau Bridge,沿途會見到另一邊民居,都好靚.同埋360度轉圈好剌激.
玩緊時既影片
玩完就行去市中心食好出名既Fergburger, 無論乜野時候都要大排長龍.材料好新鮮,麵包比平時漢堡包硬身,有少少似法包但又冇咁硬.Fergburger係皇后鎮係比較平的選擇, 其他餐廳都好貴.
好多人等緊,佢係即叫即整.
Fergburger得好少位坐,我地攞左個包去Queenstown Garden望住Lake Wakatipu食,好寫意.
之後我地駛咗上皇后鎮山上的小路, 由高處望落Lake Wakatipu,有另一番風光.
係Frankton度見到彩虹!
今日我地book 咗去 Skyline Gondola
.午餐比較抵食,只係纜車費多少少.但係夜晚時間就好用d.17:45係最受歡迎既時段,要一早預訂,如果唔係就要去到8點先至有得食自助餐,中間天黑晒冇乜特別野好做.上面有d商店但得一兩間好快行完.上邊有得玩星加坡聖淘沙都有嘅小型滑板車luge ride, 但可惜影完相已經關左.
䌫車站外有雀鳥館,可以見到紐西蘭獨有既奇異鳥,但係唔夠時間所以冇去.
䌫車好快到
Luge ride, 搭吊車上頂, 再坐小型滑板車落黎.
全玻璃鏡餐廳俯瞰皇后鎮好有氣勢
皇后鎮夜景
餐廳好大, 有好多旅行團, 自助餐食物都ok啦
上一頁


text:
好快就黎到行程既最後一日啦,今日既早餐,我地去左總統大酒店入面既總統大餐廳食,呢度算係金邊幾高檔既地方黎架!
試左呢度出名既咖喱牛腩配法包:
呢個春卷撈麵就一般啦,因為我一向唔鐘意食撈懞,佢地幫我叫錯左呀!
之後就送別三個黎自越南既太陽媽媽既表哥:
拜拜啦呀古們~~佢地三個呢幾日都參與住我地既行程,又係住係太陽呀姨度,亦一齊見證住太陽表弟結婚架!
跟住我地去左一個要過大橋既郊區餐廳食午飯,太陽哥哥話呢度d野好好味架!
原來叫『水仙花餐廳』:
環境真係幾舒服幾幽雅喎,欄杆後面係海邊黎架;我覺得呢度舒服過『小香港』呢,但景色就『小香港』靚d!
餐廳中間有棵大樹,樹上吊左兩個籠,養住一隻鸚鵡+幾隻小白兔!
大樹菠蘿樹呀!
我地咁多人,所以都叫左好多野食呀!
食完午飯,去街市買少少生果帶返香港,跟住就要返去pack野去機場啦!我又試左柬埔寨式砵仔糕,下層原來係蛋糕黎架,幾好味架!
又買左芒果食~~
最後去飲蔗汁同食出名既牛丸,食食食...盡力爭取最後既時間,試晒呢度好味既野食!
跟住真係返屋企pack喼啦,執完就同各人影相留念...
落樓下見到...嘩!原來今日呀姨佢地都開返門做生意啦,所以要開始送貨!
柬埔寨人生活,會爭取所有有利空間,坐電單車會載幾個人,其實好似大陸咁;不過送貨送到咁我都係第一次親眼見到,佢地會塞到幾多得幾多,真係勁!
我地架車未到,不過呀姏既 tu tu 就到啦,所以我地送佢先!唔...似乎喜事辦完後,一齊好快就會回復平靜,back to normal...開返門做生意啦,親友們一個一個咁走啦,真係有點不捨添...but life is like this!呀姏今日都走,我地又係,跟住太陽爸媽星期日走,太陽表妹下星期一返紐西蘭...呀姨間屋好快會變得靜靜了...
盡最後一分鐘,努力影相留念,因為真係唔知幾時會再黎...
太陽表妹話約我下年四月,柬埔寨既新年再黎玩,我話睇下點先...佢聽到好失望呢,仲話我咁講即係唔會黎了...其實我都好鐘意去玩去旅行,但我同太陽哥哥既錢都儲得好辛苦,唔係動不動就可以飛去呢度玩,飛去個度玩...有多餘錢我地當然想去旅行啦,但都想趁後生去多d未去過既地方麻...加上去柬埔寨既機票要成四千蚊張,計埋d雜費同稅,太陽哥哥話去到日本了...不過真係同佢地都都生了感情,的確係好唔捨得既...
太陽呀姨同太陽表妹送我地去機場,影左張大合照後就入閘啦!後會有期~~珍重珍重~~
我地乘搭KA207 1820/2155航班回港,不過班機delay,我地係飛機等左成個鐘先起飛呢!
一上機就睇下有冇咩抵野買,發現了筍野!記得SHU UEMURA卸妝油最抵買係台灣免稅店,不過只得大支裝450ml,約$500;宜家呢款綠茶係旅行裝packing,細細支超方面,用返ml按比例計返,同台灣一樣價錢,即買!空姐仲話呢個packing係岩岩2010年1月1日先有,我係香港都未見過,正!
仲見到有LANEIGE出名既water sleeping pack plus,但用過唔係咁岩我皮膚,因為冇用開所以唔知價錢,不過影埋相比朋友們參考一下麻!
飛機餐~~我覺得去程餐天使麵好味好多呢!
到達香港時係室外停機坪,所以要好似港督咁行樓梯落機!哈哈~~
返到屋企拆禮物,好靚既packing呀!每次去完旅行都會影張戰利品晒冷相,不過今個旅程冇戰利品呢!


text:
小檬踏入4個月,已經識轉身,而家扶住企到一陣,
坐未係好穩,拎架麵包超人車車比佢玩,等佢學吓坐先:
我地都有扶住吓不過一陣之後就搖嚟搖去
而家更加要睇實佢
尋晚放係墊度,仲識移動添,之前都仲係只停留喺一個位置
從網上揾度啲bb成長嘅資料參考一吓, 當然個個bb都唔同啦~
(copy from web)
- 轉身 - 三四個月既BB會開始有意欲想翻身,通常練習一個多月就會自己識架喇
- 爬 - 學識翻轉之後,BB既手手腳腳會開始郁黎郁去學爬,開頭手腳未協調會不斷轉圈,大約一個月到,BB就可以用雙手推自己向前.不過要正式爬 (即係個身離地,只用手腳) 就大約要七八個月先得
- 坐 - 大約六七個月,BB可以自己坐直,唔使扶住亦唔會再東倒西歪
- 企 - 通常BB識坐之後,佢地都會嘗試用手捉著D野令自己企起身,一般七八個月識坐果時都可以自己扶著野企到幾秒,佢一識扶住起身,就會慢慢穩定,大約九個月就可以大人扶住企得耐D.要正式自己企定定就要差唔多一歲先得
- 行 - 大約一歲時候都可以由大人扶住兩隻手行到幾步,過多一個月就可以自己行到幾步,大部份一歲半前都可以自己行到架喇
- 出牙 - 一般六個月開始會出牙,但係四個月都會有機會出牙,一直至到一歲,都係BB出牙既正常時間
- 講野 - 六個月既時候會開始依依牙牙,十個月會有叫媽媽或者奶奶既聲音,一歲時可以講到三四個簡單既單字,兩歲就可以講到 一兩 句有名詞同動詞既句子
題外話
小檬大約3個月時,會夜晚先沖涼(我唔係好怕佢凍 ..)
沖完之後玩一陣先食奶,休息一吓就瞓,每日如是者,有個模式,
佢就會知道沖完涼就食,食完就瞓,所以放喺床仔好快就瞓著!
如果你BB成日夜晚唔肯瞓,試吓咁樣, 睇吓work唔work!
不過我諗起碼佢有三四個月先得!


text:
2016/08/26
陶寶B的第一個暑假
從前作為一個學生, 最開心就莫過於一年一度放暑假了. 而陶寶B開始了佢既學生生涯後, 今年係第一次放暑假, 而佢間幼稚園既暑假差不多有8個星期, 莎拉又不是FTM, 所以唔想見到佢放假時無無聊聊無嘢玩, 因此就安排咗一啲暑期活動俾佢參加.
莎拉所安排既暑期活動大前題一定係以”陶寶B有興趣為先”, 而另外就係地點要近屋企, 方便家傭姐姐接送. 所以呢個暑假, 首先陶寶B就上了籃球班, 佢係之前試玩籃球時玩得興高彩烈, 所以籃球呢個活動佢一定好鍾意, 雖然只係暑期班, 但都係有晒制服架, 著起立即形晒!!!
有動既就當然要有靜啦, 所以就安排了英文唱遊班, 平時陶寶B都會係屋企唱吓歌, 所以唱歌班就啱晒, 雖然佢係班內最細個位, 有時要寫吓字都未必應付到, 不過佢都好Enjoy!
最後接近暑假尾聲就安排咗學溜冰, 點解會揀溜冰?! 因為莎拉及謝菲都唔識溜冰(shuuuuu,,,唔會話俾人知呀!!!), 所以唯有要佢出去學, 加上學習溜冰既過程係會趺倒既, 愈大個學就會愈怕趺, 所以都係早啲學好啲.
不過起初都會擔心唔知佢鐘唔鐘意玩, 因為曾經聽講有啲小朋友臨場時唔肯玩, 但最後莎拉既擔心真係多餘既, 因為陶寶B係第一堂都玩得不知幾Enjoy, 短短學咗4堂就已經唔需要附作物就已經可以溜到短短距離, 不如陶寶B你快啲學識, 咁就可以教番莎拉啦!!!
Subscribe to: Post Comments (Atom)


text:
Saturday, August 18, 2012
第十日 - 策馬特
8月6日 星期一 雨 - 今日係好大雨的一日 但係都算甜甜既 - 一早由茵特拉根出發, 事先都問過魚魚, 佢鐘意行山跟住bwaby跳躍 - 但真係冇諗到甘黑仔 - 去到zermatt, 就已經開始落大雨, 有對好心夫婦幫我地揾酒店, 仲問我地係咪日本人, 佢知道我地只黎一日有d失望, 因為今日天氣真係唔好 - 間酒店好靚, 我地去食左意粉後, 我仲去買左支行山竹, 真係好型 - 上到grat grat山, 個天真係唔俾面, 好大雨, 我地就寄左張postcard, 都冇咩行個個山就搭車落黎, 因為真係好大霧, 乜都睇唔到 - 我就有d唔甘心, 好想去到下一個站落車, 跟住行山, 因為我見天氣好似好左少少 - 原本魚魚一直都話唔好, 扭計個時魚魚仲話佢嬲, 但係到埋站既時候, 點知魚魚突然走左落車, 佢真係好錫bwaby - 但係惡夢就開始, 個站長話落去再轉右, 我就唔係好get到, 跟住d箭咀行錯左 - 我見到d好靚的冰川同山, 但係條路係向上既, 仲要越黎越難行 - 魚魚都問我係咪呢條路, 但係我都要堅持話要係得一條路唔會錯 - 原來一開始我就已經行錯左, 仲要後尾攞指南針出黎睇到我地行的方向係向東, 都唔要信個指南針, 因為我地明明係應該向西北方向行既 - 根住條路越黎越難行, d風同雨就越黎越大, 到魚魚扭計話唔行, 我先如夢初醒, 我地已經由2:45行到3:45, 真係唔妥要番去 - 魚魚行得比我好慢, 但係佢就好小心甘行, 同埋好堅強, 原來魚魚係困難的時候係特別堅強既! - 番去條路都好難行, 因為d風雨太大, 我地連遮都開唔到會反遮, 成件大褸濕哂, 戴左手襪手都好凍, d牛仔褲又濕哂, 真係好慘 - 到個陣時, sbb都有d驚, 頭先覺得好靚既景都已經冇哂mood, 因為而家番去都覺得有d危險, 我好驚魚魚會支持唔住, 係甘提佢應該點行, 由開頭魚魚行先, 到魚魚行先 - 到過左個好高的緑色山, 我先開始開心同放鬆, 因為白色冰天雪地的山路終於過左, 緑色山就係靠近車站火了, 亦係我地一開始的起點 - 魚魚都有埋怨, 但sbb都好自責, 後尾魚魚都氹番佢, 話要同佢yy - 番去飲杯熱茶, 換件衫, 就出去買朱古力同紀念品 - 根住就買左d面包食, 因為冇咩瑞郎剩, 間唔中一次都好既 - 我同魚魚諗起都驚, 魚魚條腰都有d凍, 成塊面都凍哂, 下次都唔敢啦 - 我地全靠毅力之歌, 就係魚魚好鐘意個首小提琴歌叫(一步之差), 我同魚魚都係心里面諗緊個首歌咋 - 點知一番到去酒店,個太陽就出左黎,仲要係好猛烈個隻,真係激死人,個太陽都維持左大半個鐘! - 我地為左表達心中的不憤,決定罷吃三角朱古力,因為係zermatt三角山的象徵,而我地就因為天氣差而啱啱睇唔到! - 番到去就sbb做工人bwaby, 幫老婆bwaby吹乾d野同服侍佢
Posted by Ivan at 12:53 PM
Subscribe to: Post Comments (Atom)


text:
愈黎愈發覺老公似一個返夜更既爸爸 titi 你覺唔覺呀
先講星期一至五 (咁佢"返夜更"都好正常 佢日頭要返工嘛)
ti爸放工即刻食飯 食完飯就沖澡 之後拿拿聲打舖機 打完機就開定本notebook(睇波用)準備"返工"
"返工"即係照顧諾兒bb咯 熟手餵奶 掃風 洗奶樽 煲水 換片片 抹屁屁
(有時半夜訓醒見到佢同個囡睇波 囡囡當然進補中啦 <<<時間啱啱好 titi食奶佢睇波)
見到ti爸"返工"即係我"放工"啦 "放工"既我拿拿聲沖涼訓覺 好爽呀 嘻嘻
但係到左星期六 日 mami就唔爽啦 雖然ti爸全日休息 但係佢依然返夜班架
朝早打機到六點 好彩有婆婆同嫲嫲得閒過黎 等我唔洗一個人對住小魔怪
到左夜晚ti爸自自然然又走出黎 開定本notebook 餵奶掃風換片片...... 真係吹到"bear"一聲呀
原來ti爸淨係返夜更 早更係唔見人架 (依家mami同佢鬥緊唔洗奶樽 睇下最後邊個洗 嘿 )
趁呢個時候mami同titi bb又影相lu 嘻嘻 mami今次唔整鬼你幫你影靚靚丫
諾兒有冇大個左呢
(4kg既諾兒依家食4安半奶 哈哈 勁呀! 人地柏芝bb滿月都係食4安咋 )
咁多張相我最鐘意最尾個張 titi做左個手勢話 "ok" 呀 嘻嘻


text:
行程續 DAY 2 PART 1
呢日下晝去宮島
宮島作為日本三景之一我地當然慕名前往
原來去宮島嘅船唔止一種,
我地要搵返張pass包果隻
原來係呢隻~
比起上次鹿兒島去櫻島果隻就略為遜色,
但船程好短啫無乜所謂
話咁快到左宮島, 大家都向同一方向走
嚴島神社同水族館都係遊客之選
好快見到“鹿蹤”
同奈良見過果啲一樣, 呢度啲鹿都唔驚人
見慣遊客佢地都好friendly下,
奈良好多鹿餅賣, 呢度又唔多覺, 鹿嘅數量都唔夠奈良多
我地想去嚴島神社嘅, 沿路行有食肆, 手信店...
喺酒店拎左無料rurubu雜誌要利用一下嚟覓食
本書都有幾大篇幅介紹宮島, 我地主力睇食物方面!爸爸話想encore食蠔
揀左“牡蠣屋”
Menu 有定食有a la carte, 但我上網睇左其他blogger知道佢有個“隱藏定食”, 所以都唔駛睇menu, 就叫神秘嘅隱藏定食啦!
首先嚟嘅係燒蠔
每個定食2隻
定食仲有蠔飯, 蠔湯
醃蠔
炸蠔
喜歡食蠔一定好滿足!
我自己就最喜歡燒蠔, 最鮮味!
小齊對於蠔冇大喜好, 所以每樣食2啖淺嘗而已
出到嚟佢話要買零食
紅葉燒餅買左幾個, 部份做手信
(後尾發現有啲廣島嘅百貨公司都有得賣, 早知唔駛喺度買)
鳥居呢個photo point我地都唔執輸
潮漲中, 唔可以行近影
潮退果陣可以去到鳥居之下咖
不過我check左潮汐表果日要成7點先潮退, 我地等唔到咁夜啦
嚴島神社相信係宮島必遊勝地
我都唔多講, 影相,
好多blogger都影過呢度嘅特別之處
我呢啲傻瓜機影唔到咁靚
影下阿女~
潮退緊, 有啲人嘗試行出鳥居果邊,
我地就喺沙灘玩陣好啦
衫濕左無得換咖
小齊話要執貝殼
喺沙灘hea左成粒鐘, 再四圍行下就準備返碼頭走人
宮島櫻花不算多, 疏疏落落有幾株,
不過都開得幾靚嘅
小齊又話要食串燒, 睇嚟午餐食唔飽
佢仲話想買鹿公仔
但當我話公仔同雪糕2揀1佢就揀左雪糕
都係食比較實際
離開宮島我地又坐返市電,
嚟到Loft!!! 正!
(市電紙屋町西落車即見喺Sogo 新館8樓)
延續前一日喺Tokyu Hands嘅心情,
我又拼左輪
最後攰到喺supermarket買嘢返酒店食當晚飯咋!
不過真係好盡興!!
第2日行程完
是日靚衫:
其他相關文章:


text:
十一月九日 天晴陰涼
十四個月至十五個月閒記
終於有機會見桐桐呢位可人兒喇 仲有可愛寶寶澄澄
一直都覺得blog友桐桐媽媽好好傾 加上澄澄媽話佢好玩得
所以決定要出去會下佢先 ^^ (澄澄媽本身係朋友嚟架)
我地相約喺馬鞍山等 去到先衝上茶樓飲茶先
桐桐媽好好呀 佢霸定位等我地到 我地第一次見面嘅地方就係映紅樓
飽飽lu 大家收拾好包袱就衝去公園玩咯
一去到公園 mami同桐桐媽要求 titi同桐桐拖手行
兩個互相對望就拖喇 哇 太開心喇!!! 呢次係titi第一次拖小朋友行街
mami等左呢樣野好耐喇 實在好興奮
之前睇書 (唔好介意喺度講d悶野...)
話小朋友肯同人拖手 代表去到進階社交禮儀
握手都係進階嘅社交禮儀 titi較早前都肯主動做喇 ^^
而社交禮儀初階係 hi bye 送吻...
所以mami一直好想佢同其他小朋友拖手行街 去玩
titi做到喇 仲拖左好耐tim 桐桐好野 titi好野 ^^
澄澄一家好似好悶咁 因澄澄嗰日成日訓覺
加上澄澄未識行 未能同titi桐桐去玩 搞到mami覺得唔好意思呀
下次搵個地方可以一齊玩嘅 好嗎?
睇返titi同桐桐 佢地玩得好開心
一時哈哈笑咁研究條繩 一時哇哇叫去追波
好呀 跑啦 喺草地跑啦 跌到都唔怕痛
有冇搞錯呀 第一次見就有密計傾???
玩到咁上下 佢地兩個見到playground 桐桐就衝左去
titi跟住都快步跟上 去到playground 佢地分開左玩
喺playground度 mami見到Baba同titi好親子呀
Baba叫一句: Titi 之後張開手示意要抱抱
titi諗都唔諗 : Baba 就跑過去...
呢一幕 mami覺得好sweet 好sweet呀 ^^
又比mami捉到Baba同Titi嘅親子moment喇
Titi...Where is Baba?
ah....!!! haha!!!
玩玩下 聽到有人叫 titi mami一望 噢 靚仔Bosco呀
呢個baby都係mami好想見嘅其中一個 咁都撞到呀
yeah 一於捉住佢地兩母子合照一張先 ^^
靚仔Bosco仲咩咁驚titi呀 係唔係佢有臭汗味呢 哈哈
見佢地唔痴埋玩 同Bosco媽傾左一陣就bye bye lu... ^^
佢地一家好開心呢 一睇就知兩公婆錫個仔錫到暈呀
淨係玩草皮同playground都兩個幾鐘 三家人都累屎咯
於是我地去埋白色露台影一陣相就走咯
桐桐同titi都係咁同人 bye bye 飛吻 講講幾廿次 笑屎人呀
星期日晚上在跑馬地渡過 都係食銖記...
但我發覺銖記d野差左好多 個翅一d味都冇 淡而油多...
所以我地飽飽之後 都係去晶晶買糖水 冧返晒 yeah ^^


text:
4月3日 (星期六) 天晴
離鶴見岳很近, 好快就到. 可能今日星期六, 我們到達時相信係正門的停車場已滿, 經工作人員指示行上其他停車場. 仲好, 近D小朋友的地區添! 停車場都好多櫻花bor!
小朋友遊玩區入口.
o係望海攞咗遊園地的介紹有優惠, 慳咗幾百yen. 一入去見到呢個飛氈的遊戲, 家姐仔覺得好好玩咁, 要求大少倍她, 點知一開機, 嘩! 嚇到比較大膽的家姐仔扒咗o係大少個肚腩度, 唔好睇少呢個遊戲, 離心力好勁吓
未熱身就玩到咁激, 落返o黎面都青晒! 都係倍妹妹去玩煮飯仔先啦!
玩具屋外係兒童遊樂場, 不過其實適合幼兒多D.
經過小休後, 家姐仔又玩至愛, 兒童過山車. 妹妹本來已經細膽, 一開始見家姐仔都嚇到面青, 所以更加唔肯玩, 情願倍我影相.
呢個遊戲, 大少倍家姐仔玩咗一次都想作嘔, 點知小姐要encore, 仲要坐外圍.
家姐仔玩到唔記得我哋, 妹妹等佢倍等到發皮四, 終於要落命令倍妹妹玩先可以再玩其他, 佢先肯倍妹妹去幼稚些的遊戲區咋! 其實都有一個幼兒級的過山車, 家姐仔先試玩覺得無料到叫妹妹玩, 但妹妹都係唔肯, 無計!
玩完一輪幼稚遊戲又要食午餐, 就食熱狗同炸雞啦! 因為只有呢間餐廳有家姐仔想食的粒粒雪糕. (以前香港都有, 唔知點解無晒!) 遠望由布岳.
餐廳外面就係滑浪飛船, 摩天輪, 過山車...比較激的遊戲區.
呢架就係樂園主打木軌過山車"Jupiter", 好長龍呀, 當然家姐仔都唔敢玩.
食飽又出動, 高級組去玩滑浪飛船. o個隻係玻璃船唔會濕身, 但原來都好驚喎!
就在飛船排隊對面, 妹妹玩兒童高卡車.
由於唔想妹妹浪費時間等家姐仔玩, 所以我帶她返兒童區玩, 約定時間再會合. 樂園的通道都好優美.
去咗室內遊戲室, 先玩公仔 Licca.
森林家族. 個遊戲室有好多唔同的玩具, 男仔女仔都滿足到!
再過A室便是放電區, 就係等家姐仔, 妹妹o係度玩咗成個鐘.
後來仲有呢個大頭公仔同小朋友影相, 不過好似係要買咗佢嘅產品先可以影.
大少同家姐仔來會合時, 大少話幫家姐仔報咗名玩兒童駕駛學院因家姐仔見到時非常想玩. 妹妹聽到又話要玩, 於是一齊又過返去. (其實在香港揾料時已知有呢個新遊戲, 亦係呢個遊園地嘅賣點, 不過我見要上堂, 怕小姐們聽唔明日文所以沒有特意安排, 但家姐仔竟然好想玩而又工作人員話無問題喎!) Kids Driving School 真係要極力推薦俾大家, 好玩過Kidzania的學車遊戲, 因為好真實...小朋友好滿足!
交學費後先要家長倍同下上課, 學駕駛守則, 交通標誌, 有埋幻燈片睇, 好認真好似我係駕駛學院上堂一樣!
妹妹上堂時其實聽唔明, 但人哋舉手佢又舉, 好投入. (妹妹是下一班的)
上完理論便出車喇! 第一次要家長倍同考車牌!
要跟道路規則, 轉彎要打燈...
學泊車...
學入油...
呢兩張相係小姐們已經Pass咗, 攞到車牌可以自己駕駛時影的.
合格可以攞車牌啦!..好開心呀! 媽咪
沿途風景又靚, 好好feel o架! 家姐仔話唔明點解妹妹會pass, 因她成日撞車, 又入錯線...有其他日本小朋友唔合格呀! 我諗可能係外國人, 他們覺得你好少會返o黎玩, 唔想小朋友失望, 所以都俾個車牌妹妹掛!
幣! 妹妹又炒車, 要工作人員幫佢推車, 好彩無受傷.兩姊妹玩完一次又一次 (考牌1000yen, 之後600yen一次), 直頭唔想走! 但家姐仔之前話要返去室內遊戲室玩, 我提醒佢先肯離開, 都玩咗成兩個鐘啦! 最後15分鐘就在遊戲室放電至關門. 佢哋話明天要再揸車, 但緊係唔得啦, 所以如果再去九州, 我哋一定會再o黎呢個樂園!
由城島去湯布院只係十多分鐘, 途經狹霧台可以腑覽湯布院, 近看由布岳.
我哋先到湯之坪的A Coop買餸, 因今晚係素泊, 會食火鍋. 呢間係金鳞湖附近的"湖畔", 睇吓, 廚房那兩大袋食物
睡房在樓上, 兩位小姐其實已經攰到o係床瞓緊, 我哋兩老搞掂先叫醒佢哋.
都好豐富吓o架! 有豐後牛啦, 甜蝦啦, 三文魚啦, 各類蔬菜啦咁...個湯底係用昆布做的, 好鮮甜. 飯後仲有蜜瓜做飯後果, 滿足嘅一餐.
我們的單位旁就係風呂室, 不過就係咁多戶共用的. 有班男人o係風呂入面嘻嘻哈哈好大聲, 仲成半個鐘都唔知搞咩, 等咗好耐先可以去浸溫泉咋! 由於共用, 我哋都係快手快腳, 浸一陣就返房休息啦!


text:
(保養)▌偷出來的三小時 ❤ 給自己一場由頭到腳的放鬆時光 ▌ ...
熱度 3已有 114 次閱讀
2016-10-3 13:56
|個人分類:護膚|關鍵詞:天然, 按摩, 推油, Facial, janva body & skincare, ღ小魔怪 最 ❤ 做 Facial ღ
我成日同朋友講笑咁講,其實我每日放左工先係真正既工作
或者好多人會覺得湊小朋友有幾攰呀?
真心的,我自己都好佩服個d全職湊BB 既媽媽
重要有D 有哥哥/姐姐既更加佩服
所以有時個d 一句辣著FTM 既說話真係有根據的請尊重一下你身邊默默為你付出睇住BB 既媽媽們都係唔好講到咁遠,雖然我真係冇能力去做到FTM但係我都真係好攰既時間,數數手指我諗我足足有差唔多七個月冇做過Facial我諗起碼有三個月時間我係冇時間做過護膚前排公司咁岩有個講座要過海去上,突發奇想同男人請左幾個鐘假上完講座後就即刻去左呢間Janva Body & Skin Care放鬆一下久遺既比人摸下臉既感覺
入到店內,感覺好似屋企咁好舒服
唔會一開始有人帶你入房睇你皮膚點點點,跟住又Sell 你做咩貴野
都係簡單咁填一下d 資料,然後就有美容師帶我入房啦
幫我先洗洗面再睇下皮膚狀況先
其實都心知自己皮膚狀態差架啦,咁耐冇比人摸下塊面
首先就簡單地幫我清洗左個面仔先,抹乾淨之後
美容師就指我皮膚嚴重地缺水,清潔完皮膚都已經有甩皮既情況
所以就叫我做最Basic 既Facial ,亦知道我係餵緊人奶
連用既產品都係比較天然一點,令我可以唔洗擔心啦
由於我皮膚真係太乾,所以美容師就先為我做左按摩既部份
聽講係用骨膠原黎tim 就可以又補水又滋潤
做完之後就開始做番針清啦,其實整個Facial 我最怕最怕
就係比人修眉同針清,每次都痛到標曬眼水咁
但係今次係Janva 完全唔痛之外,仲覺得好舒服
主要原因係因為美容師跟平時個d 針清唔同,
佢係以夾出黎為主,有d 似而家網上有段(治療系)針清片咁
雖然用夾夾出黎比較曬時間,但係美容師指咁樣做
對比有鼻敏感人仕會比較適合,因為鼻敏感人仕唔岩成日比人壓住個鼻
佢地會唔舒服,真係幾貼心既服務呀
最後就做埋個倒模就完成整個既Facial 啦
雖然看似沒有什麼特別的,
但係對於我呢個咁耐都未做過護理既人
真係一個超棒既享受,由其做完個面仔好似飲飽水咁
即時肌膚係有脹卜卜既感覺~
原本美容師建議小妹做類近Rexxxx 既膠原蛋白療程
但由於肌膚太乾啦,咁唯有等下次再黎試下啦
做完Facial 就完?難得可以有幾個鐘可以休息下就梗係做埋一路都想做既按摩啦今次我做完Facial 就加多左一Part 推油接摩啦首先按摩師為小妹鬆鬆根,然後就開始利用按摩油為我推鬆及按摩啦由背部腰位開始,她指我腰位的位置是突曬出黎我開頭一驚唔係我啲尾龍骨突起呀嗎?再問多兩句,按摩師係指我腰部位置啲根腫曬突起曬出黎問我係咪條腰好攰?之前未陀仔已經成日腰攰,而家日日都要抱住仔餵奶,扶住阿囝沖涼又要抱住阿囝玩下,最重傷既都係每星期總有一兩日一定要揹住佢出行街,加上我用既係Hip Sit 使用腰部既力更多令腰部既勞損度比起之前的確更好不過唯一叫好的就是我坐月坐得算係唔錯,所以比起其他媽媽有腰痛問題少左D
(呵,按摩師好好笑容下)
除左按腰位同背部舒服之外
最爽都係按手同膊頭位,都係個句揹住阿仔真心負擔好大
手呢就有時係因為番工做野啦,對比之前我已經少左用電腦啦
但係唔知點解仲係周身痛周身攰
45mins 既按摩轉眼就過左啦,或者由按摩師集中按我勞損既位置
所以成個按摩都係集中按摩背部
真係好想叫佢唔好停不如Keep 住按啦
享受呢三小時既時光,真心想唔番屋企住
但係個心又掛住阿囝,係鋪頭走左即刻番屋企抱抱阿B 啦
我介紹完我既偷出黎既三小時係Janva 做左咁爽既Facial 加按摩
又點少得要介紹比你地d 荀野先?
唔洗特別Like 我既FB(如果你肯咁做就令我好開心)
,但係一定要Like 左Javia 既FB 就可以免費試一下它家既泰式按摩啦
詳情要點樣做,就去它家既FB 睇下啦,
真心既,呢個按摩師我就覺得佢似泰國華僑
佢d 力度大,但係唔係用死力
我男人成日話我唔岩去按摩,因為人地大力少少我會叫餐死
但係佢按我又唔會話好痛要叫佢細力d 咁,但係按完真係堅鬆
我可以半夜阿仔喊醒我都可以聽唔到....死未
我唔貪心,一個月可以有一日我去偷懶幾個鐘
我已經覺得好心滿以足啦,係啦我又去湊仔先啦
有興趣既朋友記得去Janvia 既專頁睇下啦
**希望大家也喜歡我今次既介紹**
想隨時留意小妹既Blog 既動態及生活點滴
希望你地都喜歡小妹既介紹啦
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^


text:
Decoration呢一個範疇,本身我地都預左around 10k嘅budget,諗住已經算好鬆動!但因為天澄閣本身個樓底好高 (呢個係其中一個吸引我地揀呢個場地嘅原因),所以個backdrop做到頂要加大,所以做backdrop時候要加錢!下面兩幅圖就係做到頂同唔做到頂嘅分別,其實要做晒成幅backdrop,係上面同左右都要加大,要加錢都好合理,但當初book場地嘅時候淨係見到樓底高,覺得好grand,又唔會諗到咁長遠,考慮埋做decoration要加錢嘅... 所以各位jm,揀場地嘅時候,唔好俾眼前好華麗嘅佈置所蒙蔽,其實係要用金錢去堆砌出黎!
我地喺一開初嘅時候,一直都係諗住用foamboard做backdrop,但係幾個月前去婚展初步問過一間佈置公司,用foamboard再加埋上面嗰兩個item,已經over晒 budget.因此我地諗住退而求其次,做拉布嘅backdrop.於是我就上網睇下d作品,之後見到 Sans Decoration 嘅佈置都唔錯,佢地常用嘅係拉布上面加蕾絲布,望上去好似有d pattern咁,有少少似print嘅效果,加上佢款花柱我尤其鍾意!就係呢款!
之後我問番有個舊同事上年結婚嗰時搵邊間decoration,諗住比較下d價錢,點知原來佢都係搵呢間!之後我地就send email去quote價,佢建議我地join個deluxe package再on top加野,加大backdrop同做隧道再加埋地毯等等,出番黎個價錢要12k! 之後我再send email去另外幾間公司報價,左加右加都接近一萬!於是我地諗住婚展再比較下其他公司!我地喺婚展度問左3間,分別係maple妍楓,deca cafe同埋oyster workshop.
Maple妍楓
天 澄閣俾左coupon我地嗰3間佈置公司,今次淨係得Maple一間有喺九龍灣擺婚展,所以我地第一間問嘅就係Maple.佢個basic package其實唔貴,但加高再加地毯後,同Sans Decoration價錢都差唔多,扣埋天澄閣嘅$1000 coupon都係平左7百零蚊,最主要係佢俾我地睇嘅reference,我地都搵唔到有合眼緣嘅design,所以了解完之後都唔作考慮之列.
Oyster Workshop
之後再睇嘅就係oyster workshop,呢間本身都無咩興趣睇,個booth都唔多人,但係因為想睇嗰間deca cafe full左未有位,所以坐低了解下.呢間佢地sell做foamboard嘅package,本身其實都算抵,但因為我地做foamboard又唔想淨係一塊backdrop無pop up嘅foamboard,之前見過人做foamboard,一d pop up嘅野都無其實真係唔好睇!但加一塊都要1200蚊,最後佢offer到1200有兩塊,但加埋地毯嗰d都貼近一萬,最重要係,呢間無咩做過天澄閣,所以有少少危機,而價錢唔係特別劈價,所以都唔作考慮.
Deca Cafe
最後就睇deca cafe,因為近期天澄閣同呢間佈置公司做promotion,佢地有個special offer俾天澄閣嘅客戶,有個$8,888嘅package,包做到頂嘅拉布backdrop,有埋地毯同其他table decoration,但如果要做埋個隧道total都要過萬!但佢呢個package只可以喺佢二十款設計入面揀,只可以改顏色,改其他少少野就已經當係一個新design,同樣問題,我都係喺佢指定嘅款式揀唔到我地啱心水嘅設計!同埋佢個價錢同Sans Decoration差唔多,所以最終都無考慮.
睇完三間之後,我地都覺得我地本身先入為主覺得Sans Decoration係好d,因為佢現有嘅款式我都揀到!如果價錢只係相差一千蚊內,我都係揀番Sans Decoration.因此,我地離開左個會場之後就打電話約Sandy出黎傾.但佢d時間好難就,因為setup佢都係自己follow up,所以好多時間佢都去左set場,而佢之前強調佢一日只係接一單job,所以都想快d confirm實佢.結果我地就約左5.1嗰日假期,但要就佢set場,只可以6:30pm喺銅鑼灣starbucks度傾!
終於到左5.1,點知我一早收到一個email就令到件事有峰迴路轉嘅變化!
收到嘅係v8嘅email,v8係天澄閣其中一間有俾到coupon嘅公司,我之前都有send過email去問d package,佢個basic package係抵嘅.但因為佢d拉布款式都係無Sans Decoration咁靚,而按我地嘅要求左加右加,出到黎嘅價錢都係差唔多,所以我都無再進一步同佢地傾.但我呢一朝收到佢個edm,見佢 promote緊foamboard嘅package,而佢寫明個優惠只限5月1號confirm嘅優惠,於是我地就即日約上佢公司了解下!我地喺見 Sandy之前約左佢3點鐘傾,諗住俾多個選擇自己都無壞.
上到去就同之前email聯絡個Patrick傾,咁佢show佢地d sample俾我地睇,因為可能佢同天澄閣有做joint promotion,所以佢好多reference都係喺天澄閣.但主要都係一d唔太特別嘅拉布款,之後我就開始問佢個$4,888嘅foamboard package,首先我地要加大要加$1,500,之後要舖地毯又要加$1,200,仲有要做foamboard pop up一件要加$500,加埋晒就around 8千,經過我地左r右r之後, 其他內容就同Sans Decoration幾乎一樣,其實佢整體個價錢已經平過Sans少少,所以我地要考慮嘅係我地都係想做拉布款,定係想做番foamboard款.本身去 到呢個位,我都諗住夜晚見埋Sandy先決定,點知個關鍵位就係喺個隧道,因為本身要加二千幾蚊我地一早已經選擇左放棄.但Patrick就提到,之前都 有好多天澄閣嘅客人好似我地咁,想做隧道但又覺得貴,所以佢地就俾多個選擇,唔係封晒三邊,只係封兩邊,咁就可以遮住左個酒櫃,射燈同埋地下嘅裝飾都包 晒,價錢只係一千蚊!經過一番周旋,最終我地傾到終極優惠價$8,500做埋個兩邊隧道!咁樣計落,就平過Sans好多啦,因為嗰邊如果要做埋隧道, 要$12,000,Sandy之前喺email度話已經係好優惠嘅價錢,所以應該唔會再點有得平,最多都係我地cut咁d野先可以within budget內...所以去到呢度,我地就決定左join v8喇!
基本上v8同Sans我都唔擔心佢地嘅技術,尤其v8佢做咁多天澄閣,佢仲有好多獨門嘅方法喺呢個場地去setup,例如好似封兩邊嘅隧道之前都無一間有 suggest過!咁呢個時候無奈都要比較價錢!本身其實我都覺得好唔好意思,因為約左Sandy又唔去,但因為佢約我地去銅鑼灣真係幾唔就腳,而且v8 呢個咁抵,我地join Sans嘅機會真係唔大,都無謂浪費大家時間,所以我地就send左message俾Sandy同佢講唔好意思,話我地已經join左第二間,所以個 meeting要取消.我地其實已經講晒對唔住,好抱歉,唔好意思!之後換黎佢好大嘅回響...好話我地而家先講 (其實已經早左1.5小時),佢話今日要setup,因為約左我地,所以要特登拎個電腦出黎好唔方便 (就係因為就左佢setup嘅地方,所以知道佢唔係特登出黎,只係拎個電腦出黎真的有咁嚴重麼?!?),話我地無心就唔應該約佢!!bla bla blaaa~~~~最後仲叫我地唔駛唔好意思,只係佢唔好彩!但最後再加多一個「唉」字 (前半部已出現多次)! 其實...我覺得...雖然真係我地唔啱在先...但我地又冇同佢有commitment,出左黎都唔代表我地一定會join,佢咁嘅回覆的確令我地有少少唔舒服,好抱歉講句,我再有朋友想搵佈置,都真係好難介紹到俾佢囉...


text:
08:40~09:40 | 濃飛巴士 | 高山濃飛巴士中心 → 平湯溫泉
11:00~11:25 | 飛驒環保巴士 |平湯溫泉→ 大正池15:00~15:25 | 飛驒環保巴士 |上高地→ 平湯溫泉(交通收費及詳細資料請往交通篇)
酒店:平湯館生粋源泉の宿
哩朝本諗住一早起身去浸過溫泉後就到高山嘅宫川朝市,點知我哋浸浸吓溫泉竟然行雷閃電喎!所以最後我哋決定既然落雨就不如唔行朝市,早啲坐車去平湯溫泉.
首先去巴士中心將第一日買嘅「奥飛騨」・「上高地・奥飛騨」まるごと・バリューきっぷ換成乘車劵.
套票要喺使用當日先可以換到,我前一日去換都唔到啊!
換咗之後就等上車,我哋會坐8:40開出前往新穗高ロープウェイ嗰班車.
夠鐘上車.
全間車都係得十個八個人.
一個鐘頭就去到平湯溫泉.
於是就即刻開喼換返啲厚衫,褲,點知嗰刻先發覺個喼嘅較位爛咗.即場呆咗,哩個喼重係問人借咖咋!好彩我一向都有用行李帶,如果唔係都唔知點算.
好.....唔好理咁多,扎住佢先.著好晒衫就先將行李攞去平湯館放底先.話時話我又估唔到平湯車駅竟然有Wi-Fi,就連喺條溫泉街行嘅時候都可以接收Whatapps啊!
入到酒店,我都未開口,櫃台嘅台灣姑娘已經先開叫我,我奇怪點解佢咁叻,原來佢話我哋係哩日唯一嘅香港散客,台灣姑娘旁邊有個日本叔叔一直企喺佢隔離,指點佢做嘢,當然同我哋溝通就由台灣姑娘負責,佢同我哋講哩日入住嘅人比較多,所以免費提升咗我哋嘅房間由普通和洋室去特別室.面積會大一陪同埋有浴室同洗手間.酒店詳情請到平湯館生粋源泉の宿.
放底行李後行返出去平湯車駅坐11:00班車到上高地.幾個字就到達咗大正池.
大正池旁嘅大正池飯店
落咗車都一直落雨,我哋停留咗一陣希望可以等個天清返啲,但好似只有越嚟越差,咁大家唯有攞齊雨具繼續前進.
蒙查查嘅大正池
真係有啲失望啊!但哩一刻所見嘅景都好靚,不過現場係好大風好凍.
.
由於落住雪雨,地面都幾滑,所以要步步為營.
.
.
有時會一陣大風吹埋嚟就會帶嚟好大粒嘅雪雨,又要擔傘,又要影相,真係有啲狼狽呀!
越行雨好似越大,因為重要行個幾兩個鐘先可以去到車駅,條褲防水,風褸都OK,但就怕對波鞋濕咗,因為對腳濕咗個人就好容易覺得凍,所以我哋就攞啲膠袋當襪著.哩一刻真係凍到陣呀!
行到嚟湖邊真係好想行出啲睇吓,但風實在太大,幾次把傘都吹返咗.
.
.
放段片等大家睇吓當時嘅大風先.
想再行落去,但因為條路夾雜住雪,有啲重係冰,好滑好危險,再加上湖邊真係好大風,我哋決定放棄沿住河邊行.
.
我哋行返出馬路,沿住馬路行去上高地巴士駅.
你兩個做咩行咁快唔等我呀!
唔知行咗幾耐就見到上高地溫泉酒店.
再繼續行,落落嚟嘅已經唔係雨雪,而係雪,從來未見過落咁大雪嘅我哋,雖然天氣咁惡劣,但反而覺得好興奮,好好玩.
把傘面舖晒雪
.
啲雪落咗喺衫袖上面都唔溶呀!
由於我哋行嘅係條車路,好多時都有啲巴士經過,所以都要好小心行,不過啲車去到我哋身邊都會慢駛.
最後行咗兩個鐘終於嚟到上高地車駅,本來出去河童橋,但大家都覺得好凍,又真係好大風大雪,出到去都係影唔到啲咩,所以最後以車駅為終點唔再行啊!所有今次睇唔到嘅景點留返下次吧!上高地我一定會再返嚟啊!
去咗車駅旁洗手間整理一吓,哩到嘅洗手間係少有嘅要收費,但我見啲日本人自己都無比,所以我都無比啊!
跟住就去咗車駅唯一嘅餐廳食晏.
選擇唔多,一版見晒,因為覺得好凍,感覺要食個熱辣辣嘅麵先得.
所以叫咗個山菜Soba,其實無咩味,不過又餓又凍就都OK啦!
B女就食豬扒飯.


text:
你先要祈禱等候,等神為你預備,期間呢段過程中,你要搵下D已婚嘅屬靈長輩問下佢地意見,閱讀一下同戀愛婚姻有關嘅屬靈書籍,明白上帝係你生命中嘅安排,知道戀愛並不係為左自己,而係以婚姻為目的,而婚姻嘅目的又係為左同對方一齊建立基督教化嘅家庭.唔好同對方太早單獨約會,要係群體活動中慢慢觀察對方,要彼此都好清楚對方性格,先好決定開始,係決定開始之前,仍然要搵個屬靈長輩咨詢下,係第三者角度睇下大家適唔適合,同時為你地祈禱.去到呢一步,你又可以loop返去第一點祈禱等候,聽下上帝嘅聲音.
之後上帝就會回應你嘅禱告,對方已經同第二個一齊喇!慘慘豬sosad!
其實教會有無做下統計,做晒呢一堆野需時幾耐呢,快都要一頭半個月啦,好似我呢D思前想後細水長流有就開心無亦罷就,時間就更耐.而平均一個男仔追一個女仔又要幾耐呢,我最快見過係教會入面,由相識到決定拍拖,只係用左一日!我亦都真係試過實行教會呢套教導時,睇住自己鍾意個女仔比人追左.sosad
咁教會又會好自圓其說咁話,咁咪即係佢唔係上帝預備比你果位囉!咁當然,係一個神學角度黎講,又點知對方一定唔係上帝預備果位,而唔係佢地唔少心揀錯左呢.因為自從罪進入世界,無人可以100%掌握同遵行神嘅心意,如果上帝真係設計好晒每人有一個嘅時候,只要有件蛋散唔少心咁揀錯,上帝成條隊就會亂左,我識果個上帝好似無咁無能個喎.若果單單以成功同失敗去判斷是否係上帝嘅預備,很肯定有問題!
其實係教會耐,無人唔知個理想係乜,但撫心自問,有幾多人真係去到呢種教會所講嘅理想呢,好多時就算信與信配合都唔一定work,當去唔到呢個理想,遵守唔晒果套乜守則之時,我地又可以接受幾多妥協呢?教會係建構出一套絕對理想嘅戀愛婚姻觀之同時,點樣處理信徒每日面對,活生生嘅爭扎,而唔會離地,令大家完全放棄,係極需要尋找出路.除非教會從此唔管信徒呢D事,任由信徒自己發展,無理由一邊管,一邊叫人遵守好多規矩,又唔理佢地因為遵守呢套規矩而出現嘅問題.


text:
BANILA CO. Hip Girl Wonder Tint - 02 Sunrise
在乾燥的環境中也可以持久滋潤嘴唇,保持水分,
全天然色素,十分健康,色澤更加明亮,讓唇部平滑飽滿.
取適量均勻塗抹於雙唇即可.
講到最性感既妝容, 妳第一個會諗起乜野呢? 一向都鐘意以唇妝為重點既小編最愛既就一定紅唇啦!
無錯! 紅唇妝的確是性感的代表作, 但係太強烈啦, 所以好少人真正咁嘗試過,
不過小編認為作為女人點都應該要擁有一次紅唇妝, 而紅唇都可以隨著年齡.風格有好多變化嫁~
雖然無個人既唇色都吾同, 但我個人認為擁有健康膚色既SIS可以向鮮紅色或偏橙紅色既方向選擇,
除左比較特出之前仲會顯得皮膚比較白淨 ; 至於膚色比較白既就可以選擇比較偏暗紅色或桃紅既方向啦.
有吾少既外國明星素顏畫紅唇, 但其實亞洲人皮膚都係偏黃, 如果吾上底妝既話, 膚色睇起上黎就會好暗黃嫁啦~
今日就同SIS分享下我本時畫紅唇成日都會面對到既問題點解決先啦~
第一個問題, 事實證明紅唇並不係隨隨便便咁畫就會好睇, 最常見既問題就係唇形形狀怪怪地/唇峰吾對稱...
其實最常見既解決方法都係用唇線筆先畫左個形狀出黎先, 再用唇膏將顏色填滿,
但係出黎個效果就會比較生硬同埋老套小小啦!不論你係用唇膏定係好似我今日咁用唇液,
最好既方法都係先利用粉底液將周邊唇色遮蓋, 咁樣可矯正嘴角暗沉或膚色不均既問題,
再用唇掃先係兩邊唇峰最高既位置開始打交叉, 之後再將係下唇畫返個弧度,
由嘴角開始同已經畫左既線連埋, 最後將顏色填滿, 就可以做到一個自然但又有線條感既紅唇啦!
第二個問題, 食野既時候顏色甩到"一達達"好肉酸...
其實除左紋身唇膏之外, 所有唇膏都會面對到呢個問題嫁啦, 吾知大定有無發現睇親古裝劇都緊係見娘娘用印下個咀呢,
其實呢個動作可以印走多餘既唇膏令效果更加自然之外, 仲可以令讓唇色更服貼,
如果好似小編咁鐘意比較Sharp既效果, 就可以係上面再加多一層, 咁印呢個動作會變左好似加個底色咁,
所以到食野飲水既時候就吾會甩到"一達達", 亦吾會甩到要從新畫過啦!
第三個問題, 就係有人話你知唇膏痴哂係牙上面...
因為想唇膏擦得均勻已用既份量太多都無發現, 又或者係吾希望講野既時候見到兩節色,
所以將唇膏擦得太入, 都會有呢個問題嫁, 而最好既解決方法就係每次擦完,
都"啜"住自己既手指再向外一拉, 你就會發現將唇邊有機會痴到牙既多餘唇膏都拉哂出黎嫁啦~
不過呢個做法都係吾太好意思比大家睇到, 所以麻煩大家睇右下角既完成圖啦!
最後, 請記緊一點當你既重點係唇妝既時侯, 係其他部份千萬吾好咁重手啦,
小編擦紅唇既時候大多數都吾會擦眼影, 胭脂都只係上最淡既份量嫁咋, 如果吾係就會睇起黎好誇張嫁啦!


text:
Monday, August 12, 2013
我的箍牙日記 - 尋找合適的牙醫 (2) My Experience with Braces - Finding the Right Orthodontist (2)
當日去到,醫生先望一望我D牙,問我點解要箍同對現在的嘴型覺得有冇問題.佢咁問其實我都有D突然,因為我一直冇覺得嘴型會係一個考慮.我就話無呀宜家個嘴型ok,無覺得要改.佢話我個case一定唔雖要脫牙,有機會要磨牙不過就唔係一定,咁講只係想我有心理準備.呢樣野有少少同之前兩個牙醫講嘅有D分別,因為佢地一嚟就話要磨牙先至有足夠位俾D牙move,而呢位醫生就係話唔一定要磨牙,俾我嘅感覺佢盡量都係希望唔影響原本的牙齒.同埋佢都會留意到一D其他牙醫比較少講嘅,好似我話我D牙瞓覺時會咬得好實(精神緊張),佢會留意做retainer時某D地方可以做厚D.是次費用$1000.
至於價錢方面,我有心理準備會貴架啦,不過個價錢比我預計再貴少少,仲要一開始就要俾好大畢錢.思前想後都有兩三個星期,都係決定喺呢位專科醫生度箍,因為真係唔想再左搵右搵,而且consultation都要錢ga ma,箍牙又冇劃一收費,其他醫生收幾多錢真係好難預計,與其再搵第二個醫生,快D開始仲實際啦.
下一次會講照x-ray,印模同之後見醫生嘅意見.=)
1 comment:


text:
Red Ginseng Juice Cream 紅參水霜 $376 / 50ml
增強肌膚保濕能力,幫助肌膚袪火降溫,舒緩肌膚過敏不適.
見呢排敏感, 買時 BA 話可以降紅, 就開黎用下啦, 個包裝好靚, 仲好大盒, 擺係檯都幾阻地方... 但我呢個係舊版, 而家轉左新版個樣有少少唔同, 但個名就差唔多
蝦肉色 gel cream 狀質地, 感覺有 d 似 clinique MSE 咁, 打開聞到好濃既人參味, 雖然係 gel cream 狀, 推開都好水, 我會搽厚少少, 按一陣等皮膚慢慢吸收, 吸收後唔 lup, 但補濕度都唔錯, 已經用左半罌啦
Ultimate Luxury Cream 極緻全效再生青春面霜 $1280 / 50ml
活化細胞,淨化肌膚,增強肌膚免疫力,高效抗氧,並促 進血液循環.
早 排仲有 d 乾, 淨用紅參 cream 面珠位好似差少少, 就開埋 Luxury Cream 黎用啦, 呢個係之前買精華 set 送既 15ml cream, 原價好貴我一定唔會買, 唔好睇佢細細罌咁, 好襟用, 質地似牛油, 淡黃色膏狀, 有 d 金色粒子, 唔會好杰, 好似體溫令佢溶化左咁, 金色粒子輕按就會爆開, 份量唔多唔算好 lup, 所以只會用完 lotion / cream 再搽係較乾既位置, 唔會全面用啦
用 左一個月, 雖然對敏感無乜幫助, 但搽係敏感位置亦無令皮膚不適, 唔會有拮 / 拿, 補濕度唔錯, 紅參 cream 唔 lup 但唔會過份清爽, 使用後水油份都提升左唔少, 而有油份, 乾燥天氣好啱用, 吸收後唔會變得油 lup lup, isa knox 用過佢唔少野, 大部份都唔錯, 價錢又合理, Luxury Cream 雖然貴, 但真係好襟用, 過左冬天都未必用得完...


text:
三月二十一日
三十個月至三十一個月閒記
21 ❤ 03
又有bbq聚會 今次托姑姐鴻福先有得去玩 多謝晒!
燒左咁多次小欖 終於去返次大欖喇 呵呵呵呵呵 ~
佢地班"爛x鬼" 凳都未坐暖就去租麻雀 仲話拎出嚟曬下先喎
乜曬下好打d架咩?
阿ti今日精神一般 全日冇訓錯晏覺 個人有d燥 好彩有野玩 仲有...
見到luk luk姐姐送比佢嘅樹多啤梨 開心到飛起!
阿ti望左盒野一陣 可能諗緊分唔分享好呢? 定自己食晒好呢?
阿ti : 哇 好大粒喎!
tima叫佢揸住大大粒樹多啤梨嚟影張相 初初唔肯
後嚟tima話影完就洗嚟食 佢即刻 ↓↓↓
好鬼現實架啫 ....
阿ti喺樹多啤梨身邊係最幸福嘅........
第日佢honey會唔會送個樹多啤梨園比佢 逗佢開心呢? 係嘅話tima更開心 哈哈哈
好喇 大家都準備開動 話晒淨係食左個早餐咋
第一round 取易棄難 焚腸!!!!!!
阿ti : 你地慢慢燒 我飲住juice先!
焚腸後 tiba進攻多膏大蝦 哇 爽,甜,鮮呀!
阿ti見冇人打牌 走去疊住牌先 真係好喇 唔該晒!
咁樣睇 阿ti對腳同個身比例都算ok 滿意
自言自語唱歌 之後仲好好心情 幫手搬凳tim 囡呀囡 真係好幫到手呀!
搬到鞋都甩埋 自己著返啦!!!
見你聽聽話話 就買枝bubbles 槍同你玩啦
見你玩得咁開心 我地都好開心...
e 玩到隻手都梘水喇 唔好擺手喺槍口呀!
呢個傻笑表情 tima百看不厭...
見到咁 就知春天好快嚟咯...
最後想講嘅係 呢個場個playground好好玩架 乾淨又安全
阿ti都喺度流連忘返 又係一日happy day!


text:
2012年8月22日星期三
翡翠拉麫
金鐘終於有新食店開啦,唔洗食來食去都係快餐店!新開超多人,不過都要食吓,因為真係食大快活食到好悶啦!
2012年8月21日星期二
Wired Cafe
舊同事gathering,個個都話未去過希慎,所以就去嗰度搵嘢食,難得Wired cafe有位,唔洗等同唔吹人走,坐足一晚,好開心.陳小姐仲有土耳其手信派!食物方面,因試業中,好多都未有得order,可以叫既都叫晒,普通一間日或cafe啦!
2012年8月20日星期一
樓上小店 - Le Coin Cafe
今日阿姐放假,成班同事去遠啲食飯,去咗中環樓上鋪食lunch,80幾蚊一個set,算係咁,重點係可以行遠啲,離開金鐘,離開大快活!
2012年8月17日星期五
是夜晚餐,雞煲翅加椰皇燉燕窩
老豆啲期係咁周圍食,今晚佢請客,話去稻香食雞煲翅同燕窩,仲有炸子雞,翅好多,燕窩甜品好好味.又真係超平同好味!
2012年8月16日星期四
蛋包飯Omerice
收工去咗天后食日式蛋包飯,點咗牛脷蛋包飯配咖哩汁,咖哩唔辣,蛋好綿.食完先記起我今日食咗好多蛋,起碼有4隻,早餐一隻,午餐一隻,晚餐啲度有兩隻,好濟!
2012年8月13日星期一
Paul Lafayet
之前在家試整cream burlee,質感差少少,行過銅鑼灣,去咗Paul Lafayet買咗個cream burlee試味,知道個味同質感,下次一定成功.
2012年8月6日星期一
Tea buffet @ Excelsior
朋友成日想食Tea Buffet,我自己就麻麻,成200幾蚊,食普通嘢,我令願比多啲食dinner buffet,起碼有生蠔食.Excelsior tea buffet都算多嘢食既,至少多過之前食過既萬豪同Royal Garden.
訂閱: 文章 (Atom)


text:
2017年3月9日星期四
酵母素調味
2017年1月25日星期三
自製乾香草
2016年8月23日星期二
香蕉放雪櫃保鮮
2015年3月19日星期四
硬 margarine
2014年6月26日星期四
用液體油脂代替固體油脂整糕餅
2014年2月9日星期日
10 分鐘煲粥
2011年8月3日星期三
清洗電熱水壺
整完檸檬醬同檸檬醬罌粟籽蛋糕後,突然間諗起有樣嘢想同大家分享一下.
如果屋企有用電熱水壺嘅朋友都應該知道,當熱水壺用咗一段時間之後,個不銹鋼內膽就會形成一層水穢,喺呢個時候,通常都會買包清潔劑嚟 "洗" 水壺.雖然嗰包清潔劑講明係用檸檬提煉檸檬酸而製成,係可以食用,但係天生 "小心眼" 嘅我,始終對佢都係無乜信心,所以後來我就試吓直接用檸檬嚟清洗,效果相當理想,有過之而無不及 o添,即刻放心哂!!
如果想試做的話,唔駛專登走去買個檸檬返嚟試 o架!只要有機會用到檸檬整嘢時,記得將啲頭頭尾尾留起就已經可以 o架喇,真係竟安全又環保呀!
未清洗之前個衰樣,暗啞無光.
用檸檬幫佢做 facial — 注滿水後放入幾片檸檬煲滾水.
水滾之後再浸一陣間,之後將水倒去,再加入少量凍水,用手 "捽幾捽"
就即刻乾淨番哂,再過一次清水就攪掂.你睇,
即刻靚仔番哂,充滿光澤呀!
查實煲過嘅檸檬水可以留番起 o架!放心,我唔係慳家到叫大家飲番佢,
只係話可以將屋企所有不銹鋼煲拎哂出嚟 "曬冷",將啲檸檬水
逐一倒入煲內煲滾,同樣可以幫佢地做 facial 啫!
2011年6月26日星期日
冷藏儲存香蕉 II
上次喺《冷藏儲存香蕉 I》都同大家分享過將香蕉急凍保存嘅方法,但係發覺原來香蕉擺得耐始終都會變深啡色,而且之後解凍仲會勁出水,所以上次個方法都係唔夠完美.後來我試吓連皮一齊急凍,睇吓會唔會好啲,可以擺更長時間都唔變色,結果 ……
將香蕉拎出嚟室溫解凍,表面即刻結霜.
溶雪後睇到,成隻蕉都係一樣變到深啡色.
但剝開蕉皮後,裡面嘅香蕉肉仍然係非常雪白 o架,成功!!
下次你哋想將香蕉急凍的話,記得連皮一齊雪喇!到用之前預早 30 分鐘拎出嚟室溫解凍,等到蕉皮稍為軟身就可以剝皮,千祈唔好等到佢完全解哂凍先剝皮呀,因為其實香蕉經冷藏後已經變成一嚿 "冰",到完全解凍後就會幾乎化為水,完全用唔到 o架啦!所以一定要趁佢仲係少少硬身就即刻 "夾硬" 剝皮,雖然係會難剝啲,但係個質地就可以 keep 到好似新鮮香蕉咁 o架喇!
2010年11月18日星期四
急凍橙皮
2010年11月3日星期三
酵母保存方法
因為我唔係成日都整麵包,所以一直都只係用細包裝 15 克果隻即用酵母,但係用開「二記」果隻牌子斷咗貨好耐都未有返貨,咁就唯有買大包裝果隻啦!
星期一整果個杏仁提子肉桂卷已經開始用大包裝果隻酵母.原本我問過個職員,開封後點處理,佢話俾我聽用密實盒裝好,放喺陰涼地方就 OK,不過要盡快用哂佢.盡快用哂佢!?無可能囉,你估我由朝到晚都整包咩,成 500 克一包 o架,每次都只係用得果幾克,有排用啦!
所以開咗封之後,我就將佢倒入個密實袋度,之後再用膠盒裝住佢,然後放入冰格度保存,咁就可以放好耐喇!
酵母喺低溫下會停止活動,所以放入冰箱保存係最佳方法.
2010年9月4日星期六
冷藏儲存香蕉 I
我都幾鍾意食香蕉,貪佢又香又甜,高纖維得嚟又飽肚,除咗可以就咁食之餘,食麥皮時加香蕉粒仲可以代替糖,壓成香蕉茸搽上烘脆多士上可以當果醬用,當然,更加可以用嚟整蛋糕啦!我依家只會去超市買果啲已經開始熟嘅香蕉,一來平啲,二來就係唔駛慢慢等佢熟,有時即日買返屋企已經可以食得,方便好多,唔駛慢慢等熟,有得睇無得食.
但係,香蕉有樣嘢麻煩,就係一但出現梅花點後,就幾乎全部一齊熟哂,有時食唔切的話,會變得熟過頭,好腍,甚至會發黑,為咗唔想嘥嘢,以前我會同老豆兩個人夾手夾腳嗱嗱聲全部食哂佢,但係依家可以唔駛咁啦,因為 Louisa 教咗我將啲熟香蕉剝皮,之後放入盒內,再放入冰格雪藏,咁就唔駛夾硬食哂佢啦!
解凍後嘅香蕉同新鮮香蕉無乜分別,唯一唔同嘅係水份相對比較多,所以唔好太早拎出嘅解凍,棧越整越濕!而且,冷藏過嘅香蕉解凍後一樣會變黑,所以最好都係臨用之前半個鐘先拎出嚟解凍.如果真係變得深色的話,可以加入適量檸檬汁拌勻,咁香蕉就會變番白 o架喇,因為檸檬汁係一樣抗氧化能力好高嘅食材,可以將已經氧化變黑嘅香蕉回復原本顏色.
今日晏晝先啱啱用咗啲冷藏香蕉嚟整合桃香蕉蛋糕,聽日會拎一條過去送俾學生 Michelle.至於味道同效果,同用新鮮香蕉整完全無異,一樣咁香濃,好味!
2010年4月2日星期五
不同種類酵母用量之調整
常用嘅酵母主要有 3 種,分別係新鮮酵母,乾酵母同即用乾酵母.
我曾經睇過一本書講,其實用邊種酵母整麵包都無所謂,只係在乎個人習慣,但有一點要留意嘅係,唔同酵母嘅用量都有所不同,書中列出咗唔同酵母用量之間嘅換算作為參考:
- 即用酵母用量 = 鮮酵母用量 X 0.4
- 乾酵母用量 = 鮮酵母用量 X 0.5
舉例說,如果食譜係用鮮酵母,而用量係 10 克的話,改用即用酵母時,其用量為:
10 克 X 0.4 = 4 克
若改用乾酵母的話,用量需調整為:
10 克 X 0.5 = 5 克
希望以上同大家分享嘅酵母用量換算方法幫到鍾意整麵包嘅朋友啦!
不同種類酵母用量之調整
我曾經睇過一本書講,其實用邊種酵母整麵包都無所謂,只係在乎個人習慣,但有一點要留意嘅係,唔同酵母嘅用量都有所不同,書中列出咗唔同酵母用量之間嘅換算作為參考:
- 即用酵母用量 = 鮮酵母用量 X 0.4
- 乾酵母用量 = 鮮酵母用量 X 0.5
舉例說,如果食譜係用鮮酵母,而用量係
若改用乾酵母的話,用量需調整為:
希望以上同大家分享嘅酵母用量換算方法幫到鍾意整麵包嘅朋友啦!
2010年1月19日星期二
西米處理方法
2010年1月13日星期三
栗子去殼及去衣方法
同花生去衣方法都係大同小異,先將焗爐預熱至 180 °C,之後將栗子放入焗爐內,焗約 10 - 15 分鐘,咁個殼同衣就會自動爆開,好易剝㗎咋!
2010年1月4日星期一
玻璃樽消毒方法
一直以嚟,我都以為唔係個個玻璃樽都可以放喺滾水度烚,好驚會爆玻璃,但原來只要俾玻璃逐步加熱而唔係一下子接觸高溫,個玻璃樽係唔會爆嘅,所以處理步驟同烚雞蛋時凍水落蛋一樣.
-先將玻璃樽同樽蓋洗乾淨,之後放入已裝有凍水嘅煲內一齊加熱 ( 膠蓋除外 ).
- 當水煲滾後,再烚多10 分鐘 .
2009年11月12日星期四
煮出粒粒煙韌靚白飯
前幾日,blog 友 Motonako. A post 咗篇關於煲飯嘅 blog,佢話可以煮出一粒一粒而又唔會過硬嘅米飯,咁神奇?所以今晚我就試咗用呢個方法去煲飯,果然唔錯喎! 啲飯真係一粒一粒得嚟,仲好軟熟 o架,一啲都唔硬喎!真係啱哂我同我老豆兩個,因為我要食硬飯,而我老豆就要食軟飯,所以呢個方法可以一次過滿足哂兩個願望!
依家就將煲飯嘅方法寫俾大家參考一下:
- 先將米洗乾淨,然後用滾水浸米約 15 至 30 分鐘.
- 之後就照平時煮飯方法照煮就得 o架喇.
Notes:
- 如果唔夠時間浸米的話,就可以直接用滾水煮飯.
2009年11月7日星期六
蒸水蛋時蛋與水嘅份量比例
之前媽咪唔舒服嘅初期,其實我已經開始正式幫手煮飯,果陣時仲係好生手,始終都仲有媽咪喺我後面 "垂簾聽政",所以對煮食仲係未有深入研究,媽咪教我點做就跟住做吧.
記得一次,媽咪真係完全放哂手等我自己攪掂,果晚,我就係整蒸水蛋.看似簡單不過嘅家常餸菜,我都有本事失敗,蒸極都唔可以凝固,於是就梗係立即求救啦!後來媽咪話番俾我聽,我先知原來加水嘅份量係有一定比例 o架!
聽媽咪講,如果蛋液跟水嘅比例為 1:1,咁就一定成功,但如果想有更加嫩滑嘅質感,就要再加啲水 o添,但係,最多都只可以加一倍半份量嘅水,亦即係蛋液與水嘅比例為 3:2,再多的話,就會好似我之前咁,蒸極都唔會凝固 o架啦!
仲有,我記得媽咪話過一定要用凍滾水,如果就咁用生水會做唔成喎!不過到依家我都唔敢試,唔知係咪真係唔掂呢?
自此之後,我就永世都記得呢個蒸水蛋嘅 "黃金比例"!所以有時做嘢真係唔駛太介意失敗,失敗過後汲取經驗,咁樣印象就更加深刻.
2009年10月13日星期二
浸發冬菇方法
媽咪之前就教過我,如果想啲冬菇快啲浸軟,係有辦法嘅,不過就千祈唔好諗住用熱水浸會快啲喎!不但只未必可以快啲浸軟,而且仲會攪到啲冬菇變韌㖭!要加快浸軟冬菇,秘訣就係喺碗凍水度加少少糖,攪勻之後就可以要嚟浸冬菇㗎啦!
我試過呢個方法好多次,真係得㗎喎,比唔落糖真係會快啲浸軟.所以好多謝媽咪教咗我呢個秘訣,行少咗啲冤枉路!
2009年10月10日星期六
醃肉基本法
- 先落鹽,糖,生抽,酒落去撈勻.
- 之後加適量水攪勻,可以令到啲肉質感鬆啲.
- 先醃半個鐘,等啲肉入味.
- 之後加入粟粉,拌勻,作用係將肉同調味包住.
- 再加入油,不但可以令肉油潤啲,仲避免因之前加咗粟粉而變得較黏,落鑊時就
唔會黐鑊黐到阿媽都唔認得!!
如果你哋有咩高見或更好嘅醃肉方法,不妨同大家一齊分享啦!我都係入廚初哥,要咁多位資深嘅廚房 CEO 指教指教!


text:
「影相」
每次旅行我都一定帶埋相機去影相,以前真係會帶幾支鏡頭同埋腳架去旅行.自己比較鍾意影風景,因為我影人真係唔叻,所以都係影下啲風景就算.而我最鍾意係影日落同夜景.因為每個地方嘅日與夜都好唔同,所以好多時都會特登去某啲景點影相.有時影相係為咗記錄自己去過嘅地方,因為有時真係去完太耐都已經唔記得去過邊.所以每次旅行都會影好多相返嚟!
「旅行」
每次去完旅行,其實最頭痕嘅係要揀相同執相.依家嘅數碼相機真係實在太方便,一日如果真係認證影相嘅話,真係閒閒哋都二三百張.所以一個旅程真係分分鐘有上千張相.當然唔係張張都靚,一般揀完都會有三分之一可以接受.以前我好少執相,但係唔知幾時開始有執相嚟個習慣.次次都話唔好影咁多,因為執相真係好辛苦,但係有時真係好難,事關錯過咗真係未必再返去!
「珍貴」
過去咁多年真係影影埋埋好多相,依家最驚嘅係唔見晒啲相.所以除咗放係自己屋企個伺服器之外,我亦都放咗係網上嘅儲存系統.因為之前屋企個伺服器差啲救唔返,所以真係好驚,之後即刻將所有相備份.依家真係無嘢怕,最怕真係無晒啲相,因為真係記錄咗好多回憶.所以話有啲錢真係唔慳得,反正依家嘅網上儲存空間都唔係好貴,點貴都唔及啲回憶貴!
Also published on Medium.


text:
我地呢個媽媽會好多是非,有幾位攪事媽媽,所以半歲party之後都再無party啦~今次都係幾位相熟媽媽做攪手,參加嘅媽媽都係相熟媽媽嘅group friend,好似我咁,就係907媽媽link到我先有份出席.好處係唔太多family,只有十幾個family,大家真係傾到計!而且party無rundown,大家都係食下野傾下計,啲bb一齊玩下咁就一日!
Xmas party當然要打扮一下啦,mama特別喺next買左套聖誕裝,只係估唔倒12-18months size 都咁大!呢套衫連帽都只係$100左右,買夠500仲減150真係低過淘寶呢!
而家要同包包影相真係好困難呀,佢係唔會企定定畀我影,㩒得制黎佢都走左去,再加上包包係勁唔鍾意帶帽,真係好辛苦先影到呢幾張!
去到就放低佢自己玩.包包一向唔多同其他bb玩,返playgroup時都係,但我發現佢係鍾意同啲大過佢嘅小朋友玩,好似佢啲表姊表哥咁.呢日佢又係跟住啲大姐姐玩(有啲媽媽係第二胎所以有啲大啲嘅小朋友)
用左大相機影,相後補.
玩左一陣係時間食粥仔,但包包好曳呀,食得一半就扭計要落地玩,真係心野!
其實除了playroom都無咩玩,包包嘅興趣就係行囉!佢不斷行來行去,行出行入 -_-#
907bb, 包包又想走佬,我哩喺後面捉實佢ja...
不斷追住佢,攪到mama我都無咩食野!
本來有抽禮物架,但mama我大頭蝦,papa開左車我先發現唔記得帶!
開party當然要影大合照啦~
有媽媽話叫啲bb影先,我真係覺得mission impossible架!我包包一定走佬啦……點知有啲bb真係可以坐定定架喎!好amazing呀,定係我包包太活躍?
為免包包走佬,只好畀佢坐側邊,仲要畀餅餅佢食先得!一大班bb真係好可愛呀!
媽媽s and bbs
包包係勁想落地呀(>_<)
非常罕有嘅全家福!
我地玩左三個鐘左右就走,包包一上車唔使三分鐘就訓左!
後記
媽媽會gathering我最鍾意觀察下啲bb:
- 包包喺bbs當中都算大隻,而且行得算好好,有啲bb仲未識行或者要拖住行.但包包都係最活躍成日周圍走嘅一個!
- 見到有啲bb已經食大人食嘅野!仲搶住食!我都覺得好出奇架!包包食緊杰粥,我仲未畀佢食大人飯!而唔為食嘅包包更加唔會搶食……
- 大部分bb都無咩交流,自己有自己玩,可能仲未識一齊玩.
- 有幾個bb都病病地,好在包包touchwood返到屋企無事!


text:
講不出聲﹐講不...出聲
美國既朋友如果唔知個TITLE既唔緊要﹐我話你知﹐係強心空部既主題曲﹐由大公仔主唱既其中一句CHORUS﹐我好多野唔鐘意﹐大家都知﹐最唔鐘意吹捧D野吹到好大﹐全城熱話喎﹐拒自己話遮.之後發覺原來無料到﹐懶煽情又話票房NUMBER ONE﹐喂﹐第一次體電視咩﹐以前大把好戲啦﹐最掛張我係間先施到﹐個售貨員係到話﹐嘩﹐有無體夏雨呀﹐好精彩呀(高八度講).有無禁掛呀﹐阿星個D呢﹐CREAM樂呢﹐尋秦呢﹐創世呢﹐管財呢﹐宋辭呢﹐洗冤錄咪即係施公奇案﹐你班友番做先識體﹐喊苦喊忽﹐鬧黎鬧去就話正﹐講鬧﹐夠我老豆松仔係西瓜大笑鬧得勁咩.講戲﹐夠撈家錦雄係創世好野咩.唔好無野體就將貨就價先得架﹐大佬.岩岩衛視電影播武狀元呀﹐發達囉.我公司有狄拿守住個車場.
作少少文﹐打少少招呼先
星期日起身見無咩做﹐華頭提意去體魔盜王﹐經過旺角道﹐見到宗交通意壞﹐之後行到去豪華戲院﹐係呀﹐再去﹐死心不息﹐有啦有啦﹐連拒都改埋電腦賣飛啦﹐不過D坐位淋巴係拒體既﹐唔係比客體﹐幾得意.一比錢﹐嘩﹐發達啦﹐六十渣﹐兩張.可以陷稱全世界最平架喇.D帶位都廢既﹐唔使做﹐齌企﹐望下D人入場囉﹐梗係啦﹐禁鬼大間戲院﹐無架啦﹐入到去重少人過CINEMARK16﹐美國式任坐架喇﹐不過D音響同以前比好似渣左少少﹐唔知呢﹐可能而家屋企太正啦.全場小狗三四隻﹐實有位﹐片長三粒鐘行去小便有少少恐佈﹐完場條樓梯重恐佈﹐無人既﹐重落起大雨黎添﹐大宇到雲﹐係戲完後門出﹐好攪笑﹐要帶住華頭沖沖沖.沖番去前門既聯誼會食午餐﹐兩個星米.食完都重係落雨﹐與其係禁﹐咪繼續行街囉.行到去朗豪光﹐想去IZZUE買把迷彩遮.去到揀﹐有條女SALE屎介紹番﹐我客氣認拒﹐拒串串態度﹐我好人﹐無還拒拖.之後去左好景買煮食媽媽番屋企玩﹐見到渣道友係後面條巷賣四碟﹐我梗係帶華頭行開啦﹐之後我半裸式在家煮飯食﹐夜晚體番自己既節目.MONDAY﹐如常番工﹐上星期買左個Wii上網器﹐都唔得既﹐搞左我幾日﹐我沉日番去企係拒前面﹐我無乜點講野﹐之後拒退番錢比我﹐呢樣係我係香趕買野最唔鐘意既地方.想買實惠摺臺仔﹐風扇﹐喇花腳﹐SOFTBANK 707C改機要1580﹐唔改1230﹐日版機唔改唔用得無中文輸入﹐可入洗潔精既洗豌棍棍﹐我發覺好貴﹐麻煩美國既老友買支黎﹐唔該﹐邊個上黎買番張日本城黑摺凳過黎當手信啦﹐好過買其他野啦.係大個嘴D友成日以為我同快必係兄弟﹐話我地好似樣喎﹐吹脹﹐所以而家我地索性叫大家表兄弟﹐係真既.而前松仔幫我非法﹐而家快必幫我非﹐多謝你快必﹐多謝你一家人都對我禁好.
原來快必以為我番到黎香趕好憎香趕﹐好鐘意美國﹐唔係啦.D餐具我買晒白色喇﹐鐘意過黎用啦.好景第一當好多美板Wii GAME﹐正.
外母對我既印象應該唔錯﹐因為我識做人﹐識講笑﹐夠衰格﹐有個句講個句.今日搭西鐵見到亞視個B女﹐何佩儀.無線D戲整埋D核突名﹐飽鮑﹐狀媽﹐媽子﹐爸B﹐水襪襪﹐得得地﹐懶頂到爆.無野體先體遮﹐我體﹐電影台﹐東森好過.部腦好熱喇﹐早抖啦你班友.
零零零零
D友好好野﹐好熱都可以著老牛﹐長袖﹐RED WING.
Wii係情侶機﹐兩條友玩得好開心.最慘係D改機易壞﹐燒火牛﹐無畫面﹐嚇死我﹐好在唔係我個部.
為慶祝華野生日﹐我買了一個聖哪生果家連華蛋糕﹐好好食﹐真係﹐好難得.
同拒去荃豐體野﹐買膠箱﹐煮飯拒食﹐整左個九王叉燒羹.
禮拜六早上自己去左痕生銀行﹐過海番公司囉野﹐叮叮落番上環先施買吸塵機番歸煮麵食﹐傍晚去沙浸坐新版媽必既位置.好闊好大﹐重有塊BALL LAY係前面﹐唔會檔住視線﹐又唔會比握手師望上黎.讚美完一神之後就同外母食晚飯﹐本來去沙田中心食﹐太多人去左娛樂城食大排檔.食完又去IKEA買野﹐華野已經好討厭呢個活動了.
明晚繼續作
荃灣
七點九出門﹐八點三番到去﹐九違了既荃灣﹐無見七年﹐南豐仍在﹐仍然電話鋪﹐荃豐電玩﹐正﹐路德圍越來越多食野﹐好多米線﹐死角位個間沉晚重有人拜緊隊.舊式表鋪﹐荃灣廣場吉之島﹐力生廣場一班道友賣碟﹐上海鋪﹐無乜點變過﹐執左笠既PCCW機樓﹐好感蓋.原來同荃灣真係有D感情.
清寧
前個禮拜開始清寧﹐一早番到去就見到一渣年青人﹐拒地黎自唔同環頭既﹐傾開計﹐先發現原來個個ADVISOR都係外國番黎添﹐有美國﹐加拿大﹐澳州﹐我講真架.本地GINGER都有兩個﹐成個禮拜就一齊上強﹐食飯﹐考試﹐考條例﹐教你埋單﹐收車﹐最尾個日亞SIR重同我地試架PRIUS添﹐上寶馬山﹐好夠力水﹐我記得係美國幾次同呢架野鏈過﹐拒對住我尾﹐之後我又對番拒﹐玩左好耐下條REHOBOTH BEACH路﹐真係好快﹐千其唔好體少D電車呀.
四人坐位﹐兩位請坐一邊
繼續番沙浸﹐好適合我既一間教會﹐我鐘意唱詩﹐我鐘意D鐘數﹐我鐘意個地區﹐我鐘意個肥仔﹐假鬼佬﹐涼目﹐又係涼目﹐我鐘意間大家樂﹐唔鐘意間汕頭魚蛋粉.昨晚食個間車品品車麵幾好食﹐蘿蔔好甜﹐稔.個日係新城市買部Wii衰然鬼左少少﹐但係真係好靚﹐今日去黃金都要三千﹐差少少遮﹐不過好少美版GAME.昨晚同華野去體話劇﹐華野又帶我去體藝術﹐幾好﹐好浮掛既演技﹐因為驚後面體唔到﹐我坐得幾前﹐幾好既位置.三個故事﹐中間英文﹐甲梗黎.韓版胡美儀媽必見得多﹐真正既昨晚見到﹐三個講人性既故事﹐我覺得媽必會寫得重好﹐因為媽必係SPECILIST OF HUMAN SEX﹐唔好心邪﹐係人性專家遮.完左見到毛俊輝﹐洗紀然﹐高志森同焦媛.上星期五去左又一﹐終於見到我既姨媽.點解去體演唱會就話要前﹐體戲又唔會話要前既?係最後新聞見到個伍家謙﹐印象好差﹐因為BROMINE﹐同和仔BROMINE撻BALL唔夠氣有直接關係﹐做運動員就咪鬼BROMINE啦.我做野渣得制﹐比老板調左去荃灣﹐唔反感﹐幾好玩﹐今朝有人囉部野黎﹐比人噴左個LUCK字﹐好慘﹐又有好多古惑鬼黎幫親.拿頭結婚當晚﹐香趕做龍鳳斗﹐而家做我左眼見到管.呢期真係好興拿頭.而家朝朝唔使過天后﹐坐西鐵﹐好少人﹐個南昌站好搞笑﹐D西鐵站好無離頭﹐無拿拿有個站.
宜家D家私
其實我就唔係話好鐘意既﹐係人們覺得我好鐘意遮﹐感覺上﹐我話比大家知啦﹐因為我比較過囉﹐比較平﹐靚過實惠架啦一定﹐初頭重想買實惠張沙發床添﹐好在無買﹐好核突.GOD D 野又係唔惦既﹐懶有特色﹐玩懷舊香趕喎﹐又貴又唔惦.ALUMINUM既DESIGNER CHAIR就更加唔使稔啦﹐我個幾張就正.我係禁架啦﹐厭尖到爆登﹐你問華頭就知.我自己同華頭都行左好多次架喇﹐最後終於買左張沙發床﹐擺係個廳﹐酒杯LEG台擺係房做飯廳﹐買左張贏台擺係書房同埋一個掛衣大鐵架﹐梗係唔會買平個隻啦﹐好兒戲化學架渣.重有就係罐頭刀﹐意粉碟﹐白豌﹐鐘擺係電視頂﹐好易體﹐可樂杯﹐個日送上黎我度﹐我慢慢整﹐整左兩日﹐後尾重買買拒盒架餐﹐個橙色盒好靚.上個星期日﹐我自己係椰王國食過咖哩牛肉飯之後﹐就走左出旺角朗豪坊間野買電視﹐又係體左好耐架啦﹐買唔買LG呢﹐都幾靚架﹐SAMSUNG呢﹐最後我比一個細路點醒左﹐一去到﹐播緊DVD﹐唯獨是一部SONY BRAVIA特別清﹐好多人同我講過﹐報紙賣過話SONY都係麻麻﹐由其體電視﹐但係個晚就係個細路一句話﹐嘩﹐個部禁清既﹐我就即刻比錢話要部BRAVIA﹐講價﹐送HDMI線比我﹐搞惦.拿拿聲過格黎豐澤﹐我晨早已經同大家趕過話LG部ENTERTAINMENT CENTER惦﹐條友囉隻青蛙嘴古巨J CD黎同我試部5.1﹐我稔拒都係以為我玩野居多架啦﹐點鬼知我又拿住D現金買﹐真係衰.問我點令走﹐我話我自己的士啦﹐我問大唔大先﹐拒話大架﹐你唔惦﹐之後有個假五姑娘同我講話幫我叫車﹐我話好啦﹐之後問GOR仔﹐五十去唔去﹐我話OK啦﹐拒先頭重話可以係彌敦道上﹐我心稔﹐得唔得呀﹐你大晒呀.最後要行幾步去到銀行中心上﹐豐澤個大隻佬同我一齊搬舊野﹐幾好﹐我自己落車之後﹐碌下碌下舊野先番到屋企.
NOW
講番個NOW先﹐我間屋更係要上網架啦﹐我咪行去大角嘴D街邊登記囉﹐好鬼兒戲架遮﹐埋去問條友幾錢﹐6M喎﹐咪裝囉﹐比左現金八舊水拒﹐送兩個NOW電視台﹐任我揀﹐問我體唔體BALL既﹐我連曼聯既奧雲都識﹐梗係無要啦﹐我鐘意娛樂﹐台灣﹐電影架嗎﹐咪要左個衛視電影台囉﹐拒話岩岩做龍虎門﹐我今晚重見到禮拜六做妄想添﹐嘩﹐真係新喎.應該好過垃圾台既.今晚食食下飯開機﹐就見到阿CREAM既陰陽路喇﹐笑到我丫﹐講拒係差佬﹐愛美神係鬼﹐拒比愛美搞﹐後尾阿CREAM說服左拒唔好再害人﹐好正.其實係好悶既﹐一個跳DISCO SHOT都影好鬼耐﹐但係阿CREAM更係要支持下架啦.又要左東森台﹐正﹐台野﹐以前係陳法拉醒間鹿鳴春都好想裝架啦.另外有亞視新聞台﹐大陸南方電視﹐央視﹐創世電視﹐天氣台﹐交通台﹐全部都岩我胃口架啦.
慘囉﹐陰公豬囉
無得體我D文﹐咪慘囉﹐陰公豬囉.大佬呀﹐我要混食架﹐少爺咩﹐上個禮拜全個禮拜清寧﹐想架﹐要考試架﹐衰左唔使抄既﹐再考過囉﹐樣衰囉.
清寧
今個禮拜清寧加搬屋﹐遲幾日可能會咳埋上網﹐有咩事去十街夾春街地底有蒸氣出個度找我啦﹐後會有期.
豪華戲院
YURK好了華野看豬豬盒三﹐開開心心去到豪華歡樂早場﹐見到廾蚊個牌﹐門口見到一少渣男人﹐無年輕人﹐一院三級片蕭失風雨中﹐二院十分菜﹐唔該豬豬盒﹐無呀﹐無豬豬盒做呀﹐心稔﹐死左咩﹐無豬豬盒﹐十二點先有呀﹐禁兩張囉﹐你晏D先黎買啦﹐而家電腦出唔到呀﹐個女人再望我後面班男人﹐然後話下位﹐好似我好阻住禁﹐哈哈﹐好野.賴野添﹐唯有行去奧海囉.
去到十點九得番最前﹐即係上次人地以為最後個排﹐無買﹐買下一場﹐食完個麻麻地海王粥後﹐入場﹐食甜爆谷(美國好少)﹐飲CREAM SODA﹐開場﹐第一場動作綠魔仔用滑板追豬豬﹐行窄巷﹐好笑﹐好緊張﹐滑板發出重低音好靚聲﹐最後豬豬用條絲彈綠魔好好笑﹐第一場笑位﹐編輯比秘書電電臺食YURK丸﹐好笑.留意就係係中文字幕裡面拒間報館叫做號角報紙﹐即係CREAM CREAM成日派去海城﹐地牢個D啦.
個賊比警察追追下又去左做實驗既地方﹐哈哈哈﹐真係好多實驗要做呀下﹐又意外地變成沙態佬﹐又有幾分像液態佬架﹐唔明點解D變態佬次次可以連衫都變埋出黎﹐應該無衫架嗎﹐亞諾都要入酒吧搶啦.
沙魔實驗部機我稔起整棉花強﹐轉轉下好好食﹐粉紅色﹐白色.
第二笑位係餐廳法國佬囉介子﹐幾分像MR BEAN HOLIDAY.
要留意就係唔係沙魔﹐係另一隻奸野﹐我睇過拒做既好似GOOD COMPANY 定係DATE WITH HAMILTON﹐唔記得係咪個個﹐好熟面口.
綠魔三集都有得出﹐成日走出黎做心魔﹐拒個樣好衰﹐好肋桔﹐MR BEAN HOLIDAY都有拒﹐不過衰然禁衰﹐但係其實拒一出我好想笑.
CREAM叔早前講過MB客串既個部分﹐正正就係開場40分鐘出現﹐個幕幾好笑架﹐豬豬扮D好型既動作﹐棟起手指公﹐重有得同靚女錫添﹐笑爆.
衰然華野覺得豬豬比較膚淺﹐但係我就岩岩同拒既感覺有少少相反﹐今次想同拒唱下反調﹐我幾鐘意呢套﹐可以話三集中最鐘意既﹐影評話中段多文戲﹐我就反而鐘意個D文戲﹐講下膚淺既人情味﹐沙魔重介紹番﹐唔係...係解釋番點解做賊添﹐算係禁架囉.
綠魔仔D橙唔只得兩個呀﹐十蚊有六個架.
綠魔﹐沙魔﹐八爪魔都打晒喇﹐幾時打色魔.
浸大
一覺醒來﹐唔使番工﹐個KAN JER梗係好啦﹐起又得﹐訓番又得﹐起下訓下有得﹐總知就係思服啦﹐同三叔溝通過話中午找拒﹐係九龍強行過去浸會﹐我點會唔識路先得架﹐之後拒帶我去浸會飲茶﹐寫紙仔叫野食﹐唔錯﹐食飽都係職工價七十元﹐同拒一齊係到維番美金係到笑笑笑.
拒帶我上拒OFFICE望下﹐景觀唔錯﹐成大個九龍望到一大半﹐早D番黎香趕咪好囉﹐唔使挨餓﹐唔使寂寞.見到拒個同事﹐打聲招呼﹐話我唔似做野﹐似讀書喎﹐開心死我啦﹐淨係鐘意聽呢D野架嗎.
商量過後回到大家成長既地方緬懷一下過去﹐番到大個嘴﹐影下拒既母校﹐沿住拒以前放學番屋企既路再行一次﹐影過拒同拒既兄弟出世既地方﹐即係包埋松仔同一飛伯出世既地方﹐去到我都係到住過既地方﹐拒地既教會﹐球場﹐重比我經過一間車行﹐裡面有架好靚既GTR﹐原來就係假麥飽﹐邵仲衡開既車行﹐見到拒真人﹐真係同麥飽一樣.
去晒D景點之後就同三叔去左一間牛車水餐廳食下午茶﹐裝修不俗唔似茶餐廳﹐華野應該鐘意﹐拒叫左拒既最愛肉絲抄麵﹐我就榨菜炆米﹐三叔以前在美國都搞過飲食﹐自己本身也是一個煮得之人﹐每次家庭聚會煮大鑊飯梗有他的分兒﹐相貌同松仔也有幾分像﹐也是食神一個﹐當拒食完碟野之後都連聲叫好﹐我深信拒而家係開心過係山卡啦個時﹐希望拒往後既日子都開心.
食野過後﹐我到了一間大陸家品店閒買﹐發覺其實係幾正﹐心稔到既野都可以用一個低廉既價錢買到﹐而且質素重非常高添﹐當今我既最愛之一.
回到家裡放低幾兩之後﹐再隻身遠赴沙浸﹐看一看燒焦了的新城市﹐有十分輕快﹐K FEEL既唱詩時間﹐第一次聽到那個講道技考唔錯﹐識扮聲﹐但唔知拒講乜既一位趕員﹐又有肥仔同我趕拜拜﹐食過CAFE DE CORAL後﹐行一陣便回家.
我的感覺
如YURK問我﹐你為何現在未快樂﹐好既感覺分別有﹐禮拜五晚﹐禮拜六朝﹐起身黑雨訓番﹐起身八號風球又訓番﹐第二日假期﹐同埋起身矇矇朧朧以為要番工﹐點知原來係放假.
衰既感覺星期日晚﹐星期一朝早﹐第二日要考試﹐第二日見到D握手師.
作文喇
作日公司ORIENTATION﹐介紹番...D福利﹐一年有十日假﹐牙科﹐性病唔包﹐夜晚去左沙田宜家食肉丸﹐我相信係側田夫婦都喜愛既肉丸﹐我重叫多個匈牙利牛肉飯同什菜強添﹐一坐低﹐我就周圍望﹐嘩﹐唔係呀話﹐回音SIR全家又係到呀﹐重比我背後串爆拒添﹐華頭都不值我既所為.
今日行完無咩好野﹐亞平想買個張紅凳都比人買埋﹐死心啦.
沉日行完﹐今日新城市火粥﹐真正既傑躂躂.岩岩先新裝﹐而家又搞單咁既野.
呢幾日開始左我食早餐既習慣﹐食過芒果班戟﹐什果蛋糕﹐粟米蛋碎沙律飽﹐D飽明明可以係地鐵裡面買到﹐但係又唔比食既﹐真係奇怪喇.下晝仍然係新釗記既肉餅飯﹐有亞視既包青天同下午麼麼茶播﹐由劉錫賢主理.
美心新出左一隻叫彈蛋糕既野﹐我相信逢女必岩﹐上面重有盒甜醬比你加落去架.
今日有客黎囉車﹐岩岩要囉架車堆中間個架﹐我地一人渣一架﹐我揀左架好靚既GS黎渣.
今日收工同華頭落左尖嘴食我既推介﹐口絲雞飯﹐叫左個二人套餐﹐有兩杯野飲﹐兩碟飯﹐重有一碟馬拉盞抄菜添﹐好味呀.
搭火車﹐四個人位﹐有個自由神逼左係華頭同個細路中間﹐個坐左五個人﹐個細路重慘被老媽鬧拒唔坐開D比人乘虛而坐﹐我地對面個排同一情況﹐但係個港女寧願讓坐.但係個自由神重叫番拒轉頭﹐話有位同拒一齊坐添﹐真係好笑.
黎緊既禮拜日﹐豬豬盒黎啦.
講番我對BALL...鞋
間間食肆都有電視﹐驚死你無野望
有個師父叫大鳥﹐真係好似一隻大鳥﹐唔知邊位高人改既呢﹐拍得住我既改名技術
D火車有時放工好鬼多人﹐有時又正常番
大部份既港產男裝衫唔岩我﹐好細件﹐好似D碟頭飯禁細碟
番黎之後淨係想睇拿頭既CONCERT﹐但係得番單丁位
太耐無講野﹐做起野上黎要對客﹐條脷要適應﹐今日開始有D進步
拿頭知我快樂﹐我都希望拒快樂﹐我會影多D相滿足D美國朋友架喇﹐放心啦
今日番到去望下肥婆張打咭﹐又無打既﹐又唔番一日﹐經理話使唔使請埋聽日呀﹐下晝專登搞到晏D食﹐食新釗記肉餅飯﹐禁時間會好過D.放工同華頭﹐之後番屋企快必煮飯我食﹐多謝快必抄既飯﹐九菜花﹐雞翼﹐睇電視訓覺.
介紹番2
估唔到介紹番都有2呀下﹐沉日一早番工﹐見到個無來電顯示電話﹐原來係亞妹﹐傾左幾句﹐今日星期一好忙﹐做左成日.放工送華野番歸﹐我自己番大隻嘴食洋蔥肉絲客飯﹐夜少少再同快野出旺角接亞嫂﹐睇電器﹐比條友係禁講介紹番﹐笑到我呢﹐都唔知邊鬼個教呢D後生仔做野既﹐個個一樣既.等快野重同我話拒恨做而家呢代添﹐唔好搞我.
之後去左間假日本野食食蕭夜﹐阿嫂話拒D係烏冬黎架﹐河粉渣下.拒個FRIEND就話呢D冷麵黎架﹐出前黎架下.我D叉燒麵正呀﹐真係叉燒黎架﹐不過係天旺個隻叉燒﹐好正宗﹐快必就食左個雪魚與油魚麵﹐笑到我呢.
介紹番
夜晚食左個上海祖母豆腐飯﹐番黎睇勁歌﹐見到吹建邦﹐重有JM.一開場求其找個兩鬼佬舞蹈員跳舞﹐扮國際巨星﹐虧無線稔得出﹐加埋落去都唔知做乜﹐不過好難怪﹐無乜好聽既歌﹐顏福差少少入到.
星期日走左去沙浸﹐之前係大X樂食個早餐先﹐我吃左個粥﹐唔夠飽﹐華頭個早餐好D.好快又搞惦出黎﹐之後去左偉華地下間茶餐廳食炆米﹐抄飯﹐唔錯.食完過海﹐去左金鐘因為我日日早番工﹐可以我換番張免費早餐卷.之後經太古廣場上左去香趕公園﹐都幾多遊人﹐行個溫室都幾好玩﹐影左好鬼多相﹐全世界影得最多相既人﹐一部相機滿足我﹐真係好﹐等個個重以為我好難服侍﹐好惡搞﹐又心冶﹐鐘意玩﹐其實我岩岩相反.
行完公園落番去太古廣場﹐當然無乜野岩買﹐稔下去邊度﹐我就提意去山頂喇﹐搭架15號﹐好鬼快到﹐不過兜山路﹐成日驚頭雲.一到就上左凌蕭角﹐係禁上到頂﹐影相﹐傷城間屋.行番過山頂廣場﹐到此一遊.
落番去太古廣場﹐比我見到田北晨﹐之後經東涌線番大個嘴﹐唱K﹐每位七十八﹐任食任飲﹐抵玩到爆.
呢到得齌字﹐想睇埋只可以去我MSN﹐會正好多個感覺.


text:
FINE ART(笑話)
前幾年我見無咩做﹐走去學人讀書﹐讀番個FINE ART DEGREE﹐稔住第時可以幫補家計﹐點鬼知我份人懶到出汁﹐一個學期番個三日學﹐落雨﹐落雪故之然唔番﹐眼訓少少同凍少少都係唔番﹐渣車又嫌遠﹐要比橋費﹐七除八扣得番開學﹐MID TERM﹐FINAL三日囉.做功課就整左幾座好鬼大既鬥獸棋﹐成個人咁高﹐搞到屋企都無位行.又做過D人頭仔﹐自己無乜錢﹐走去D生果鋪囉人D椰皇就整左幾隻維悄維妙既人頭仔.FINAL PROJECT﹐要我畫幅畫﹐我咪叫大衰幫手囉﹐我捉鬼住拒﹐用拒雙股作石﹐兩點作花﹐重畫左隻雀擔住條蟲添.交埋幅水墨畫就畢業喇.
王傑來的信2
haha ... so how u been joe, me, dan, and jade miss u. oh men ur getting the diploma already congratulations!! i'll be there too. MAY 07' BABY!! take care ferdie
王傑來的信
JOE MAN YOU ARE A CLUTCH. ME AND DAN OWE YOU BIG TIME. THANKS FOR THE MATERIAL FOR MATERIALS AND FLUIDS.為人為到底﹐送傑送到西.幫得到咪幫下人囉﹐咁呢個世界先有希望﹐壞人我一定打巢你.
收銀基之好心做壞事
LV門市全部都裝閉路電視,貨品又有防盜,唔明點解可以偷到出去.LV高層懷疑公司有內鬼,呢排不斷翻查閉路電視,但至今毫無頭緒,加上每名員工出入都要搜袋,保安已經好嚴密.見到呢篇報道﹐另我稔番起以前既一宗往事﹐當其時有一個同事收錯左錢﹐咁拒當然唔想自己賠啦﹐我地幾個同事就夾手夾腳搵單﹐而我就負責囉細路電視餅帶搵凶手﹐後尾大家都發現其中一個阿婆最有可疑﹐之後我地就搵一個把聲最甜﹐最識講野既一位姐姐﹐打去搵阿婆﹐問下拒有無囉多啦.整個過程都係稔住博下既﹐因為一來未必係阿婆﹐二黎可能拒就算係都唔會比番.大家姑且一試.電話上亦係非常咁有禮貌同無逼迫﹐只係叫阿婆CHECK真D﹐點之就係咁出事喇﹐個阿婆個仔﹐番到屋企就打電話落黎公司﹐話我地有同事恐嚇拒.重話搞到阿婆好驚添﹐顧客當然至上﹐就係咁我地幾個被傳召問話﹐重有傳話公司要抄晒我地幾個添﹐我當然未驚過﹐因為我心稔﹐抄晒我地﹐你識做咩D野.我最鐘意就係似住自己識﹐你唔識架啦﹐哈哈.最後負責打電話同唔見錢個兩位同事要當面同個阿婆道歉﹐事件才告平息.
搞惦
知道既朋友就知道﹐唔知道既就算數﹐知道既唔好再八掛﹐總知我今日開心到爆.2007年對我黎講係好重要.係我開始發圍同埋收復失地既年.華頭我在這裡等你.
LAST HOLIDAY
肥媽QUEEN LATIFAH做既一套電影﹐講拒係售貨員﹐撞親個頭暈左﹐就去印度佬醫生照頭﹐點知發現肥媽重有三星期命﹐肥媽走去唔撈﹐囉左畢錢走左去布拉格嘆世界﹐享受餘下既光陰.LL COOL J係肥媽同事兼夢中情人.有靚衫﹐有靚景﹐有食物﹐有黑鬼﹐有黑人教會既唱詩﹐有搞笑印度佬﹐哈哈﹐荷里活最鐘意囉D印度佬黎笑架喇﹐有意思既一套戲﹐無悶場﹐正﹐值得睇.
火牆(FIREWALL)
首先要講講如果福伯後生三十年呢﹐就無呢個故事架喇﹐因為個時拒應該可以係開場十五分鐘搞惦條茂利.唔使搞到而家咁喱唏﹐故事開場其實幾好﹐活捉福伯D屋企人然後威脅拒﹐之後囉錢﹐聽落都好正路﹐之後班友又懶大陣象﹐囉使LAPTOP﹐槍﹐閉路電視去福伯屋企﹐又係福伯身上裝晒野偷聽﹐偷望.福伯番到公司走去玩野﹐一邊望第二度﹐一邊打EMAIL求救﹐點知比班友DELETE番﹐點解唔寫字呢﹖個大佬懶係無人性﹐D靚做錯少少野﹐就打瓜人﹐點知結局同福伯要打爛仔交.福伯見走頭無路發惡覆桌用搞伴機打左條友三野﹐福伯扯晒蝦﹐好慘.隻狗既GPS橋唔錯﹐可以一用.其中一個賊就係RAT RACE襄珠條友仔﹐好笑.同福伯同事個方面佬就係十幾年前T2既液態佬﹐好貴掛住拒﹐拒同福伯都真係好老.重有就係福伯產走閉路電視D FILE都可以一用.
搞事分子
前兩日有人噤落二月尾之旅係到睇睇下﹐又識噤落去COMMENT度睇下﹐醒呀﹐係咪想JOIN先﹐想JOIN出聲啦﹐架車重有位.梗係唔係一日去晒啦﹐傻仔﹐你估我識飛咩.但係知唔知個D咩地方黎架﹐唔好比我賣豬仔喎.話唔埋我好似香港個導遊咁﹐如果你唔買野﹐我留低你係REST AREA架.前幾日見到兩個細路﹐曳到呢﹐百厭到爆個隻.睇下拒地平時睇開D咩啦﹐嘩﹐成日睇埋D孫悟空大戰花果山呀﹐大戰ROYALE CASINO呀咁﹐唔怪得咁鬼曳啦.比D靚女拒睇咪乖囉.D人通常話如果個個人無錢呢﹐都情願流番係屋企﹐唔出街.有呢﹐都會出黎玩下﹐示下威﹐話比人知自己有幾威.我無出黎咁耐﹐應該係好唔惦個隻架喇.
古惑的橋
成日話D中國人古惑﹐其實好多鬼佬先真正古惑﹐只不過拒地好多時合法地古惑﹐貪大唔貪細﹐食親都大茶飯﹐香港有好多呃人既橋其實都係出自鬼佬﹐都係抄番黎既遮.好似早係十幾廿年前﹐當我去迪士尼世界個時﹐就去過一個茶會﹐吊魚梗係要有魚餌﹐個朝間公司就話有免費早餐供應﹐之後聽個TALK﹐個TALK就係向大家介紹一種短期租屋﹐你比一筆錢﹐就可以有一間好靚好靚既渡假屋﹐但係只係每年一個特定既時期﹐其他日子係屬於其他租戶既.後尾好多年後香港先抄呢條橋﹐但係當然好失敗啦﹐中國人點會受架呢套.最近買完盒PS2射野GAME﹐FYE間野就問我要唔要D免費周刊﹐本來都唔想要架喇﹐你知我個人好鬼唔貪心家嗎.有免費泊車﹐我就死都唔泊﹐有BONE氣到死﹐又哽頸到死﹐我話知你免唔免費﹐我唔鐘意就唔會要.而且我明知呢D野有好多條款﹐所以都費是麻煩﹐但係個次比錢既時候﹐拒又問我屋企電話﹐之後就CHECK到晒我地址﹐美國有D野係好鬼先進﹐唔知拒D咩系統﹐之後拒就話OK架喇﹐你蛋蛋啦﹐會寄書比你架喇﹐禁我咪算囉.番到屋企慢慢研究拒D TERMS.原來開始個幾期免費﹐之後如果你唔打去取消﹐拒就會差你錢.拒寫得好鬼有技考架﹐拒話係因為唔想麻煩到我﹐所以如果我唔取消呢﹐拒地會一路寄黎架喇﹐丫﹐幾窩心喎﹐真係對我好喇.沉日我拿拿聲打去啦﹐又要讚美國先進喇﹐因為D 電話係電腦接聽﹐拒講完渣OPTIONS﹐就會問你邊樣﹐你只要答YES OR NO﹐就可以了﹐完全不經人手.電腦識別能力又高﹐講TIME﹐ENTERTAINMENT WEEKLY都識聽架.我又可以用埋D惡語氣同拒講﹐好鬼過癮.
解釋
無法去解釋當初﹐尚有幾多幾多的餘波.上個星期妹問我咩係長氣﹐我用一個好正確既態度去解答左拒.拒應該幾滿意.係假期﹐大時大節想混人傾訴﹐個個都唔係屋企﹐禁下禁下個電話LIST﹐發覺無乜邊個可以講到野﹐由其D深入野﹐又無乜一個可以信賴既人﹐把口密過乜﹐因為成世唔出現爆左出黎都無人知﹐又無乜邊個可以引拒地笑下﹐由其唔開心既時候﹐打比我就係最好既選擇喇.禮拜六除左同泳兒食飯同埋去CREAM席大人度﹐重有咩做遮﹐無啦.呀﹐重有﹐看IROBOT囉﹐一係.
卡啦OK機
我醒起啦﹐原來你地個晚唱爆個部K機﹐係屬於我架﹐係好耐好耐以前買架.禁多年輾轉間原來黎左美國.我比禁多野拒﹐換來既原來係一個過期既蛋糕.
情非手耳
費城在變﹐人也在變瘋收太多事﹐想講你知生活好媽必.
真正的飛花
凍爆的日子﹐著兩件褸﹐要食肉﹐飲熱湯﹐見到少少雪花添今日.行花市就最好飲熱維他奶.日日過阿CREAM席大人度食野﹐今日食番沉日﹐聽日食番今日.煮煮下﹐食食下﹐開個煮食爐﹐邊個想食野就行過去淥﹐幾條友擒一張披.混手指督督下個兩個LCD芒.禮拜五﹐六日再去搞搞振先.平時點精明消費既人點都會有機會賴野既﹐今日下晝太趕﹐食左兩盒壽司﹐一兜蟹湯﹐洗我三十皮﹐好鬼貴.如果唔係禁趕﹐應該留番去WEST MOUNT DINER.拒絕對沒有六呎高﹐拒會送你過期蛋糕﹐拒會接受你一切的改做.吃一口拒送的蛋糕﹐以後就乜都唔知道﹐隨傳隨到.好耐無見華大嫂﹐希望唔好打我﹐好耐無錄新歌﹐未得閒POST禮物相﹐CERT未有得囉.乜野係香港我好清楚﹐乜野係藝術我好清楚﹐乜野係潮流我更加清楚.
繼續散野
沉日WEST MOUNT DINER﹐D餐湯係用新鮮TOMATO打出黎既﹐粉紅色好靚好開胃﹐D餐飽好好好好食﹐食左好多牛油﹐實會比阿CREAM側目﹐主菜CHICKEN SCAMPI 鹹左少少.唔係個個可以見到媽必真面目﹐著綠褲攝衫﹐裇衫親運動褲﹐你見都未見過﹐同平時見人執到正個樣﹐簡直兩回事﹐個頭又訓到有條界﹐我地全年見得最多係呢排架喇.
散打文
椅...剪左頭髮架喇﹐重有條界既﹖訓到禁家嗎STANDING 鵰﹐樂仔企係隻鵰到﹐唔使扶手.碌番入去.你係咪好得閒遮﹐過黎幫手喇.有無熱茶呀﹐想飲呀.(以為我淨飲汽水)好似阿妹禁﹐D人以為拒好乖﹐唔WET﹐唔聽快歌﹐唔睇西片.你岩岩訓醒過黎呀﹖嘩﹐無換過衫呀﹖有﹐換左架喇.睇下你地點整先.我無話幫手呀.
畢業論文
終於同學校再一次講拜拜喇﹐期待已久既正常生活﹐有睇開呢個台既觀眾都一定知道呢度既篇幅大多數都係回顧以前係香港既日子居多﹐美國既內容唔算好多﹐而且多數係鬧人既﹐無辦法﹐因為實在見得太多唔公平同太多唔係一個人應有既所為.三十年都未遇過禁多衰人﹐係到一次遇晒.禁都有好處既﹐即係話第二度無呢D人囉.係晒呢度.
睇死...做人最慘莫過於比人睇死﹐覺得你做唔到﹐做唔黎﹐無禁既才能.我講野係廢﹐係某D人心中﹐我講D笑話可能好爛﹐你唔識笑﹐唔緊要﹐大把人識欣賞.但係唔好睇死我畢唔到業先得架﹐望呢個社會多個有知識既人好過望多個乞兒啦﹐下話.黎到無幾耐﹐有條友成日問我有無後恢﹐有無過錯黎﹐你禁大個先黎﹐有無決定錯呀﹐慣唔慣呀﹐你個仔讀書麻麻架渣喎.
關你地鬼事咩﹐唔該你講D好聽D正面D既說話得唔得呀.我把口係衰﹐都未之於禁﹐我個種衰﹐係你聽完之後都識笑個隻﹐起碼唔會令你難受.禁又好難怪既﹐未學過.我以後一定會好好招呼兩位﹐以我既性格.
唔好話吐氣揚媚﹐成街大學生﹐不過至少證明到我唔係一個容易放棄既人.有始有終﹐自己起碼完成到﹐起碼無請槍﹐無買試卷﹐無夾一皮野比教授.渣極衰極都賺左張獎狀﹐我最鐘意既野.
六年前第一次到瘋收﹐係街頭唱野﹐華達拉馬走過黎認識我﹐話我唱得正﹐梗係﹐混食架大佬.之後走黎同我講下野﹐後尾係到同我扮熟﹐但係其實連我個名都唔知﹐比我當場躂爆﹐係到講句唔好意思﹐我太直.
玩左半年先開始正式讀書﹐個時未有車﹐去CAMDEN番學﹐什過鬼﹐第一日已經係街比D人聊﹐不過無理拒﹐當時都幾驚﹐因為第一次﹐一個人﹐唔知頭唔知路﹐重要係全美最差地區之一.係間學校裡面就OK既﹐重識左班靚女外國同學添﹐用有限既英文同拒地交流﹐又有一個好好既英文老師﹐又有一個成日走強去見工﹐後尾轉埋工既老師﹐非常唔負責任.記得感恩節老師重叫每個來自唔同地方既同學帶一個自己國家既餸﹐一齊番去慶祝添.我個次番到屋企就抄雪櫃﹐發覺無乜正野﹐就地取材就整左個菜顏抄飯番去喇﹐個個重食得津津有味添﹐反而有人整D甜野就擺番晒係度﹐梗係啦﹐點食禁多甜野喎.
如事者搭車番學放學﹐同埋逢禮拜三坐火車過費城食飯﹐好快就過左三個月喇﹐又同呢個九反之地說拜拜﹐其他同學都各散東西﹐有D就番左鄉下﹐有D繼續忙碌﹐我之後就有左架車喇﹐重一個人係一個遙遠既地方渣黎添.有左拒我亦都唔使再係九反地番學.
去到一個叫黑木既地方﹐唔係目黑﹐就開始新既一個學期﹐幾鐘意係個度番學架﹐因為起碼似番個校社丫嗎﹐人又多D啦﹐又無CAMDEN禁雜啦﹐真係一個理想既學習好地方黎架.
係個度番學呢﹐下晝個餐﹐多數係漢堡王度食啦﹐一係就幫親一間中菜堂食又或者幫親加德士上教D雞.
每日晨早番學都會渣E95呢條路﹐而係每一個早上陪住我既﹐唔係淑梅姐又或者曾志華﹐而係CHRIS AND JJ﹐衰然不諳英語﹐但係仍然對拒地不離不棄﹐有一種堅持.就係零一年九月十一天朗氣清既一個早上.正當我係條E95公路上﹐就聽到CHRIS AND JJ 報導有關一架飛機剛剛撞入世貿﹐平時不諳英語既我係個一刻竟然好清楚CHRIS 同JJ所講既每一個字.之後格左十分鐘後再黎一架﹐心稔唔係阿碼﹐禁大濟.番到學校即刻走去飯堂望下個大電視﹐點鬼知竟然有班友係度打機﹐好多人都未知發生禁大濟野.如是者上左一堂﹐係第二堂就黎開始既時候﹐我同幾個知度呢單野既同學就同我地個經濟老師講呢單野﹐之後拒就即刻宣報取消個強﹐叫大家番屋企睇下咩事啦﹐我就即刻飛車番屋企喇.
二月尾之旅
SIX FLAGS OUTLETREHOBOTH BEACH OUTLETWEST MOUNT DINERBURGER KING銀珊姐韓燒PHO HA鹿鳴春濱城FLUSHINGMANHATTAN張學友CONCERTATLANTIC CITY訓覺打機卡啦OKCINEMARK16TROPICANA IMAXMARSHALLTJ MAXX
DINER
今日下晝去左一間DINER度食飯﹐父母每人叫左個西冷扒﹐我就要左個CHICKEN SCAMPI﹐飯面上高有好多雞胸肉﹐我先頭都唔知咩黎既﹐淨係知CHICKEN SERVED WITH RICE﹐見有飯咪叫囉﹐黎到幾鬼香呀﹐好多蒜容味﹐D飯好多汁﹐應該用雞湯煮.老豆阿媽個西冷就有肥肉有瘦肉﹐燒起岩岩好﹐厚厚地好鬼靚.重跟一個SIDE添﹐要左薯仔沙律.我地呢個餐跟湯﹐野飲﹐甜品﹐比埋貼士12蚊﹐抵食.餐湯要左忌廉波菜湯﹐野飲要可樂﹐甜品要PEACH味雪糕﹐嘩﹐正到呢.都未試過美國有D禁好食既野既﹐成個餐喎.
法號...夢黎
好耐無發夢囉﹐沉晚有呀﹐發到自己一條友去中環九記買外賣﹐叫左牛腩河﹐雲吞﹐水餃﹐免治牛肉粥﹐下晝12點叫﹐4點先去囉﹐無得比我﹐我坐左係兩個女仔前面再等﹐人地遲黎﹐叫野﹐食埋走左﹐我都未有.好慘﹗
水龍頭
去過爛CASTER營地既一個地牢廁所﹐即係落樓梯﹐BM波個度﹐裡面有一個水龍頭設計錯誤既﹐冷熱水各一個出口﹐我冬天去到想話洗手﹐開左兩邊諗住有溫水供應﹐點鬼知凍水還凍水出﹐熱水還熱水出﹐我都唔知擺隻手去邊到﹐一係熱到痴線﹐一係凍到痴肺.個廁所係無廁格既﹐晨早流流擺堆﹐岩岩有人入黎﹐可以SAY個HI﹐之後傾下計﹐不過唔知入黎個個人可以頂得住傾幾耐.
泳池事務見習員及泳灘見習員
申請人必須(一) 年齡介乎16至24歲;超齡(二) 完成中三課程或同等學歷; OK啦(三) 接受視力和顏色分辨能力測試(泳灘見習員須視覺敏銳度最少達6/60,即近視不高於約300度);惦啦﹐我而家望到賭神師父係到賭緊錢 (四) 通過游泳測試,以任何向前泳式及在沒有配戴泳鏡的情況下,游畢100公尺.申請人如在2分鐘或以內游畢100公尺,可獲聘為泳池事務見習員;如在2分鐘以上,但不多於2分30秒,則可獲聘為泳灘見習員.游泳速度我快過司徒睡眠﹐而司徒睡眠係快過方力根既.每月4,000元 唔夠洗添.


text:
2015年1月5日星期一
2014.09.05-09 - 想念曼谷 (KyoChon 1991)
今日要去食李敏鎬炸雞
對!您冇聽錯… 喺泰國食韓國野
哈哈~ 正如喺台灣食日本野咁出色一樣
呢度… 擺明就係曼谷嘅韓國街
附近嘅韓國店舖多的是
不過我地食日要去嘅就係呢間
『KyoChon 1991』
地下冇坐位
只有一人個櫃檯
應該係買外賣同廚房位置
上到嚟二樓地方唔算好大
不過就都幾多人
Hehee... 第一次嚟
睇吓食咩好先
呢度有幾個啤酒套餐喎
(星星話事頭:食炸雞梗係配啤酒架啦)
餐牌上仲有幾款唔同口味
唔同 Size 比您揀
而且換算返港紙仲一 D 都唔貴
Yeah... 又開餐喇
先嚟呢個係原味 8 件
個味好正啊 (心心眼)
唔識形容呢個味 不過好好味
咬落仲有微脆
入面嘅雞肉都有味
亦唔會好"鞋" 真係 OK 啊
呢個係辣味 8件
好好味啊~ 不過真係有點辣
如果唔食太食得辣嘅就唔好點喇
呢個係醬油 Sal Sal 雞件沙律
呢個都好好味吖
有米通脆脆嘅外層
連埋沙律菜一齊食就更加唔會有漏嘅感覺
仲點左個一白飯同油飯試吓
當然兩個飯比起雞件非常遜色啦
不過呢度嘅雞件都做得好出色
推介!值得一試啊~
如果有機會喺街上見到有呢個紅色一瓶瓶嘅飲料賣時
記得買支試吓呀 我非常咁鍾意飲
『鮮榨嘅石榴汁』
泰姐姐從石榴取出果肉
就放入機器內一壓
就有新鮮嘅石榴汁飲咯
好好味吖
之後仲見到有個好大嘅 Kit Kat 雪櫃 Stand
我已經超級飽啦
但友人依然想買個一試
喺香港真係未見過呢
Kit Kat 雪糕喎
係由細到大嘅 Kit Kat 朱古力變左做雪糕啊
好搞笑啦
整件 Kit Kat 朱古力插左喺雪糕入面
好 Hard Sell 啫
XDD
訂閱: 發佈留言 (Atom)


text:
2015年6月3日 星期三
嘉華大酒樓 @ 官塘 ( 3-JUN-2015 ) ( 禁 )
一品吊燒雞 ( 半隻 )
翠塘滑豆腐
豉汁蒸黃立鯧
喳咋
( 3-JUN-2015 WED )
里奧大人今朝又要上大陸開會 所以我都瞓得唔係咁好呢 ~
今朝一起身見到陽光 實在太好喇 雖然超勁熱 但都好過落雨囉 ~
早餐食奶醬多啦 好鬼熱 真係諗唔到想食咩 ~
四大天王唔喺度 勁正 做乜都得 哈哈 ~
食完 lunch box 就出去行下 行到過哂鐘先番菇場添 ~
忙下停下又放工啦 今晚同媽咪家姐食飯 所以去媽咪屋企坐陣先出去呢 ~
我地坐低無耐 家姐就到喇 今晚 6 點 45 就黎到 真係好小有呢 哈哈 ~
食完就同家姐去買嘢 之後就上媽咪屋企食生果喇 媽咪對腳都係腫 但感恩身體就無唔舒服 咁我地坐到 8 點半就走喇 家姐同我講 頭先工人同家姐講媽咪尋日食咗 4 嚿榴槤 我真係比媽咪激死 話咗血壓高唔可以食架啦 不過我都成日講 總之有事就唔好同我喊 我仍都唔會探妳 因為係妳自己攞黎衰囉 ~
去到屋企樓下 諗住食雪糕 打比里奧大人啦 又聽唔到電話 原來佢已經番到屋企 不過電話教咗靜音 聽唔到囉 ~
沖埋涼 睇陣電視就休息下 11 點就瞓 lu ~
2 則留言:


text:
又煮埋一大碟 又要食 3 餐 lu
( 18-NOV-2013 MON )
嘩 星期一喇 嗌下精神 d 哈 ~
又天氣乾燥 快 d 冬天啦 可以一次過執埋 d 衫嘛 同埋又可以着新衫同新 boot 依家間唔中會落雨 唔鍾意第一日着就整烏糟呢 ~
早餐又食芝腿治烘底啦 懶得諗 ~
菇場唔忙喇 阿 head 又放 3 個星期長假 實在太 free 喇 ~
家姐放假 所以晏晝同我去 CPK 食 lunch 呀 上星期已經 whatsapp 定個 set lunch 資料比佢 咁頭先佢坐車就同我一齊 whatsapp 想食咩 其實咁都好 快 d 嘛 因為想去埋一田買嘢 點知 今日個 set lunch 係唔同上次果個 搞咁多嘢都係得個桔 哈哈 ~
墨西哥粟米湯 - 好杰 同埋酸酸地 第 1 次飲呢 d 湯 哈
青豆薏米蓉湯 - 都係杰架 同埋都好多料 唔錯唔錯
夏威夷燒烤雞肉薄餅 - 雖然厚批 但都好脆 又煙煙韌韌 好味呀
秘製肉腸 + 甜椒長通粉 - 酸酸咪咪好開胃
咖啡 x 2 - 估唔到係即磨咖啡 有驚喜 我基本上係唔落糖 但家姐話落好味 d 其實我朝早飲咖啡都唔落糖嘅
同家姐食嘢好開心架 因為佢咩都食 我意思係指 如果食唔哂 佢一定包底 唔會嘥嘢 如果里奧大人係咁就好咯 ~
話咁快已經 1 點 15 分喇 所以要走喇 家姐諗住比錢 點知佢電話響 咁其實我根本就諗住我請 我地頭嘛 佢之後話真係邪 唔拎銀包出黎就電話唔響 好似人地借尿循唔比錢咁喎 痴線 ~
今次我又衰咗啦 一早同家姐講話一田瘋狂大減價 所以家姐帶定冰袋同環保袋 嘩哈哈 頭先佢同事打黎傾計 家姐話一陣去一田掃貨 有咩要買 之後佢同事話一田係 21 號先開始瘋狂減價喎 嘩哈 佢應該一早打比家姐嘛 咁遲先講 呵呵 不過家姐都話佢阿妹睇嘢係咁上下 嘩哈哈哈 ~
無計啦 唔平唔會特登家嘛 之後同家姐睇 d 蔬菜片零食 上次睇一樽要 $6x 咁今次又睇下有無平 咁家姐一睇個樽嘅價錢就話 : 嘩 咁貴嘅 我話係咁貴架 佢話原來要 $199 架 ?! 我話咩呀 點會咁貴呀 睇真 d 真係 $199 喎 無可能 咁我拎另一樽啦 原來係 $40 咋 如果叫佢幫我買就死得啦 不過一田又會咁離譜嘅 $40 變 $199 @@
陪家姐去巴士站 一出到去就有巴士 感恩感恩 ~
食到好飽 好在唔眼瞓咋 又有 d 嘢做 所以都好快放工咁呢 ~
等到 5 點 50 分先有車 平時已經番到屋企有餘添喇 咁邪今晚又要去街市買餸 其實今日勁攰唔想煮架 不過里奧大人又多嘢做 唔會咁早番屋企 咁我即係大把時間 唔煮好似好衰咁 ~
買完餸就去許留山買龜苓膏劵 $248 ( 10 張 ) 我好似由佢 $150 買到依家 $248 以前仲正呀 每套會有額外龜苓膏 coupon 同 cash coupon 依家只係額外多 2 張龜苓膏 coupon 丫 都好過無啦 哈 ~
買完再去埋麥當勞買 " 薑餅人暖意保溫杯 " 比家姐 其實上次買嘅時候都諗住買比佢 不過佢太多杯 驚佢唔用又嘥 咁今日講起薑餅人杯好得意 又有咖啡劵好似好抵 佢又話諗下先 又問九萬樣嘢 咁即係鍾意啦 如果唔係佢唔會答諗下先架 既然係咁 我當然會送比佢啦 ~
$100 有隻杯 + 5 張細杯裝咖啡 coupon 其實真係抵 家姐話係買咖啡送杯 我話係買杯送咖啡 哈哈
番到屋企就勁喇 無停過 預備好晚餐之後就燉肉汁 再開機洗衫同拖地 差唔多 8 點先開餐 咁啱里奧大人打黎話放工 不過我食先喇 唔想太夜食 ~
用肉排燉嘅肉汁係甜 d 但真係油 d 咁囉 下次都係用瘦肉煲好 d ~
是日晚餐 - 芝士肉醬焗扁意粉
芝士肉醬焗扁意粉 - 好耐無整意粉喇 唔係樽芝士粉過期 我都唔整 我依家目標係清哂所有醬料 ~
里奧大人生痱滋 所以拎咗龜苓膏比佢 真係要提佢食架 唔係佢又會唔記得 食完之後又即刻食咗 2 條香蕉 我話佢痴線 龜苓膏係涼 香蕉又係涼 因住食屙 之後佢仲笑喎 當我流丫嘛 咁我之後好認真話 : 你知唔知龜苓膏同香蕉係唔可以一齊食架 佢個樣驚一驚 之後問我係邊個講 我話無人講 哈哈 ~
搞掂哂都 9 點幾 即沖涼按摩喇 唔夠瞓成日腰骨痛好慘 ~
里奧大人睇電視 我就話我要休息打陣機先 佢喺度笑 打機休息好特別 ~


text:
相信有睇開小高嘅朋友仔都知道
平時返工好鍾意著得硬朗啲,型格啲
但一到放假就搵機會隱居園林做山系女
啱啱過去嘅周日 天朗空晴
又係我山系女出動嘅時候~好想同大家分享呀!
唔知大家有冇睇過小女第一篇Blog就正正係講「森林系」㗎啦~
(如果大家未睇唔緊要 咁就睇完呢篇Click返入呢度
喇!)
其實都係一句 森林系最緊要就係要著得率性自然
而「自然」嘅定義呢 就有唔多唔少都扯到落大自然身上
所以通常都會用上EarthTone好似白色,藍色,綠色,茶色,米色等等
總之都係一啲望落去好舒服嘅顏色嚟㗎~
其實我都係近年先開始鍾情於山系
一開頭都真係唔知點襯㗎
除咗睇多啲日本雜誌偷吓師之外
最緊要就係真係要著吓上身拼吓嚟睇
如果一開始唔知點襯先好睇
我呢個過來人就建議大家不妨揀咗一個主色調先
好似小高呢一身打扮 就好明顯係藍色tone on tone啦!
由恤衫嘅淺天藍色,到牛仔褸嘅Denim藍色,再到Leggings深寶藍色
而係小物方面 頂精靈帽我揀返Leggings嘅深藍
而布鞋方面我就揀返牛仔褸嘅藍色
咁樣縱橫交錯嘅配搭係其實冇專登襯過㗎
我只係將所有藍色Items喺衣櫃拎哂出嚟就擺上身
大家都不妨試吓呢個做法
之後再照鏡或者影返張相睇吓個效果如何~
最後,我要講吓入面襯咗嘅Patchwork(拼布)恤衫啦~
我相信呢個喺唔知入面襯咩時最好嘅選擇
因為Patchwork由唔同質料嘅碎布組成 總有一樣啱你Feel嘅~
我身上嘅Patchwork恤衫唔單止用咗普遍布料同棉料
仲左右部分唔同顏色 喺衫領,衫鈕位置同袖口位都有暗Dot柄同少少喱士
令一身唔同深淺嘅藍色造型多咗玩味嚟呀!
呢件恤衫購自「吉光片羽」 喺西貢同中環都有分店
我自己就幫襯過兩次 佢有好多森林系嘅衣物㗎
大家如果有興趣都可以去望吓 純粹一間特店鋪分享~
https://www.facebook.com/finalfragments
#Shirt: Final Fragments
#Jacket: Topshop
#Leggings: A-Land
#Shoes: Global Work
#Bag: From Van Gogh Museum
多謝大家收看
多謝支持~


text:
好久好久以前已經聽過Apple Green既存在,不過就從來都未上過去試,如今旺角店摺左,新開一家係九龍城勁近我!!一間係銅鑼灣~~既然朋友因為意志力減肥,今次就去試下佢既草啦~~(菜呀頂~~= =)
當日同朋友大概係9點3左右上到去係銅鑼灣時代對面,2000年廣場既Apple Green,當時只係係門口,未入到去都已經覺得好嘈,嘈既指標直情係好似去中午12點去左酒樓飲茶咁嘈,入面既座位大概8成滿,我地都好快坐低睇野食,因為今次主要係想食菜,所以我地既焦點都係落哂係沙津上,最叫左1個意粉,3個沙津,分別係Carbonara,CLASSIC CAESAR(凱撒沙津)+$18燒雞胸,SEARED TUNA(黑椒吞拿魚,焦糖菠蘿)同埋唔太記得清楚個名既墨西哥栗米汁____.沙津另外會免費跟香蕉杏仁蛋糕,不過記得要落單先有!
因為只係草,食物好快,上枱,首先係凱撒沙津,因為我地係件1份,但係佢既份量令到我地認為自己係隻羊,因為真係好.大.碗!!ok,首先依個係一個極綠既沙津,除左草,芝士,汁,同埋雞胸冇其他,唔會好似其他地方既沙津咁繽紛,btw正合我地要求(我地唔係羊~),而沙津上既汁已經預先拌好,唔會令到有d草沾唔到汁,每一塊都沾到微酸既汁,容易令人開胃同易入口(因為我唔係羊~+__+)而燒雞胸亦都好juicy,因為雞胸本質油份小,如果質地同處理唔好就會又乾又鞋,但係佢就燒得岩岩好,冇過乾而且有微微燒過既焦香味,同沙津既小酸味夾得好好.
伴沙津食既香蕉杏仁蛋糕,好香牛油味,中間夾香蕉蓉同埋杏仁焗,伴沙津食唔會太漏.
第二個係黑椒吞拿魚配焦糖菠蘿沙津,依個相對較小,但賣相亦都相當吸引!因為焦糖菠蘿同半熟既黑椒吞拿魚勻係我最愛,面頭有小小脆脆(芋頭?),首先焦糖菠蘿因為用糖熟過,比起就咁食一塊菠蘿冇咁酸而且冇咁多汁,但係就帶有小小焦香既甜味,黑椒吞拿魚切成粒狀,5邊輕輕咁燒熟,味道有小小似食壽司既火炙系列,不過因為吞拿魚本身唔多油,燒出黎效果普遍較乾,不過因為佢係小粒狀同埋配上沙津既汁,唔會太乾之餘亦都可以令個沙津增加肉感(終於唔係羊!!!),令外入仲有草及青瓜.
第三個就係墨西哥粟米_____沙津,依個係相當豐富既一個沙津,有菜有肉有脆肉,不過相比起剛剛果兩個,佢就比較淡味,首先佢面頭既炸雞胸真係相當好食,你唔咬開見到肉你都唔認為自己食緊雞胸,同凱撒沙津上既雞胸一樣,相當Juicy,雞胸下面就係草,豆,粟米,記憶中佢係有粟米汁,不過因為味道太淡,食到底見到有黃色既汁先醒覺,而且只係底既草同豆可以沾到較多粟米汁,如果唔係你都唔會覺…則邊有脆片圍住,成個沙津都有脆既口感,爭個汁,如果唔係都係一個好食既沙津!
咦...Carbonara唔記得影相,不過…大概都會知道佢係咩樣既,淡黃色入面有意粉同煙肉,OK,一個字講哂,好CREAMY(一個字?),真係好Creamy,重點一提既係,我地D草食左起碼一段時間,佢既意粉先上枱,完全附合草行先,肉同澱粉質行後既減肥要求(減肥就應該連Carbonara都唔好食啦頂~),但係真係好值得讚~GOOD JOB MAN!!!!
總括黎講,除左佢真食好嘈既環境,其實食物,服務,價錢佢都相當合理,我冇打價錢,因為我唔記得左MARK,但係一行4人食飽兼滿足大概$138/1位,依加係街買個沙津都要$50以上啦,何況有地方俾你坐有人服務你,仲要食到3款沙津一個意粉,而且好飽(真係好飽~),服務亦唔錯,雖然個環境咁嘈 D Staff都冇唔會話太受環境影響而黑面,有笑容,速度快,一入門口雖然冇人招呼,但離遠有位Staff見到我地,亦都即時放低手頭上野帶我地上位,證明佢都好留意周遭客人,真心讚!
地址:銅鑼灣羅素街2-4號2000年廣場2樓
電話: 2368 1263


text:
文明
文明(粵拼:man⁴ ming⁴)一般係指有人居住,有一定嘅經濟文化嘅地區.佢嘅含義有時同文化相同(但嚮考古學同人類學裏面,文明同文化有截然不同嘅含義).文明經常同城市密切聯繫.文明一詞本身就有「城市化」同埋「城市嘅形成」嘅含義.
英文中嘅文明(Civilization)一詞源於拉丁文「Civis」,意思係城市嘅居民,佢本質含義係人民和睦嘅生活喺城市同社會集團中嘅能力.引申後意為一種先進嘅社會同文化發展狀態,以及到達呢個狀態嘅過程,佢涉及嘅領域廣泛,包括民族意識,技術水準,禮儀規範,宗教思想,風俗習慣以及科學知識嘅發展等等.
最早嘅文明[編輯]
城市出現,文字產生,國家制度,青銅技術出現,可以話係一個地方出現一個成熟文明嘅標誌.而家一般認為,最早嘅文明大概係西元前 3500 年左右係喺美索不達米亞嘅蘇美爾人[未記出處或無根據](註:美索不達米亞象形文字大約喺公元前 3200 年出現).
但由於一個人類文明,由一個雛形進而成為成熟係要經過長時間演變,所以學界無法統一每個文明最初嘅誕生時間.就如大英博物館認為冇文字,城市,國家嘅公元前 3500年印度一處所誕生嘅文明做 Indus Valley Civilization,但另一方面一啲學者]]認為有成熟嘅城市,國家制度,文字嘅公元前 1500年嘅中國商文明先至係最早嘅文明.
古代文明[編輯]
西元前3500年到西元前1000年呢段時期,就叫做古代文明時期.
古代文明基本都係喺河流同流域發源,唔同嘅時期往往俾唔同嘅文明佔據,以地域環境大致分為:
- 兩河文明:發源於亞洲底格里斯河(Tigris)同幼發拉底河(Euphrates)河流域,又稱美索不達米亞(Mesopotamia)文明.兩河文明亦係有史可考嘅最古老文明,形成期可以追溯到西元前4000年,大概西元前3500年正式形成.當時生活嚮兩河流域嘅係蘇美爾人,建立咗蘇美爾文明.之後陸續有閃米特人,赫梯人,亞述人,波斯人,馬其頓人,羅馬人,阿拉伯人同突厥人相繼入侵.兩河流域繼蘇美爾人之後最偉大嘅文明就係由閃米特人漢穆拉比建立嘅巴比倫.
- 尼羅河文明:發源於非洲尼羅河(Nile)流域,又稱古埃及文明,佢嘅歷史可追溯到西元前4000年.西元前3100年左右,上埃及國王美尼斯統一上下埃及,開始咗史稱嘅埃及王朝時期,亦代表古埃及文明正式開始.
- 印度河文明:發源於亞洲印度河同恒河(Ganges)流域.文明嘅開始可追溯到西元前3000年,最終喺西元前2500年左右形成.
- 愛琴文明:發源於希臘愛琴海地區,西元前2000年左右形成.米諾斯文明發源於歐洲地中海嘅克里特島(Crete),又稱克里特文明,後被麥錫尼文明所取代.
- 商文明:發源於亞洲黃河流域嘅商文明喺西元前1600年左右形成.更早(但缺乏考古證據)嘅夏文明據推測喺西元前2000年左右形成.
- 奧爾梅克文明:發源於中美洲,西元前1200年左右形成.
古典時期嘅文明[編輯]
西元前1000年到西元500年呢段時期,好多文明進入繁盛時期,通常亦被稱為古典時期.
- 古希臘文明嚮大概西元前500年到西元前300年間達到鼎盛,創造咗燦爛嘅古希臘文化.隨住亞歷山大大帝嘅征服,古典希臘文化被傳到整個地中海地區同中東地區.
- 古羅馬文明嚮西元前300年到西元200年間達到輝煌,建立咗幅員遼闊嘅帝國.
- 印度文明最繁盛嘅時期係西元前三世紀前後嘅孔雀王朝同西元四世紀前後嘅笈多王朝.
- 瑪雅文明嘅輝煌時期嚮大概西元前200年到西元900年間.
- 華夏文明嚮大概西元前700年到西元前200年間(春秋戰國時代)創造咗輝煌嘅文化.嚮大約西元前200年到西元200年嘅漢王朝時期,帝國達到鼎盛.
失落嘅文明[編輯]
科學界普遍認為呢啲只係傳說中嘅文明,但依然有好多人信.
關於文明出現嘅理論[編輯]
文明係點樣出現嘅?呢個對哲學家同人類學家都係好吸引嘅課題,因此亦有好多理論來闡述各自嘅觀點.大部分觀點比較一致嘅睇法係中央集權嘅出現係文明存在嘅起點.因此研究中央集權嘅出現就成為一個焦點.但係所有嘅理論都重未解釋到所有文明嘅起源,佢只係適用於部分文明.
- 灌溉系統(或者叫水利系統):卡爾•威特福格爾係呢個理論嘅最有力支持者.呢種理論認為新石器時代嘅農民認識到洪澇災害雖然會毀壞莊稼,但亦可以提供更加肥沃嘅土壤,因此開始修建水壩,然後用來灌溉農田.隨住規模不斷擴大,就開始出現專門負責管理灌溉系統嘅人.通過呢種灌溉系統嘅集中管理,逐漸發展出最初嘅統治階層,文明由此產生.但係反對意見認為,當時一啲興盛嘅城市,灌溉規模好細;如果由國家管理灌溉,考古發掘嘅資料應該會更多,而實際情況相反.而且文獻中記載,當時嘅灌溉系統係由神廟管理,而唔係政府機構.亦有觀點指,灌溉工程係文明發展嘅結果,而唔係起因.
- 貿易網絡:呢種理論認為貿易嚮文明嘅發展中起決定作用.嚮生態多樣化嘅地區,要獲得稀少嘅資源,就需要貿易機構來組織貿易,咁就需要某種中央集權嘅形式.但呢種理論對於某啲文明係正確嘅,對另外一啲文明就唔係.
- 環境同社會限制:呢個理論由羅伯特•卡內羅提出.佢認為由於地理環境嘅影響,例如山脈,海洋對人類嘅阻隔,至產生咗文明.由於人口增長而冇擴張嘅餘地,從而開始爭奪稀少嘅資源.咁就導致內部出現階級,其中由統治者控制稀少嘅資源.對於外部就有擴張需要,呢啲都需要有一個中央集權嘅政府來嚴密組織.
- 宗教信仰:這種理論認為宗教信仰對文明嘅形成起至關重要嘅作用.
文明所帶來嘅問題[編輯]
文明嘅發展促進咗人類社會嘅進步,但同時亦帶來好多問題.比如衞生問題.重有傳染病嘅問題.此外不同文明間嘅衝突以及文明內部嘅鬥爭令戰爭成為一個好普遍嘅問題.嚮文明內部重有一個階級之間嘅衝突問題.


text:
我公司有個低能同事, 我真係超級頂佢唔順.
我可以算係同佢同期入黎公司, 我只係比佢早兩, 三個月左右, 佢係company secretary部門既人, 而我雖然唔係com sec既人, 但我係公司要學晒com sec, tax同埋accounting既野, 所以剛入職果陣, 我同佢係同時接受com sec阿頭既training.
但時間過去, 有好多我已經知點做既野, 果條友仍然係唔識點做, 成日聽佢阿頭鬧佢"你到底有無帶腦返工架? 同你講佐幾廿百次架啦, 你都係唔識既? 你唔記得就搵支筆抄低啦!" "你呢個job都做過好多次架啦, 點解都會做錯晒架?!!"漸漸大家同事都知佢既工作能力係點, 連我阿頭都兜口兜面話佢上一手既工作能力係佢既三倍.
好啦, com sec既野佢做唔掂, 都唔可以日日比佢坐係度無野做架, 於是叫部分同事比D accounting jobs佢做, 比得佢做既accounting jobs已經係超簡單, 並唔係D太複雜既公司黎, 但佢都係做到一塌糊塗囉, 唔識又唔問, 自己求其做到錯晒, 難為幫佢執手尾果個同事, 真係寧願自己一手一腳做仲快.
我地成日都要幫客人打電話去銀行問呢樣問果樣(因為我地D客都係日本人, 好多都唔識英文), 有一次個日本同事叫佢打電話去銀行幫我地既日本客人X先生問D野, 條白痴問完返黎, 只係寫佐張字條放係日本同事枱面, 張字條寫住:"銀行職員話叫X先生打電話去觀塘分行搵陳經理", OMG, 你係唔係白痴呀? 個日本同事都無佢咁好氣, 費事叫佢再打電話, 於是叫佐我幫手再打去銀行問.
有一次, 我地深圳有同事要黎香港training 3個月, 我地要搵D可以月租既酒店比佢住, 於是我叫位白痴同事幫手上網搵吓啦, 我講到明budget係8千蚊, 叫佢幫我搵一堆有月租服務, 果3月個內仍然有房未full既, 月租又唔超過8千蚊既hotel list比我, 我到時再係個list裏面篩選啦. 點知佢求其搵佐幾間比我就算, 有D所謂既"資料", 係求其印酒店網頁既資料出黎, 然後highlight住"本酒店設有月租服務"果一句, 見到咁樣我已經想爆炸, 我再望一望係咩酒店, 其中一間係紅磡都會海逸囉, 你白痴都知果間酒店即使有月租都無可能under 8千蚊呀? 另一D資料, 佢求其印個酒店電話比我就算, 吓? 你即係要我自己再打電話去問呀? 到最後我都係自己搵番就算, 都無條白痴咁好氣.
太"複雜"既野我唔會再搵佢做啦, 唯有比D簡單架啦, 前日, 有客上黎開會, 我明知呢個客每次上黎開完會, 我都要陪佢去銀行攞錢(一攞就十幾萬, 用唔到ATM), 由於之前次次都要陪個客係銀行排成大半個鐘頭隊, 於是我今次叫個白痴同事幫我落去排定隊啦, 我講到明希望佢幫我排定隊, 咁我同個客落到黎, 佢就已經排到去第一個, 咁我地即刻就可以去counter辦手續啦. 我叫佢10點4落去排隊, 我同個客半個鐘頭之後落到去, 我見到… 我見到佢排尾二囉!! 佢前面仲有成七, 八個人, 我果刻按捺住我既怒火, 同個客排係隊尾, 問佢"乜好多人咩?"(其實係明知故問啦, 如果真係多人, 佢前面除佐有七, 八個人之外, 佢後面應該仲有一條龍尾啦!!) 佢回應"唔係呀, 頭先無咩人架, 所以我係出面等(佢指一指門口方向)", 唉, 我真係比佢吹脹, 佢排尾二同我而家排第尾有咩分別啫?! 佢仲要話"你地係出面等得啦, 我排住隊咪得囉". 我真係好想斬鬼死佢呀!!!


text:
我條頸好痛呀,痛0左4日都未痛完~ 尋日去洗頭,叫個女仔按摩下都鬆返0的,足足按0左成個鐘呀,佢話係壓力大同疲勞造成,但今朝起身都仍然咁痛呀~
洗頭個女仔好搞笑,第一次同我洗頭就不停講好多野比我聽,上至細個死老豆,之後比阿媽拋棄,跟個盲人學按摩,到佢仲有兩年就可以攞到香港身份證都一一話我知... 哈,忽然覺得佢好似當我係老朋友咁,好得意呀! 次次去0個度洗頭都好開心呀,0的洗頭仔洗頭妹當你係朋友,又覺香港人好特別咁,一見我黎就一定走埋黎同我傾計,成日問我呢樣問0個樣,成日同我講野... 哈... 可能其他大陸人去得呢間野都當自己係貴賓,好難溝通呀,我就講埋0的搞笑既普通話,特別有趣吧! 我都可以輕鬆下嘛! 係香港我一定唔同佢講咁多野呀! 係廠既人,我都唔會同佢講咁多野呀~
不過話說回頭,聆聽係我工作的重要部份嘛! 公司既人都好鍾意捉住我,要講野比我聽,好似講完野會舒服0的咁,或者我係一個好0既聆聽者吧! 我總唔會鬧佢地先,或者亂爆佢地0的野比人聽,扮到好似明白佢地咁,但我又成日要執行好多討厭0既制度同懲罰,唉! 定係佢地要打定底,以防其他人係佢地背後講野呢? 張建臨走前都要同我爆大鑊,話袁輝偷偷地係厠所食煙,仲一日食一包,要打破佢話自己唔食煙既印象,想臨走爆大鑊,定想話返比我聽此人勿信呢? 其實我一早就知佢食煙喇,唔通我日日都要踢爆所有壞事? 我會好辛苦呀! 唉... 由入廠第一日就知個個人都係咁呃住我0架喇! 定係佢唔抵得我成日都撐佢,對佢太好呀? 鬼叫我係佢阿頭,佢又靚仔又精靈過你,我幾時都要同0的衰人合作,同佢地抗衡一0的都唔著數呀!
一早便明白"沒結果便不要開始" 的道理,工作如是,友情如是,感情如是.... 但有些時候,可否不要那麼理性呢?


text:
好耐無整雪芳蛋糕喇,因為我唔係太好雪芳嘅 texture,覺得比較濕,唔夠乾爽,但係成日食 muffin 或 pound cake 又好似好有罪惡感,咁間唔中都要整吓雪芳嘅.屋企啲香蕉一次過齊齊熟,前幾日已經整過香蕉蛋糕,無理由又整 o架,咁今次就整香蕉雪芳啦!
真係好耐無整雪芳,耐到連自己用咩工具脫模都唔記得咗,搵咗把抹刀嚟脫模,攪到一個靚靚雪芳無端端慘遭 "毀容",真係可惜!好彩一口氣整咗 4 個迷你版,整爛一個都唔緊要!
材料:
低筋麵粉 80 克
蛋白 4 個
香蕉 80 克
水 1 湯匙
蛋黃 3 個
糖 60 克
橄欖油 25 毫升
椰絲 10 克
- 麵粉先過篩 3 次;將 40 克糖分次加入蛋白內打成蛋白霜,之後放入雪櫃保存.
- 香蕉用叉壓爛成香蕉蓉,之後加水拌勻.
- 將香蕉蓉加入蛋黃度,再加入油同剩低嘅糖,用打蛋器拌勻.
- 篩入麵粉,加入椰絲,繼續用打蛋器拌勻成麵糊.
- 先將 1/3 份蛋白霜加入麵糊內徹底混合,再將其餘蛋白霜拌入.
- 將麵糊倒入模內,喺枱面輕敲幾下以釋出較大氣泡.
- 之後放入已預熱至 180 °C 嘅焗爐內焗約 30 分鐘.
- 出爐後立即倒扣放涼,待完全攤凍後即可脫模.
以上材料份量可做直徑 17 厘米蛋糕 1 個.
食譜參考自福田淳子嘅《好吃戚風蛋糕輕鬆上手》.
啱啱出爐,個個都脹卜卜!
呢個送俾老竇個 friend,因為佢之前送咗本食譜俾我,
咁我梗係要禮尚往來啦!
香蕉味濃,椰子味清淡,真係最佳配搭!
Notes:
- 原食譜並無椰絲,而油嘅用量為 50 毫升.
- 糖嘅用量可因應香蕉嘅甜度而增減.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
咪以為我今日咁勤力,一日內整成四樣嘢呀!查實呢個雪糕係上個星期已經整好 o架喇,不過一直都無機會食啫!
盒 cream 開咗封之後,當然最好快啲用完佢啦,用嚟整雪糕都係一個唔錯嘅方法,因為用量相對比較多,可以快啲清哂佢.今次輪到整朱古力雪糕喇!
材料:
豆漿 180 毫升
蛋黃 2 個
糖 60 克
苦朱古力 60 克
可可粉 1 1/2 湯匙
糖 1 湯匙
淡忌廉 120 毫升
橙皮茸 1 個橙份量
君度橙酒 2 湯匙
瑪利餅 20 克
- 豆漿用慢火加熱,差不多快要煮滾時就可以熄火.
- 蛋黃同糖混合,用電動打蛋器打至差不多白色狀態.
- 將煮熱豆漿逐少加入蛋糖混合物中,拌勻.
- 將混合物倒番入煲內,用慢火煮至濃稠後離火,其間必須不斷攪拌.
- 蛋漿混合物降溫至約 60 °C 時,加入朱古力攪拌至完全溶化,備用.
- 可可粉與 1 湯匙糖混合好,將少量朱古力混合物加入拌勻.
- 將剩餘嘅朱古力混合物加入,均勻混合好,之後過篩.
- 混合物隔冰水冷卻,然後放入雪櫃約 3 - 4 個鐘,將混合物充份雪凍.
- 用電動打蛋器將淡忌廉打至七成企身,之後拌入橙酒,橙皮茸及朱古力混合物.
- 包好保鮮紙,放上冰格雪約個半鐘,等忌廉混合物開始雪硬時就用電動打蛋器
打鬆.
- 放番入冰格,一個鐘後再次打鬆,重複步驟多 2 次,其間相隔半個鐘.
- 將瑪利餅略為壓碎,之後用膠刮拌入混合物內.
- 放入雪櫃雪至硬身即成朱古力雪糕.
以上材料份量可做 4 - 5 人份雪糕.
食譜嚟自福田淳子嘅《我愛冰淇淋》.
味道非常之正,比起上次整嘅香橙朱古力磚有過之而無不及,
朱古力同橙味都更加香濃.
唔知係咪因為唔記得預先解凍至稍為軟身就夾硬 "畢" 嘅關係,
"畢" 極都 "畢" 唔到球形,加埋有餅乾碎阻住就更加碎上加碎!
Notes:
- 材料中嘅豆漿,於原食譜為牛奶;橙皮茸則原為橙皮碎.
- 蛋漿混合物降溫至約 60 °C 先拌入朱古力,可避免朱古力因高溫而出現分離現象.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
2015年1月26日星期一
山合桃無花果裸麥包 Pecan Fig Rye Bread
今日呢個裸麥包效果非常好,包質非常軟熟,簡直係撳扁咗都識彈回原形!!應該係我歷來咁多人手做麵包之中最理想的一次哦!
又用老麵,又低溫發酵過夜,跟住又翻麵,加上今日天氣比較潮濕,成功造就出一個超鬆軟麵包.
2015年1月22日星期四
泡菜炒韓國粉絲
2015年1月20日星期二
值錢的薯角
2015年1月18日星期日
黃豆粉紅豆鬆餅 Kinako & Azuki Muffin
年年入冬都係嗰句:天氣凍有乜好,人都懶啲!今年都仲未講過,但依兩個禮拜呢句說話就大派用場喇,真係懶到唔多願郁,朝早瞓醒之後都唔願落床,攪到一日都無得幾多時間用,就連 blog 都好耐無 update 到,積積埋埋有好多篇都未寫,要加把勁慢慢追番哂至得囉!
先同大家分享今日新鮮熱辣出爐嘅 muffin 先啦!早幾日發覺包日式黃豆粉又過咗期,根據上次經驗,可以變到好濃油膉味,趁佢只係剛剛過咗期個
零兩個月,而且味道又完全無變時要快手用埋佢.今早起身之後就煮好日式紅豆餡,加埋黃豆粉一齊整個和風 muffin 啦!
2015年1月11日星期日
失魂到爆!!
前幾日整嗰啲貝殼蛋糕都幾乾身,整好出爐後即食就無乜事,但因為之後要趕住出去教琴,所以就由得佢放室溫攤凍,教完返嚟先再放入密實盒,返到屋企入盒時又食多件,已經發覺比較乾,以為係因為天氣實在太乾燥所致.
到噚晚再整第二輪時,發覺今次用嘅油量點解同上次唔同,check 真啲之後,大鑊!原來上次計錯數,所有材料份量都加大一倍,唯獨係橄欖油份量唔記得加大,即係話只係用咗正確份量嘅一半,你話係咪死得呀,仲拎咗俾人食㖭,真係救命呀!!!!
2015年1月8日星期四
兩款蜜糖貝殼蛋糕 Two Flavor of Madeleine
踏入新一年,話哂都叫做第一次跟學生上課,整咗啲法式貝殼蛋糕作為見面禮,今次仲嘗試加入蜜糖去整.
早前睇到 Gordon Ramsay 教整呢個 madeleine,都係經典檸檬味,不過佢就加埋罌粟籽落去,今次我都又試吓跟佢咁做,而另一隻朱古力味就加咗入爐古力粒去整.
味菜黑椒煎豆腐
上次用黑椒醬煮過雜菜豆腐之後,食過番尋味,今次就用嚟煮煎豆腐.
2015年1月5日星期一
抹茶發糕
老表整的麵包布甸
前一個禮拜老表嚟學琴時,佢話我未來表妹夫想食佢整嘅麵包布甸,咁我就略略咁講一講大嘅做法俾佢聽,點知個死嘢聽完之後就話又難又麻煩,跟住我就即刻鬧鬼佢,乜鬼都話難,懶得咁較關,連最易整嘅麵包布甸都話難,咁就真係死得啦!!咁啱冰格又有塊隔夜麵包,所以噚日趁佢未開始上堂前即刻教佢整一次,仲要係由佢一手一腳去做,等佢睇清楚有幾 “難”!!!!
其實為自己心愛嘅人整嘢食,幾艱難都願意同值得啦,係咪咁話呀!!
2015年1月2日星期五
表姐銀婚晚宴暨除夕倒數
個栗子蛋糕就已經提早送咗俾表姐同表姐夫,噚日就同埋阿馳一齊出席佢哋個晚宴,氣氛既開心又感動.
訂閱: 文章 (Atom)


text:
「㗎咩㗎咩哈!」識嘅人就知我講咩
今日終於嚟到樂富嘅玩具博物館懷舊一下
對於佢哋兩個小朋友只係識得Micky同Pepper Pig
呢d先叫做經典!好開心可以成為那個時代的細蚊仔
我哋搭地鐵由石硤尾到樂富只係兩個站
玩具博物館就喺樂富廣場既A區
如果大家眼利上咗扶手電梯之後望去對面三樓都已經見到玩具博物館喇
搭扶手電梯上到三樓又
或者行到最尾轉左手邊可以搭Lift直接上到去
如果搭Lift一出嚟就會見到博物館
但原來博物館唔可以算係一個館
只可以話係一行Display櫃!!
應該叫玩具博物櫃 HAHA...
妹妹啱啱瞓醒起身
所以個人傻吓傻吓!
其實喺商場三樓既兩端都放著幾排的Display櫃
一邊係超懷舊玩具
一邊正係我哋八九十年代細蚊仔既童年回憶
嘩真係好舊好舊好舊好舊好舊好舊
我最鍾意呢個唔著衫既玩具....(好變態)
Hysan望住每一件玩具都覺得好好奇!
呀芊完全冇咩興趣
剩係想瞓覺同埋食嘢...
佢扮緊後面隻科學怪人玩具!
去到三樓既另外一邊
終於睇番D熟悉既面孔!
佢哋唔單止係玩具咁簡單
佢哋仲係經典到爆既卡通!
Sailor Moon呀! 當年細個好鍾意呢班長腿姐姐
最靚女係火野麗同Vinus!
最憎梗係............禮服幪面俠啦!
老實講呢D唔可以叫做玩具
只可以叫做Figure
因為識貨既人一定拎住喺手上玩
只可遠觀而不可褻玩焉
知唔知點解企最前個悟空會帶咗個面罩呀!
答案一陣揭曉....
聖鬪士呀!!!
仲記得細個買呢幾盒模型嗰陣時
你只可以選擇砌個星座
或者砌個人!
仲有細細個嗰陣都唔識嘢
拎住佢哋嚟玩打交
攪到打欄哂佢哋...
嘩暗黑聖鬪士
佢做既場景都好靚好配合幾個角色
真係太令人懷念啦!!!
明明星矢幾乎得一招「天馬流星拳」
但係細個睇極都唔會覺得悶
跟住到變型金剛啦
因為當時得亞視轉播所以勁少睇
「超時空要賽」又係正到爆又經典既一套卡通
呢個半飛機半機械人係最經典既一個造型
睇完玩具又未到食飯時間
同佢哋兩個經過一吓AEON行陣街啦
佢哋都好乖冇點扭買玩具
見今日Hysan去完Interview咁叻叻
奬勵佢俾佢扭一隻蛋啦!
依家D扭蛋真係貴到傻
當然妹妹都有啦
佢揀咗隻呀樂JOY@Inside Out!
之後我哋落咗去下面既「茶木」食晚飯啦!
Photo by CANON 5D Mark III, Len | EF 24-70mm f/2.8L IS II USM
呀劍評語: 咁當然係唔夠喉啦!如果真係有一個好大嘅博物館咁就可以攞滿分喇
香港玩具博物館 簡介
領匯聯同導演彭順於樂富廣場舉辦的「領匯香港玩具博物館」位於商場A區3樓,分2大部份,展有多個經典玩具系列,包括香港製造系列,塑膠玩具系列,電動玩具系列,鐵皮玩具系列等.現階並展品未有達萬件,但各展品會不定期更新,歡迎各位玩具迷朝聖.而且更展出逾千件極具價值的玩具藏品,包括首度曝光的限量版玩具及從外地搜羅的絕版玩具!
開放時間
上午11時至晚上10時
費用
免費入場
交通
港鐵樂富站A出口
電話
2338 4442


text:
黃曆
黃曆又叫做皇曆,係一隻陰陽曆.黃曆其實係來自天文觀察,佢係參考咗太陽(日)同太陰(月)嘅運行周期而製訂.黃曆源於中國,並而傳到日本,韓國,越南東亞各國.雖則家下呢啲地方都改用西方傳入嘅公曆(西曆),但係好多傳統節日都會參考返黃曆定日子.民間星相都會用得到黃曆.黃曆嘅月大致同月嘅盈虧一致,因為咁,有時就畀人叫陰曆,不過曆學上陰曆另有所指.自大唐起,黃曆係皇帝頒佈,所以叫皇曆.亦有人叫佢做夏曆,因為佢同夏朝都定寅月做正月,不過,夏朝嘅曆法同家下好唔同,唔可以混淆.響中華人民共和國成立之後,配合意識形態,所以叫佢做農曆[1].
基本定義[編輯]
黃曆基於日月周期.月方面,一個月係基於太陰盈虧周期,約莫29.3日.黃曆係計月虧到消失做新月,即係朔.朔同朔正中間滿月,就係望.而一年有幾多個月,就靠太陽運行而定.黃曆寫太陽有兩種周期,一叫做歲,即係望上天,太陽運行到同一位置嘅周期.通常用冬至同夏至立竿度日影而定.冬至日影最長,夏至日影最短.不過通常都係用冬至到冬至之間嘅時間做一歲.而年呢,就係正月初一到下一個正月初一嘅時間.因為要就埋太陰周期,呢個時間長短係唔定嘅.
史[編輯]
根據史記,係一套曆法係軒轅黃帝頒嘅,之後顓頊,帝嚳,堯同舜都修訂過.
黃曆源於先民天文觀察.古代生活係靠天而定,天體運行會對地上面嘅動植係有影響,尤其係日同月.中國現存最早嘅文字甲骨文,就成日見到記低天象異動.詩經亦有唔少記載.呢啲紀錄就講明商,周時期極之重視曆法計算,同今時今日,黃曆以日月定時嘅特性一致.雖則原則係一樣,但係唔同時代同地方都會有計算方差異.
官方唔同年代都會修訂曆法,等佢可以更加準確,同天象吻合.古代對日食同月食好敏感,因為大家都睇成係凶兆,要多加留意.皇帝都會要求準確預測日食月食嘅時刻,萬一曆法唔準,就會改曆.自大唐起,官方禁止其民間用其他曆法.
民間有時會有私下用另套曆法,同官方唔同.唔用官方曆,有時係因為占卜嘅需要.
干支[編輯]
- 內文: 干支
黃曆唔係單純一套方法紀日,重有用一套六十為一個循環嘅干支來紀日.之後干支重用來紀月同紀年.


text:
Wikipedia:維基百科聽聲版
維基百科聽聲版就係令維基百科嘅文除咗有文字之外,仲可以聽到聲,咁除咗可以令維基百科畀人睇之外,仲多一個選擇就係聽.將粵語維基百科嘅文用粵語讀返出嚟,目標唔係只係一啲公認寫得好嘅文,而係所有嘅文都可以有一個聽聲版.
聽聲版用途[編輯]
- 粵語維基百科聽聲版可以令粵語除咗表現喺文字上,喺發音上亦可以提供畀用家提供多一個認識粵語嘅途徑,而本身母語係講粵語嘅人,亦可以用返自己熟悉嘅語言去喺維基百科上吸收資訊.
- 對於有視力障礙嘅人嚟講,閱讀可能唔係了解維基百科內容最方便嘅途徑,聽聲版喺呢方面就大派用場,但目前聽聲版嘅介面設計係咪真係方便到有視力障礙嘅人呢,就可能需要再慢慢研究,但至小有咗先再慢慢設計,好過乜都無.
- 除咗成篇文咁讀,亦可以針對一啲罕見中文字詞單讀咁做一個聲音檔,方便了解.
製作[編輯]
其他語言版本嘅聽聲版都係以.Ogg格式做標準.至於呢個格式係咪真係方便好用,有呢方面經驗嘅維基友希望可以畀吓意見.
推薦工具[編輯]
以下係中文維基百科推薦嘅聲音錄制工具:
- Audacity (開源,Windows,Mac同Linux都用到,[1])
- 索尼Sound Forge
- Adobe Audition
- GoldWave ([2])
其他問題[編輯]
如果有其他問題可以喺討論提出


text:
點解要放這張相在這裡?有咩特別!對你哋尼講,可能無,但我每次諗番起或者見倒張相,我都會笑死咗!
話說這幾個星期,都拍緊一連6集『食得有營』嘅節目,上面見到這張相,係當日最後一個鏡位,唔知係咪因為拍咗整整一日,太累了,但那種累很奇怪,是很突然的,粒電好奇怪咁,不停閃,閃咗幾秒,部機仲要熄埋,最後一段,竟然NG咗唔知幾多次(都唔想數),跟住唯有同工作人員傾吓偈輕鬆一下,好喇!試多次啦!
好Hyper,講得不知幾好,點知,最後最後一個動作,就係要拿起枱上面那杯奶茶(你睇吓張相就見倒),要懶Enjoy咁飲咗佢,但係就係喺這一個時候,唔知手抽筋定係太想快D收工,我竟然將成杯奶茶倒到一地都係,全間茶餐廳嘅人協同所有工作人員都笑倒噴哂嘢咁,當然包括相中全程望住我嘅尼位綠衫哥哥,哈哈,幾開心吖,我經常都會帶唔少開心俾我身邊嘅人!但係你哋就開心,跟住我再拍都唔知幾大壓力,仲要忍住唔笑!好!不如咁,等我爭取吓要番這段放在這裡俾大家睇,真係包好笑!不過好彩無攪到成身都係!
4月就有得睇喇!唔知大家再睇倒尼段會唔會再想像倒我當時嘅無奈又尷尬的情況呢?仲有兩集要拍,希望會再好過上一次啦!但下次的難度好高,希望做倒啦!


text:
2010年11月16日下午12:47公開累積瀏覽 60
後來去到呢間鄉村藝術館, 見佢地有位泊車, 就入去幫襯.
初初真係唔知呢間餐廳叫鄉村藝術館.
呢張檯墊好似幾容易清潔
今日嘅lunch special
蒜蓉包
我揀咗南瓜忌廉湯, 味道都ok
陶爸&型爸揀咗羅宋湯
我地分別叫咗三款唔同午餐share嚟食.
蒜蓉橄欖墨魚仔鮮蝦炒飯, 味道幾好, 但portion 好細, 每人得三四匙羹飯.
咸牛脷牛仔骨煙肉白菌汁飯. portion又係好細, 的飯少到得四湯匙, 我都無食, 比型爸陶爸分咗佢. 的牛仔骨醃得好鹹, 唔好味
蒜蓉西冷牛扒, 的意粉都係好少. 的牛扒醃味又係奇差, 真係唔得.
我問過佢係咩野咖啡先至叫, 但呢度的咖啡又係唔得.
型爸仲叫咗個木槺布甸, 原價hk$56, 跟餐半價(啅頭兼搵笨). 呢個甜簡直可以叫唔合格, 不過型爸一定要食, 因佢每次去澳門食萄菜都叫木槺布甸, 佢覺得嗰間餐廳整得好食. 不過佢今次食到"寧寧頭". 可惜唔記得影相.
臨走影番張壁畫牆, 只可以影一部份因入面有其他客人, 唔可以影埋入鏡.
呢張就係個幅壁畫全圖, 餐廳比客人可以自取呢張水彩紙.
對呢道的食物有的失望, 下次要再搵第二間.


text:
窮人自白
我承認係窮,但唔承認係一窮二白.
若果你一聽到我話窮,然後即時(條件反射)「質問」我有幾窮,咁你不如先答我:窮人係咪唔可以有有錢人既生活態度先~
窮成點?舉個例子丫.阿鎚果篇《...憤怒》講連搭車都要諗過度過既「窮人」,我肯定有份.再唔係,佢入面講果位因被約「食飯而陷他們放飛機的不義」,呵呵呵,小弟好多時必定會係其中之一.最重要係,比對同輩朋友既生活環境,雜誌喜好,穿衣著鞋,電話相機,外遊次數,社會話題,配備更換率,90% 以上 incomparable,你話,咁算窮未?
不過,我唔承認生活質素差囉.
拿,咁我又唔係話我窮得有骨氣喎,亦唔會好清高咁話我唔想買車買樓買新電話買DSLR買呢買lou,我只係唔承認擁有呢d野響呢一刻可以提升幾多生活質素囉(假如我真係幾百萬未開頭,暗啞底個答案查實係:我唔係買唔起,只係家陣未有消費意欲遮.)
之但,我既諗法,並非完全同家中話事人諗法一樣.不過,佢經歷過既比我經歷過既艱難十倍甚至百倍,我諗佢應該比我更清楚「好既」生活質素係咩一回事卦.自從我試過杯麵做午餐兼掙人周身債既日子,我既精神底線係:有麵食(齋麵都得)+ 周身債但唔會比人追(有拖無欠) + 馬桶要沖到水(蹲厠,即mao厠也,可以接受).用家陣有家室既士釘突,底線稍為上移至:全家有飯食 + 唔可以有重大債務 + 馬桶要沖到水.暫時黎講,呢個要求已經超標完成.幾滿意.
既然滿意呢一步,下一步,就自然係再提高生活質素.
全家一個星期去一兩次街食飯,算理想.茶餐廳或快餐店,舒服唔怕有束縛.如果食食下飯之時見到店員服務態度差而扯火,或者黎果碟餸貨不對辦之餘仲要燒到成舊碳咁樣既話,呢亭生活質素唯有下次補番.但又如果食食下飯果史碰到老朋友,或者快餐店免費upgrade 餐凍飲既話,呢亭,咪又係一次高質素生活既現實演繹囉.
係架,都幾受環境影響架.咁講真,查實個環境都係自己揀既,係咪完全受「環境」影響,我又覺得可圈可點 law 你話係咪先~
至少,暫時黎講我同話事人都覺得有「足夠」自主權,若果去鹿雨茶室要睇人眉頭眼額,或者去肆貴酒店要就住就住荷包,咁不如自在d,響街尾大家活整個套餐,一路猛鬧死女包周圍走,一路捉實死仔包唔比佢搞亂檔,爽呀.
不過都仍然有人覺得我地「捉襟見肘」.一個阿媽,一個話事人,甚至有朋友都係咁睇,暈.實情又未至於捉襟見肘既,只可以話,咁既環境唔可能滿足全世界.我睇,多數都係誤會黎遮.朋友約我出街食飯,一般黎講都唔會超出我能力以外既(唉,幾廿年無女仔約燭光晚餐喇,尋常食飯洗得幾多錢丫).之但唔知係我顧家定係食古不化抑或童年陰影夠大夠黑,要我獨自去偷歡,心理障礙就好似天匯咁高(樓價+altitude).唔係話事人唔准,而係丟低大細食住家飯自己走去食大餐,感覺太似朱門夜宴,但帶埋全家一齊又未必負擔得起(大數怕長計嘛),咳咳咳.有時朋友有怨言都在所不惜(死撐).
關於呢樣野,家嚴會好唔同意,佢覺得我咁樣會失去好多朋友同埋 connections,甚至會失去「身份」. 或者咁講,我唔會因為失去一d 無法體諒我某d 基本個人需要既朋友而傷心(「上心」總有d既),真朋友自然會明白我(衷心感激佢地).既然我要過既係一個響大多數情況都可以獨立自主既生活,包括為家人既生活作出最基本既保證,就要響適當時候「捨得」放手.
如果我追求緊外間所謂好徹底既「財務自由」,或者我真係會好在意身份,但我已經唔係細路,唔會將身份放響自己心口,日日比人睇住認住記住證實肯定,但亦唔會憎人富貴(點解家下做既得利益者係要好似罪人咁遮?),下下誅心論要你面壁思過.(講真,好似同人競賽跑步咁,我唔洗成日望住左右跑架下化?)所以興幸窮也好,比上不足也好,我越黎越覺得自己,甚至自己一家,都比大部分人「隨心」.
今日返歸見到家中老闆仔條「新」口水肩,原來係一塊大手巾仔圍住再用夾仔夾起既時候(汪洋大盜look),我就諗番起「窮則變,變則通」呢句老生常談.唔接受自己窮,又點通?


text:
「有錢唔一定快樂,但係冇錢就一定唔快樂」
呢句係官塘某山頭分行C經理既名句,話說佢盡可能唔recommend人升職,佢既原因係若果他朝佢recommend既嗰個人犯錯誤,揭番佢個file睇吓當時係邊個人題名升佢,咁題名人就可能會受到影響架嘞, 佢為咗自保既呢個自私行為,累到一位等咗3年,只係望佢recommend佢升做clerk既後生仔惟有自己出去另作發展,反而咁仲有一番作為添,幾十年後當然可以下定論啦,一個衰經理成就左兩件美事----之一 ,C經理點解唔諗番轉頭,人人學佢咁,佢本人又點上到呢個位呢
在C經理未上山做分行經理之前,佢畀人逼要提番一個人升職,左諗右諗,左度右度,就呢個啦,反應有啲遲鈍,個子矮小(呢點作為男仕比較蝕底)睇怕佢上去見完都唔會pass嗰隻,今鋪定當,唔知點解又畀佢pass咗喎,人材大有人在,以佢一個其貌不揚,日常工作表現平平既人,唔係得C經理,輪 乜 都唔輪到佢啦,自此之後,「小個子」感激C經理嗰份情度尤如佢既再生父親一樣,
有一位開山功臣,職位係客戶服務,制服都好搞嘢,有帽架,只做待客工作,以C經理個為人,點會要呢個職位既人吖,要晒teller好過,可以好零活咁做吓文職又得,做埋接待仲得,所以C經理嚟咗之後呢位即將踏入30大關既女仕就調走咗落裕民坊嗰間大分行喇,不過佢仲係山頭居民又係客戶,成家同山頭分行啲人諗熟,呢位女仕可能乖啲純啲卦,生活圈子狹窄,從來冇交過男朋友,佢亞媽替佢擔心,成日叫C經理介紹男仔畀佢個女,C經理不勝煩擾,佢又左諗右諗,左度右度,佢識得既成班仔入面至yap都算係「小個子」架嘞,於是就將「小個子」介紹畀佢,可能「小個子」要感恩圖報卦,恩人推介到,即收貨,唔駛幾個月,兩個新人拍住拖上山頭派紅色炸彈兼謝媒,呢次係我第一次見呢對新人,我覺得佢哋都幾襯,高度差不多,兩個都唔太多說話,踏踏實實嗰種,但係C經理居然沖口而出發自內心講咗句(應該係話緊亞女仔) 「咁都啱??? 」一年後,佢哋仲生咗個BB仔添呀
其實搵老公唔駛揀 啲 好 醒目嘅,蠢過自己仲啱,有你呃佢冇佢呃到你,作為老公,識得搵錢番嚟畀你,同埋到時到候識番屋企就夠架喇
其實我對C經理都寄于無限同情,C經理好似高高在上咁,現實中佢周圍有好多女人佢都唔得罪得,在工作上,分行細細得嗰10個人唔夠,已經有兩位官太(官太係乜 ?咪就係佢哋老公响銀行裡面擔任緊高職位囉),在家庭上,外母乸 極其猛料,開幼稚園,佢似外母大人啲學生仔咁,對校長-即係佢外母大人又敬又畏,佢只可以將我哋呢啲容許佢踐踏既人,盡情咁踩到扁我個為人係唔多熱衷參與同理會我週遭發生既事情,讀書如是,做嘢都如是,咁點解我知咁多我未嚟呢間分行既嘢?其實係一位30過外既女仕-AL好熱情咁用呢啲八八卦卦既嘢嚟同我扮friend換取我既友誼同埋信任,然後恨恨地督我背脊,可能我後台夠硬死唔去卦,唉,又响傷痕累累之中上咗職場既一課,下回分解


text:
唔返唔返終需返!!
小檬哥哥果時上咗一期8堂PG,
都算肯坐定定嘅小檬嚟講,都冇咩問題,
而PG對於N班嘅面試有好大幫助咩?又唔覺好大,
不過都可能有幫到吓,因為都算去一啲陌生環境,
有啲老師嘅人要比啲指示,學吓坐定定~
而坐定定呢part呢,妹妹豬真係要改善吓,
於是都終於的起心干同佢返PG.
由於懶嘅關係,而小檬哥哥果間都OK吖,
於是就唔揀喇,報返佢就算~
小檬哥哥玩住等妹妹
啱妹妹豬嘅年齡時段堂嘅老師係外籍男士
(即gwai lo,我字眼唔可以太粗俗)
妹妹豬對於陌生人通常用一兩分鐘適應,
一入到去都肯喺軟墊坐,
我就拖住佢手仔比啲安全感佢啦..
大家小朋友打吓招呼,聽吓teacher講吓,
頭半段都肯坐定,其他小朋友示範完,
就到妹妹豬第一次去試將啲faces拍拍到板上面,
好在都算識
teacher 好浮誇咁讚佢.
上半堂好似都順利,不過到下半堂,已經冇耐性,
有時行咗出去,有時行去門口,有時捉住我手示意要出去.
可能知道哥哥同爸爸喺出面玩
其他小朋友有啲有走嚟走去,有啲又好乖...
整體嚟講係我好累~ 到最後十分鐘就喊起嚟,
當然唔係我喊,係妹妹喊!
不過如果可以我都想喊
突然好掛住小檬...
因為佢好肯定自己上堂,由PG肯坐定,
到返學或者興趣班..全部都可以好獨咁自己一個人上
(上畫畫班同TKD都見過小朋友喊扭要媽媽陪)
見到咁,小檬嘅獨立成真係好強~
唔使我操心!!!!!!
(轉咗讚哥哥添)
妹妹豬,雖然係咁,媽咪都一樣會好有心機陪你上堂,
希望你可以好快適應
或者叫爸爸陪你上..haha
努力呀~


text:
8:45am Yogurt drink 一支
10:15am 蜜糖水一杯
2:00pm 白灼菜心半碟 + 雞疍燒餅半份
7:30pm 清炒黄芽白一大碗 + 北菇干燒伊麵半碗
9:30pm 蜜瓜切粒一碗
10:30pm 低脂奶一杯
出面落緊雪呀! 算好彩囉! 最少唔係今朝返工同放工時間落雪.希望落少少好啦! 唔係積埋一大堆, 聽日送返學時就論盡啦! 今日比架垃圾車塞咗10分鐘, 搞到小公主遲到.
返工一個星期, 忙係其次, 其實最唔慣上下班時段去迫地鐵, 真係十幾年未試過, 冇位坐仲要企足大半粒鐘, 迫到沙甸魚咁, 落車時巳經散咗一半.
昨天放工架N train地鐵玩我, 今日放工改搭D train啦, 點知又蝦我, 呆等咗半粒鐘先有車, 玩少我一日得唔得, 我只係想放工早啲返去見我honey同對寶貝啫, 比條路嚟行吓好喎!
今日兩餐都係菜加澱粉, 皆因honey今日做伙頭大將軍, 佢唔知我lunch食咗澱粉, 但佢煮乜我都食, 雖然佢只係煮咗碟菜, 啲伊麵係外賣, 但佢肯攪掂餐dinner, 我仲敢阿芝阿左咩!
太好啦! 聽日係休息日, 可以接對寶貝放學, 小王子最開心, 問咗我幾次聽日係咪接佢放學.佢同honey今日有啲古惑, 我懷疑小王子收咗"暗口費", 唔爆佢daddy又遲到接佢放學. 我要開個file查吓佢至得.
聽朝揾老友吃番個brunch先, 成個幾禮拜冇見佢, 好鬼掛住佢.我又開始感受到打工仔等放假個種期待的心情.


text:
我係1個有嚴重選擇困難症既媽咪
早排成日係度研究
小芊芊張申請K1既証件相
到底自家製好定去影樓影好…
問Daddy又話無所謂
(咪即係抛返個波比我…)
一諗諗左我2個星期!!!
見我間劏房有幅白雪雪既暗花牆
咁岩一訓醒陽光普照
唔識影相既我就即管自己操下刀啦
操刀期間 真係1000萬個火
平時見到佢呢1000個唔同樣既表情
會開心得不得了
但果一刻真係呢…
衰衰地
都影到幾張覺得接受到
問左老公一位做幼稚園校長既契家姐的意見
有兩張佢都覺得ok喎
好啦好啦 話咁快就2選1
收工~~~
老公昨晚做埋後期製作
本來我order佢拎個file去fotomax晒証件相
老公就拎左我個封塵左既4R相機printer出黎
呢舊野本來係老公送比我
等我可以即刻print自己鐘意既相出黎
結果我地既相就冇print過
但都有print過幾張既
不過全部都係兩邊既全家福
唔係print黎比媽咪就係比奶奶 : p
任務完成!!!
原來部機可以set証件相mode
一張4R print到半打
見效果靚靚 print左4張
影樓相既念頭頓時消失左
小芊芊呢張第1張
真真正正用黎for interview既相相
最後竟然以零花錢既方式
咁樣就搞掂左…
唔知過幾年
呢個貪靚媽咪會唔會
因為冇帶你去影樓影靚靚証件相
而後悔呢?
By the way
我之前已經book左去影樓影架
不過個期去到9月喇!


text:
一人の旅 Day 3 - 姬路城
2009年3月23日
尋晚掛住玩msn搞到成一點先訓,今日都要八點起身. 之前講過reception既職員教我如果想去梅田只要由南森町搭地下鐵啡色線一個站去東梅田站,落車行過去梅田站只係幾分鐘時間. 但係經過之前一晚落去便利店買野之後,發覺行去梅田都唔係話好遠. 地圖上紅色D字就係Dormy Inn既位置,尋晚去既便利店係ampm o個個位,只要一直行到個大十字路口轉右就去到東梅田. 呢段路大約十五分鐘,不過條路好大風同埋要上落天橋,玩完一日行返酒店o個陣都幾慘! 不過為左慳200yen冇辦法啦 (梅田站去東梅田站要出閘,所以由東梅田搭去南森町只係一個站既車程已經要200yen)
差唔多到啦
去到梅田站搭地鐵上去新大阪搭新幹線. 但係我蠢左,其實梅田站隔離係JR大阪站,有JR普通列車去新大阪,如果用JR pass就唔洗比錢.不過因為準備不足,連續幾次都搭左地下鐵,蝕晒!
新幹線都有box seat?
早餐係Doutor既cheese toast 同royal milk tea. 因為之前一直失眠,唔敢飲咖啡
新大阪去姬路車程係三十分鐘
站裡面既姬路城模型
冇時間準備姬路城既行程,directions都冇特別查過,因為深信咁大座國寶一定周圍有指示牌.睇o下,JR站裡面已經有了
出左JR穿過呢條有蓋商店街就係了,行大約十五分鐘左右啦
姬路城最初建於1346年,由藩主赤松貞範建造,之後既二百幾年由唔同時期既藩主擴建,直到1618年城既全貌大至完成. 姬路城於1993年登錄為世界文化遺產,係日本第一個登錄既世界文化遺產. 另外亦都同長野縣松本城及熊本縣熊本城合稱日本三大名城,係日本國寶.
因為要就同事放假,比櫻花開花既日子早左十日黎.滿開既時候相裡面既枯木全部都係櫻花
姬路城建於名為"姬山"既山丘上面.山丘高45米,加埋姬路城六層大約高海拔92米. 由入口行到上去天守閣既入口足足用左半個鐘,中間左轉右轉好似入左個迷宮咁.呢個亦都係姬路城既特色,可以拖延敵人攻城既時間
入場費600yen
就係呢d通道,如果冇指示牌真係會迷路
沿途有幾稞櫻花開左,好過冇啦
最鍾意呢張,好有氣勢好威既感覺
為左保護呢座國寶,入城要除鞋
呢個係用黎掛武器既勾,最頂o個層既勾特別d,係用金造既
每上一層d樓梯越黎越窄
由六樓望出去姬路市
六樓既金色勾
姬路城又叫白鷺城,因為白色既外牆同埋似一隻準備展翅高飛既白鷺,由呢個角度睇最似.o係三大名城中,只有姬路城既外牆係白色. 一路行既時候有位伯伯見一個人,就好好人咁幫我影相(一個人去就有呢個麻煩,o下o下都要搵人渣機). 係佢話比我知呢個角度影姬路城最靚.
就連官方既pamphlet都係用呢個角度
伯伯知道我鍾意櫻花但係未到時間開花,就送左張櫻花滿開既相比我


text:
呢架公主車, 係嫲嫲送俾小慈既生日禮物, 因為保存得好, 留到弟弟都可以用, 已經係我地屋企 5 年架喇
男仔之家踩住架公主車, 我地唔笑佢就冇人笑佢架啦, 一切既是非對錯都係靠大人灌輸, 所以弟弟一直都唔覺得有咩問題
話小明係小矮人, 因為佢唔係生得太高, 唔高唔高其實都已經高左好多, 架公主車終於唔岩佢踩喇, 頂住膝頭哥又歪晒腰彎晒腳咁去就住架車黎踩, no good 啦! 於是同佢講架車唔岩佢, 送俾有需要既小朋友啦! 點知弟弟一直都唔肯, 拖左好耐! 終於, 我今日 d 起心肝要佢送車, 弟弟話俾佢踩多最後一次, ok!
架車咁細, 你睇弟弟踩得幾辛苦! 不過佢唔承認之餘仲同我講話: "媽媽, 如果你生多個女, 咁架公主車咪岩 bb 羅?! 咁要留低佢唔好送俾人呀!"
竟然咁都講得出! 呀仔, 你死左條心啦! 我唔會再生架喇, 更加唔會因為架公主車而生多個 bb
其實小慈都唔捨得架公主車架, 只係佢唔出聲之麻
呢隻小明玩玩下又要我同佢影相
後來仲索性問我羅左個電話, 自己同架單車呢度影個度影
最鍾意架公主車呢個位, 弟弟叫佢做地圖
玩左好耐要走了, 小明開始想喊, 不停話仲想影相
放低架車, 俾埋 goodbye kiss, 弟弟轉頭即爆喊
凄涼既程度令我都覺得自己好殘忍!! 佢喊到好似失戀咁完全收唔到聲!!
我真係有一刻想羅番架車, 都擺左咁多年唔爭在, 但, 我一直係一個言而有信既媽媽, 點可能因為你喊而收回成命? 下一次你想要其他野, 係咪喊得再凄涼 d 就得呢? 最後, 忍心地, 我都要話佢:
"弟弟, 我知道你唔捨得架單車, 好傷心, 但你真係已經喊左好耐, 眼都已經腫晒! 話踩多最後一次又踩左, 話同架單車影相又影左, 我再俾多一分鐘你喊, 喊完就要 bye bye 單車, 唔好再喊! 收拾心情, 要堅強番架喇!"
1 分鐘之後拖住嗚咽緊既弟弟去百佳, 買左樽佢好鍾意既 Pororo 果汁, 終於止住眼淚
第二日弟弟同我講:
弟弟: "媽媽你知唔知我尋晚訓覺個時有喊呀?"
我: "為左架單車呀?" 弟弟點頭
我: "弟弟, 你要記得你架單車已經送左俾一個有需要既小朋友, 可能佢祈禱祈左好耐同天父講好想要架單車但佢冇錢買, 咁岩就見到架單車放左係度, 於是佢好開心天父聽左佢祈禱!"
弟弟: "真架? 媽媽? 你見到呀?"
我: "我係咁樣相信"
弟弟不再言語了......
恩明 B, 媽媽好開心你係一個感情豐富既孩子, 心中有愛, 見到你既眼淚媽媽其實好感動, 亦好心痛!
放手係一件好難學習既功課, 邊個想失去擁有緊既野? 媽媽都好努力去學習! 堅強 d!!
對不起, 我愛你, 弟弟


text:
寄埋postcard我地就匆匆去集合, 開車去最後一個目的地Pompeii.
首先簡單介紹Pompeii~
Pompeii係古羅馬帝國一個繁榮既沿海城市, 公元一世紀既時候, Vesuvio火山一次大爆發中, 一晚之間將當時有二萬人口Pompeii活埋於火山灰下.Pompeii從此就消失了~!! 直至十八世紀, 先有考古學家發現, 將整個城市由六米深既火山灰下挖掘出黎, 成為意大利既世界文化遺產之一.
Pompeii既獨特之處, 就係佢能夠完整保留公元一世紀時既城市構造面貌, 加上火山灰並冇對建築物做成好大既破壞, 城內既古老建築物甚至屍體都保存完好.好多當時民居及店鋪內既物件都保存完整, 可以讓我地了解到當時人類既生活~
Pompeii俾我既感覺係好以古羅馬廣場, 冇tour guide就一定唔會知自己睇緊咩, 就算有tour guide解釋有時都要好認真兼好有想像力先睇到個畫面~~~ 佢有啲建築物真係完整到連入面既擺設都完好無缺, 亦有啲係要加少少想像力先理解到.我地有兩小時既tour, 真係行暈成個古城, 好詳細但對我地黎講略嫌長左少少, 不過難得黎到附近到此一遊都係值得既.
入口
喺大門口有個告示版, 呼籲旅客收養喺遺跡內既流浪狗
我好欣賞, 佢地願意為小動物提供一個暫時既家, 去等待一個機會
唔會任由佢地自生自滅!!! 我真係覺得香港喺動物權益呢方面好落後!
入口既路長滿白玫瑰花~~
呢個就係我地既導遊先生, 唔知係咪意大利人特別貪靚, 人到中年仲咁FIT咁型,
相比起同團既美國夫婦們......人都係貪靚好啲啦 =P
昔日既市中心
黎到既時候天陰陰, 行行下又變番藍天~~
好快已經悶親小丙
導遊先生身後就係大量既文物, 遺跡內都唔夠位放, 就全部存放喺呢度
但好開揚, 打風落雨點算呢?
已成文物既屍骸都係就咁放度...!
大部份既商鋪都係得番個外型, 要加好多想像力
保留得較完整既有部份民居,運動館及大浴場等, 仲見到屋頂個雲石製既水池~
叔叔不行了, 跟旁邊既美國夫婦一齊休息休息
另一間保留得非常完整既地方就係妓院啦~
設計好實用......!! 房間密集, 入面就得一張床
導遊先生話牆上仲會有客人既Comment
全個tour最搞笑就係呢度
導遊先生問我地, 以前啲人如果唔識得去妓院咁點搵路呢~?答案就喺地上既呢塊石
上面有個好明顯既圖案為嫖客們指示方向
昔日既街道
回程時欣賞日落, 經過兩個小時既車程, 9點幾先返到酒店!
仲約左Larry10點傾行程, 真係佩服自己咁軍訓~
一返到酒店, 就喺升降機撞到Larry! 真好彩~
我地喺房大約傾好明天既行程, 就拿拿聲訓覺! 聽日要好早起身哦~


text:
低估恐龍既吸引力, 星期一既下午都係要排隊入場, 不過好抵, 我地一家四口買博物館全年通行證 $200 睇恐龍就唔駛再俾錢, 即時生效, 之後張通行證仲可以去全港 7 間收費博物館, 包括香港藝術館,香港歷史博物館,香港文化博物館,香港科學館,香港太空館,香港海防博物館及孫中山紀念館, yeah!
嘩~~~ 後面個隻咩黎架?!
30 米長, 至少 2 層樓咁高既炳靈大夏巨龍, 仲識郁識叫架!!
人幾咁渺小
劍龍一家三口, 弟弟問佢地會唔會衝出黎架? 我話: "唔會啦! 佢地怕你入去攪佢多 d"
翼龍, 淨係係門口已經見晒最經典既恐龍, 小慈小明 high 爆
邊個漏左隻腳係度?
入場了~~ 好震撼, 一入去已經見到有好幾款恐龍頭識郁! 呢隻埃蒙頓龍每日要食 1000 個蘋果 @.@
恐龍之中既惡霸, 有名你叫既暴龍呀!!!!
佢碌脾咁粗唔怪得行一步都地震, 不過佢對眼淨係睇到郁緊既野, 你唔郁係冇事既
恐龍中既惡霸亞二, 速龍都有得玩?
原來羅支司令捧去辣熨佢, 好玩好玩! 兩姐弟笑到好大聲
三角龍呀! 佢個樣好惡但其實佢好乖
屁屁鎗, 對住三角龍噴幾下佢就會企起身放屁, 笑死兩姐弟 ^^
呢隻表情痛苦既叫禽龍
竊蛋龍其實係好龍黎架, 佢唔係偷人地既蛋黎食, 係幫人哺埋蛋先真, 真係講都唔信
製作龐大, 有埋 video 俾你睇點解恐龍會係地球上消失
考古證實恐龍既存在, 小慈小明要扮考古學家掘番 d 恐龍骨出黎
出土既恐龍骨需要非常小心保護, 每塊骨都要用特製既廂包裝運送
考古學家真係超級犀利, 逐塊骨咁砌晒成隻恐龍出黎! 呢隻巨型祿豐龍係中國發現架
呢個表, 太複雜, 唔識睇 >.<
不經不覺已經行到最後一個展區
勁多骨
大到影唔晒
名符其實扭蛋, 扭到唔同 size 既恐龍蛋就會有唔同既恐龍出世
呢部機好好笑, 明明係一副骨, 俾部機對準就會彈左個頭出黎, 即係佢未變骨之前既真身係咁樣既, 笑死 ^^
展館仲有其他野玩
但我地已經行左 4 個鐘頭, 腳仔軟, 下次再黎過啦!
好精彩, 好好睇, 值得入場呀!!!


text:
等我介紹一下佢先, 佢叫JUNE, 其實唔係好出名架咋, 認識佢係因為上年三哥結婚時三嫂用佢, 而三嫂點解又識佢呢? 就係佢係White Production影Pre-wedding時覺得JUNE好快手, 化得又好, 所以就搵埋佢做big day了!
係我今年再諗住搵佢時, 做下調查啦, 嘗試起佢底, 原來佢之前係做羅浮宮, 用過佢既都讚佢化得好好, 原來White Production既班底都係羅浮宮既人, 開始對佢好有信心, 就約佢試妝了! 星期六佢上黎我屋企試妝, 原來佢而家係W.P只係做part time, 其餘時間都係自己另外接job, 佢冇做任何宣傳架, 全部都係人地介紹, 我打去約佢時佢都有問我係邊個介紹, 可以做到咁真係幾厲害呢!
試妝日用左三個鐘, 佢幫我SET左五個頭, 化妝時間都只係大約一個鐘, 真係好快手, 時間係重要架嘛, 同埋佢真係好有心機, 佢係第一個話返俾我知, 原來我兩隻眼一邊係窄少少, 同埋左邊面係肥少少, 我對住塊鏡好耐先睇到個分別, 佢用左好多時間化我對眼, 仲要係不停叫我望呢度, 望個度, 以唔同角度去睇, 真係第一個MUA可以咁好心機, 唯一一樣有少少唔好, 就係佢SET既頭冇乜驚喜, 可能佢冇乜頭飾帶黎, 不過都OK啦, 起碼佢會就住我既面形同頭形去SET, 解釋返我個頭適合點SET, 原來我紮起反而塊面冇咁肥!
化完後俾左五百蚊試妝費佢, 其實可以即時confirm, 不過落訂要俾一半, 我屋企冇咁多現金呢, 佢話一星期內confirm都可以扣返架喇, 男友都好贊成用佢, 佢話最緊要夠快, 哈哈!
JUNE既收費仲要幾合理, 係$6000跟我全日, 本身我budget都係呢個數, 出面好多平D既四千幾都係早晚, 有D貴既去到八千幾都有, 而佢跟足我一日都係六千, 我覺得可以接受呢!
影左好多相呀, 我仲未知邊個頭適合我呀, 大家俾D意見吖!


text:
今日要去〝粉嶺〞朋友家拜年兼耍樂,起身感覺真的比平時好好多,可能尋日按摩起作用.
我係屋企已同老公講左一陣佢幫我打住先,因為我還未寫好尋日的網誌.我約3點到達,佢地比我還早11點半已開始耍樂,因為其中一個朋友4點到要去另一個地方,咁我可以開工寫Blog,而老公可以睇報紙.每次老公去到我這班朋友的家指定動作就係睇報紙,訓覺,間中〝攝〞場耍樂下,可能這班朋友耍樂比平時細一半,所以佢放心比我打.
老公一見到大食仔就話佢肥左,但我唔多覺,而其他朋友都覺佢肥左,大食媽就話佢塊面瘦左,身肥左.朋友們都問我係咪好忙?好似有好多野整咁喎!因為我係書房好專心寫Blog埋頭苦幹.
我起身去〝殊殊〞都見到老公係廳睇報紙,之後就係梳化訓左,有時大食仔(朋友個仔)都會入嚟同我講下野和玩,佢仲有拎張〝一億円〞嚟比我食添.這張〝一億円〞係其中一個朋友係日本買回來,平時係切好一條條幼身,而質地〝靭靭地〞,這塊係一片過要用手撕.
約4點其中一個朋友要走,我叫老公幫我打又唔肯要訓覺,咁我就接手打,後來老公落街買野食.我打打下頭暈眼花頭又痛,有糊都唔識食,老公回來我就叫佢比粒長效我吃.
大食仔想食蛋糕,但佢地話佢已經食左好多野唔准佢食,多番嘗試大食仔成功食左.頭先係書房努力緊時聽到大食仔係佢自己個袋逐少逐少拎野出嚟食,我聽到有2款仲要係一粒粒既,叫佢請我食又唔肯喎!後來有個朋友又想食野大食仔就跟個朋友落街買小吃,回來後大食仔又繼續食,他還有吃〝存盒〞內的東西.
我地未落街食飯前,成功氹到大食仔上磅,全屋最瘦係女屋主和老公約100-106磅,大食仔居然仲重過佢地有11X磅,佢只不過係小學生,還有一樣驚人事,我地落街食飯,每人接過碗飯都未入口,大食仔拎住碗飯同大食媽講〝唔夠食〞,吓!唔係掛,未食就唔夠食,咁犀利.
大食仔真係好大食架!佢既食量仲勁過一個大人,食自助餐一定唔會〝洩〞,每次見親佢都係不停咁食野,食完這樣又食那樣,我地個個人都叫佢唔好再食,因為佢須要減肥,我地都覺得佢好似〝鄭則士〞.
我見大食仔咁食得,曾經問過大食媽〝點樣可以令到小朋友食野?〞,答案估都估唔到,大食媽從來只是拎住滕條叫佢唔好食,即係大食仔天生係咁架喇!


text:
31 August 2008
今日晨早6點半醒左,再碌到7點都訓唔著就起身上網,用左1個鐘多D部機又彈個藍色晝面出嚟!激氣~唔用喇!索性早D開工整〝鳳梨酥~奶油香粉版〞,一陣就唔駛咁趕喇!
我11點幾整完打比阿嫂,因為今日約左去肥阿哥家聚和拎電腦比肥阿哥整,佢地剛飲完茶預備回去,而肥仔就剛係屋企樓下食完野,之後我就叫醒老公梳洗.我與老公就係娘家樓下食野,食完就上去肥阿哥家.肥阿哥問老公‧‧‧
肥阿哥:部機係咪佢用完先係壞?
老公:唔知點答.
阿嫂:你咁樣即係係喇!
其實,佢地個個都早已認定係我整壞,肥阿哥話個hard disk死左,佢就幫我抄起左要既野.
之前老公部機有問題肥阿哥整過,又幫老公換左D野,但原來係成部機換晒!肥阿哥咁啱有零件係到,老公部機一早已大變身左.
之後肥阿哥,肥仔與娣婦帶阿B落會所游水,我與老公4點幾要回娘家拎飯比大伯娘,所以唔落水,不過,肥仔都唔落水,佢負責影相.
我又拎左2舊〝鳳梨酥~奶油香粉版〞比大伯娘食,大伯娘坐係張櫈上精神都唔錯,約半小時到堂細老來到.我開飯比大伯娘食,不過,佢都不是太肚餓,而且份量又多,所以都係食左一半到,湯都係飲左2碗仔.
我叫左大伯娘若然冇人拎飯比佢就打比我,我隨時都可以拎飯比佢,走既時候大伯娘話:『明天又要等到咁既時間先有人來.』,咁又係既電視規定時間開,咁又幾悶既!我係電梯口碰到堂阿哥,傾左幾句就走.
老公係的士時話好肚餓,返回肥阿哥家時,佢食左2隻鳳梨酥充飢,老公話好味,佢地個個都話好好味,好似〝鳳梨酥〞.
肥阿哥搵到一個20G hard disk幫我換,20G係少D,都係暫時用住先啫!遲D等我搵野做就換部新,因為老公只係上網買下波,電腦主要都係我用,而我又有部新Notebook用,所以都冇所謂.
肥阿哥一插就連底板都燒埋,即係成部報銷,肥阿哥話:『雖然,部機係佢既,但都有D內疚整爛左部機.』,我與老公都話冇所謂,我地仲有Notebook用.
阿嫂比左2罐〝新東陽~嚕肉燥〞我,好好味架!百佳有售.
阿嫂7點上天台收衫,我見個〝天色〞就跟上去影下相,不過,咁早天黑既?阿嫂話已過左〝立秋〞,即係而家算叫做秋天架喇!我地等到7點幾阿B訓醒就回娘家吃飯,食完飯大家仲係電梯口與阿B踢波添啵!
回到去老公幫我開定部Notebook,我將張SD卡插入內置五合一讀卡機內,但冇反應,試過幾張SD卡都唔得,之後試〝Memory Stick Duo〞就read到.
前晚係read到張SD卡架!不過,拎出來時我禁落去都係唔識彈上來,就叫老公幫我,老公禁落去都係唔識彈,跟住掹左幾下先得,尋晚就read唔到喇!老公話我尋晚掹壞左,但尋晚好似唔係我掹出來架喎!但算喇~都係入我數架喇!
Acer維修部係〝鰂魚涌〞咁遠,我要等老公放假先拎去整.


text:
Sep 27, 2013
Friday
(3Y4M2W)
今日我地去迪士尼呀
哈哈, Jayden去左香港個迪士尼30幾次之後
終於有機會黎到『東京迪士尼』啦
而我, 對上一次黎, 已經係2006年
今年係東京迪士尼30週年呀
我帶埋個MCIKEY耳仔俾Jayden戴
感覺上開心d呀
嘻嘻, 而家係9月尾
我地可以見到Halloween佈署
真係very good呀
我好鍾意Halloween d南瓜ga
一入到樂園, 入去店鋪行左陣
好多野都想買
但係, 對於我, 其實係冇乜用
買完得個「擺」字
買左襪仔俾Jayden
Halloween d精品好靚, 好吸引呀
Jayden有少少扭計
買左袋零食俾Jayden, 佢心情即刻靚返
2000幾yen
都okay啦, 食完有6件飾物
今日, 我地淨係玩左一樣game
就係small world船仔
同香港o個個差唔多
雖然好多人排隊
不過, 排隊排得好舒服
嘻嘻, 我第三次企o係呢度影相啦
唔知仲有冇第4次呢?
買左Popcorn食
個popcorn bucket真係好cute
相比之下, 香港個迪士尼真係...
今日只係影左一張全家幅
原來日本迪士尼係唔可以用腳架
嘻, 好彩我今日冇拎腳架
個popcorn bucket好cute呀!!
我地食完晚餐
就去睇花燈巡遊啦
Jayden居然睇睇o下Parade訓著左
我驚佢凍親
所以買左條冇巾包住佢
哈哈, Jayden大戰迪士尼之後, 暈左!!
我地返到新宿之後
去左歌舞伎町o個邊食魚生飯, 正!!
食完先返酒店
我o係Facebook開左個Page呀
Facebook主要係upload Jayden個笑樣d相
有興趣朋友仔, 可以望一望
like一like


text:
星期五開始有少少鼻水, 唔係好嚴重, 直至昨日係公司, 勁流鼻水同打丐嚔, 梗係係公司冷親啦, 老闆&M&GM嘅房都係西斜, 下午佢地間房會好鬼熱, 老闆每次返到黎就會較到凍一凍, 我地係出面就凍到雪條咁, 真係想攞件羽絨返工著
5月11日係母親節, 媽媽去左外婆屋企, 所以無同媽咪食飯, 成日都係屋企hea, 到7點幾同Pong屋企人去大排檔食飯, 等左好耐都無得食, 之後就去左觀塘街市嘅4樓, 唔洗等就有得食
8點鐘起身返工, 1點鐘放工, 坐車去cwb係lane crawford買左支香水
昨日請假因為要接爸爸出院, 10點幾媽媽打黎叫我起身, 11點去到醫院, 同媽媽食完早餐上病房, d醫護人員好忙呀, 咁我地就執好野等佢地攞d文件比我去找數同攞藥, 1點幾坐的士返屋企, 返到屋企坐左一陣去左沙田, 因為Pong留抵左野係屋企叫我攞比佢, 比完佢我又要坐火車轉地鐵去筲箕灣, 之前係東touch訂左野有得攞, 由筲箕灣行去什麼星島大廈問左好多人先行到
Lunch去飯茶, 因為又有同事走啦, 要同佢farewell喎, 個飯盒又要隔多一夜啦
昨日10點幾起身, 11點出門口係旺角m記食早餐, 之後就去做運動, 玩12點10分嘅bodycombat, 又見到有人爭頭位啦, 到開始啦, 各不相讓我仲見到佢地踩對方添, 真係好好笑
4月30號星期日係我後面嘅同事last day, 雖然我成日都覺得佢好煩同埋有時真係好唔鐘意佢, 不過佢都教識左我做好多野, 佢亦都係眾人嘅師兄, 因為佢係尼度都做左10幾年啦


text:
20070506
今日Pong終於唔洗返工,12點幾起身同佢去食麥記做早餐,因為我想食點jack,買左九件雞餐同一個雙層芝士孖堡同煙肉蛋飽,D醬又真係幾好食喎,食完就返左屋企攤屍,到4點幾就換衫出尖沙咀,因為佢個契姐又黎佢屋企食飯,所以我地要回避下,等一站去左IT度睇衫,好快咁行左個圍就走啦,之後去左uniqlo,我買左兩件衫,Pong就買左兩件低衫,三對襪加一件衫,我覺得uniqlo嘅衫同襪Ok好著,不過襪無我Size,但有時我嘅襪洗晒都會攞佢嘅襪著,所以我知道
之後到6點半去左UCC Cafe度飲下午茶,因為Pong係uniqlo度大出血所以我請佢,食飽飽又要周圍行行左去一間adidas度見到條黑色拉鍊短裙幾令所以Pong叫我試下,未試之前又比我見到件T幾靚,所以兩件一齊試啦.試出黎嘅結果我個大比大肥所以著得唔靚,但件衫就幾好睇所以Pong買左比我
Patagonia係Pong其中一間最愛嘅商店因為佢賣嘅野比較舒服但都幾貴,行左一個圈比我見到對拖鞋,初初我都唔想買,結果都係行返轉頭,因為最衰都係Pong啦,佢話如果以家唔買好快就會比人買晒所以我就...
行到9點幾就搭車返到屋企,去左屈臣士度買護髮素,之後就返屋企,好彩佢契姐已經走左啦,食完飯沖完沖等到11點幾就可以去睇戲,我仲可以著新拖鞋添.